Story: Joodh EP17 - One Online\nޖޫދް - 17\nއަންބަރްގެ ހަރަކާތްތައް ހުރިގޮތުން ސުވާލުނުކޮށް އަލިޝްބާއަށް ނުހުރެވުނެވެ. އޭނާ އެތެރެއަށް ވަދެފައި މަޑުމަޑުން ދޮރުލައްޕާލިއެވެ. ތަންވަޅު ބަލާފައި އަތުގައި އޮތް ފޯނު އަންބަރް ކަނޑާލިއެވެ. ވީގޮތެއް ނުބުނެ ކަނޑައިލުމުން ވާރިޝް އަލުން ގުޅާނެކަން އިނގޭތީ އޭނާ ފޯނު ނިއްވާލާ ފިތަށް އޮބާލިއެވެ.\n"ހާދަ ވަރަކަށް ސިހުނީ" އެނދުގައި އިށީންނަމުން އަލިޝްބާ ބުންޏެވެ. އަންބަރް ހީލިއެވެ. އަރިމަތީ ކަބަޑު މަތީގައި ފޯނު ބާއްވާފައި އޭނާ އައިސް އަލިޝްބާއާ ދާދި ގާތުން އިށީނެވެ.\n"ސިއްރުކަމެއްތަ؟" އަލިޝްބާ ކުރީ ސަމާސާއެވެ. އެހެންނަމަވެސް ކޮންމެވެސް ވަރެއްގެ ކަންބޮޑުވުމެއް އަންބަރްގެ މޫނުމަތިން ފެނުނެވެ. ހީލުމަކުން މަންޒަރު ރީތިކޮށްލާފައި އަލިޝްބާގެ އަތުގައި ހިފައިލަމުން ކޮނޑުގައި ދަތްދޮޅި އަޅުވާލައިފިއެވެ.\n"ރިކް ގުޅި ގަޑީގައި ދޮންތަ ތިއައީ. ސިހުނީ ކުއްލިއަކަށް ދޮރުހުޅުވާލީމަ" އަންބަރް ބުންޏެވެ.\n"އޯލްރައިޓް. ކީއްކުރަން ދޮންތަ ކައިރީގައި އަންނަން ބުނީ. މިހާރު އިބާއަށްވެސް އެގެއަށް އާދެވޭނެއެއްނު ހަމަ" އަލިޝްބާ ބުންޏެވެ.\n"އެއީ އޭނައާ ގުޅިގެން ވާހަކައެއް ދައްކަންވެގެން" އަންބަރް ބުންޏެވެ.\n"އޭނަ އޭ. ޖޫދު ތަ؟" އަންބަރަށް ބަލައިލަމުން އަލިޝްބާ އެހިއެވެ. އަންބަރް ބޯޖަހައިލިއެވެ.\n"އޭނައާ ބެހޭގޮތުން އަހަންވީ ދޮންތަ ކައިރީގައެއް ނޫނޭ. އޭނައާ ބެހޭގޮތުން އެންމެ ރަނގަޅަށް ބުނަން އިނގޭނީ އޭނައަށް. ދޮންތަ ދެންތަ ފޯނު ނަންބަރު" އަލިޝްބާ ބުންޏެވެ.\n"ނޫން. ނުކެރޭނެ. އަމުދުން މިބުނަން އުޅޭ ކަހަލަ ވާހަކައެއް އޭނަ ކައިރީގައި އަހަން ނުކެރޭނެ" އަންބަރް ބުންޏެވެ.\n"އެހެންވިއްޔާ ބުނެބަލަ" އަލިޝްބާ ބުންޏެވެ.\n"އެއީ ރަނގަޅު މީހެކޭ ދޮންތަމެން ކައިރީގައި ބުނީ ކާކު؟" އަންބަރް އެހިއެވެ. އަޅުގަނޑު ކައިރީގައި މީހަކު ބުނި އެއީ ޕާޓޭއެކޭ" އަލިޝްބާއަށް ހެވުނެވެ. "އެއީ ދޮގެއް" އަލިޝްބާ ބުންޏެވެ.\n"އެއީ ޖަވާހިރު ކޮޅެއް ކޮއްކޯ. އެ އާއިލާގައި ހުރި ހަމައެކަނި ފިރިހެން ކުއްޖާ. މުޅި އާއިލާގެ ޒިންމާދާރު ވެރިޔަކީ ޖޫދު. އެއީ ވަރަށް ރިޗް ބައެއް. މިކޮޅުގައި ދެފިހާރަވެސް ހުރޭ. އެގެއަކީވެސް އޭނަގެ ގެއެއް. އެހާ ދީންވެރި. އަތުގައި ފައިސާ ހުއްޓަސް ބޮޑާކަމާއި ކިބުރުވެރިކަމެއް އެމީހުންގެ ނުހުރޭ. ކައިވެނިކޮށްގެން ގޮސް އެގޭ ހުރިހާ ކަމަކާ ހަވާލުވާނީ ކޮއްކޮ" އަންބަރްގެ މޫނުގައި ދެއަތުން ފިރުމާލަމުން އަލިޝްބާ ވާހަކަދެއްކިއެވެ. ފޫހިވެފައި އިން މީހަކު ފަދައިން އަންބަރް އާފުރެން ފެށިއެވެ.\n"އެމީހުން އަޅުގަނޑު މައްޗަށް ބާރު ނުހިންގާނެތަ؟" އަންބަރް އެހިއެވެ.\n"ފިރިމީހާއަށް އަނބިމީހާގެ މައްޗަށް ހުރިހާ ބާރެއް އޮންނާނީ. އޭނައަށް އަމުރު ކުރެވޭނެ. އަދި ފިރިމީހާ ކުރާ އަމުރަށް ކިޔަމަންވުމަކީ އަނބިމީހާގެ މައްޗަށް ވާޖިބެއް. އެއާ ހިލާފުވެއްޖެނަމަ އަނބިމީހާ ފާފަވެރިވާނޭ ކަމެއް" އަލިޝްބާ ލޯތްބާއެކު ނަސޭހަތްތެރިވިއެވެ.\n"ތިބުނީ އަޅުގަނޑު ބުރުގާވެސް އަޅުވާނެތަ އޭނަ؟" މައުސޫމު ގޮތަކަށް އަންބަރް އެހިއެވެ.\n"ދޮންތަގެ ލޯބިވާ ކޮއްކޯ. އިސްތަށިގަނޑަކީ އަންހެނާގެ އައުރައެއް. މީހަކު ބުންޏަސް ނުބުންޏަސް އެއީ ފޮރުވަން ޖެހޭ އެއްޗެއް. އަންހެނާގެ ރީތިކަން ފާޅުކުރަން ޖެހޭނީ ހަމައެކަނި ފިރިމީހާ ކުރިމަތީގަ. އިމްޕްރެސް ކުރަންވީ ފިރިމީހާ" އަލިޝްބާ ކިޔަމުން ދިޔައެވެ.\n"ވަރަށް ނިދިއައިއްސި" އަންބަރް ބުންޏެވެ. "ގުޑްނައިޓް ދޮންތާ" އާފުރިލަމުން ބަލީސް މަތީގައި ބޯއަޅައިިލިއެވެ. އަލިޝްބާއަށް ހެވުނެވެ. އެކަހަލަ ވާހަކަތަކާ އަންބަރް ގަޔާނުވާނޭކަން މާކުރިންވެސް އޭނާއަށް އިނގެއެވެ. އެހެންނަމަވެސް ކުޑަމިންވަރެއް ނަމަވެސް އަންބަރް އަޑުއެހީތީ އޭނާ އުފާކުރިއެވެ.\nޖެހިގެން އައި ދުވަހު މެންދުރުގެ ވަގުތެވެ. ސީނާ ޖޫދުގެ ބަޔަށް އެރިއިރު ގޭތެރޭގައި އުޅުނީ ނީލަމް އެކަންޏެވެ. ސްކޫލުން އައި ގޮތަށް ޖިޔާ އުޅުނީ ކޮޓަރީގައި ފެންވަރާށެވެ. ޒަހާ ހުރީ ނަމާދުކުރަން ކޮޓަރީގައެވެ. ނީލަމް އިނީ ސޯފާގައި ޓީވީ އިން ގެނެސްދެމުން ދިޔަ ދަރުހެއް ބަލާށެވެ. ގޭތެރެއަށް ސީނާ ވަދެގެން އައީ ތަނެއް ހިފަން އަންނަ ކަހަލަ ގޮތަކަށެވެ.\n"ކޮބާ މިގޭ މީހުން؟" އޭނާ އެހިއެވެ. ހައިރާންވެފައި ނީލަމް ކޮޅަށް ތެދުވިއެވެ. ސީނާ އެއީ ކާކުކަން އޭނާއަށް ބުނެދިނީ އެއް ދުވަހު ޒަހާއެވެ. އެހެންކަމުން އޭނާ ސީނާއާ ބަދަލުކޮށްލީ ހިނިތުންވުމަކާއެކުއެވެ.\n"ކޮޓަރީގަ ވީ. ޒަހާއްތަ ނަމާދުކުރަނީ" ނީލަމް ބުންޏެވެ. "ބޮޑުދައިތާ ދާންވާނީ މެންދުރު ކައިގެން އިނގޭ" ނީލަމް ބުންޏެވެ.\n"ކީކޭ ބޮޑުދައިތަ އޭ. ކަލޭ އަހަރެންނަށް ބުނެދީބަލަ އަހަރެން ކަލޭގެ ބޮޑުދައިތައަށް ވި ގޮތެއް" ސީނާ ހަޅޭއްލަވައިގަތެވެ. ނީލަމް ލަދުގަތެވެ. އޭނާ އެއްޗެއް ނުބުނެ އިސްޖަހާލިއެވެ. އިރުކޮޅަކުން ކޮޓަރިން ޒަހާ ގޮވާލި އަޑު އިވުނެވެ. ނަމާދުކޮށް ނިމިގެން އޭނާ ކޮޓަރިން ނުކުންނަންވީ ވަގުތު ޖެހުނީކަން ނީލަމްއަށް އެނގުނެވެ. އެހެންކަމުން އޭނާ ދިޔައީ ކޮޓަރިއާ ދިމާލަށެވެ.\nކޮޓަރިން ނުކުތް ޒަހާއަށް ގޭތެރޭގައި ހުރި ސީނާ ފެނުމުން ހީލިއެވެ. ސީނާގެ މޫމުމަތީގައިވާ ރުޅިވެރިކަން ފެނުނު ހިނދު ޒަހާ ހިންދިރުވާލިއެވެ. ގެއަށް ނާންނަތާ އެތައް ދުވަހެއް ފަހުން އާއިރުވެސް ސީނާގެ ފުށުން ލޯތްބެއް ނުފެނުނެވެ.\n"އެންމެފަހުން ކަލޭގެ ސޮރާ އިންނާނެ އަންހެނަކު ވެއްޖެ ދޯ" މަލާމާތުގެ ރާގެއްގައި ސީނާ ބުންޏެވެ.\n"އަލްހަމްދިލިއްލާހް. ތިކަން ވަރަށް އަވަހަށް ވާނެ ﷲ އިރާދަކުރެއްވިއްޔާ" ހިނިތުންވުމަކާއެކު ޒަހާ ބުންޏެވެ.\n"ހެހެހެ... ނަސީބެއް. އިނދެގެން އުޅުނިއްޔާ ވެދާނެ. ޔަގީނުންވެސް އެއްބަސްވި އަންހެނާ ހުރީ ލޮލަށް ވާ ގުއިލާފަހެން ހީވަނީ"\n"ދައްތާ...، އަހަރެންގެ ދަރިފުޅާ މެދު ހެޔޮބަހެއް ނުބުނެވެންޏާ އަހަރެންނަށް ރަނގަޅީ ދައްތަ މިބަޔަށް ނުވަނިއްޔާ" ޒަހާ ބުންޏެވެ. "މަ އެބަ އުޅެންތަ މޮޔަވެގެން. އަހަރެންނަށް ތިކަން އެނގުނުކަން މިއަންގާލީ ކަލޭމެންނަށް. އަހަރެންނަށް ރަނގަޅީ ދުވަހަކު ރަނގަޅު ދިރިއުޅުމެއް ކަލޭނެންނަށް ނުލިބުނިއްޔާ" ސީނާ ބުންޏެވެ.\nއޭނާގެ ދުލުން ބޭރުކުރަމުން ދިޔަ ވިހަގަދަ ބަސްތަކުން ޒަހާގެ ހިތަށް އެތައް ތަކުލީފެއް ދެމުން ދިޔައެވެ. ކިތަންމެ ހިތްވަރެއް ކޮށްގެން އިންނަމަވެސް ޒަހާގެ ދެލޮލުން ކަރުނަ ހިލުވާލިއެވެ.\n"ދައްތަ ތިހާވަރުގެ ނަފްރަތެއް ކުރަން ކޮބާ އަހަރެންގެ ދަރިންގެ ކުށަކީ؟ ކޮބާ އަހަރެންގެ ކުށަކީ؟ މީހަކުދެކެ ރުޅިއަޔަސް އަންނަން ވާނީ ސަބަބެއް އޮވެގެން ދޯ. ނިކަން ދައްތަ ބުނެދީބަލަ އަހަރެމެންގެ ތިންމައިންގެ ކުށެއް" ޒަހާއަށް ރޮވިއްޖެއެވެ.\nލަސްފިޔަވަޅުތަކެއް އަޅަމުން ކޮޓަރިން ނުކުމެގެން އައި ޖިޔާ ހުރީ ސީނާއަށް ދެލޯ އަޅައިގެންނެވެ. އެތަން ފެނުމާއެކު ސީނާ ނުކުންނަން ހިނގައިގަނެއްޖެއެވެ. އޭނާ ބިރުގަންނުވަން ޖިޔާ ކޮންމެފަދަ ވާހަކައެއްވެސް ދައްކާފާނެކަން މިހާރު އޭނާއަށް އިނގޭ ކަހަލައެވެ.\nބަނދަރާ ލޯންޗު ކައިރިކުރުމާއެކު އިސްކޮޅުން ދިގު ޒުވާނެއް ބަނދަރު މައްޗަށް ފުންމާލިއެވެ. ލޮލުގައި އޮތް އަވި އައިނު ރީތިކޮށްލަމުން އެ ޒުވާނާ ރަށު ތެރެއަށް ނަޒަރު ހިންގާލިއެވެ. ހެނދުނުގެ ވަގުތެއް ވިޔަސް ބަނދަރު ސަރަހައްދުގައި މީހުން މަދެއް ނޫނެވެ. އުމުރުން ދުވަސްވީ މީހުން ހޮޅުއަށީގައި ތިއްބެވެ. މެންދުރާ ގާތްވަމުންދާ ވަރަކަށް ރަށުތެރެއަށް ދިއްލާފައިވާ އަވީގެ އާވި ގަދަވަމުން ދިޔައެވެ. ޒުވާނާ ހިނގަމުން އައިސް މަޑުކޮށްލީ އެއްފަރާތުގައި ހުރި ގަހެއްގެ ހިޔަލުގައެވެ. ޖީބުގައި އޮތް ފޯނު ނަގާފައި އޭނާ ނަންބަރަކަށް ގުޅާލިއެވެ. މާގިނައިރު ނުވަނީސް ޒުވާނާ ކައިރިއަށް މަޑުކޮށްލީ ސައިކަލެކެވެ.\n"ރަށަށް ވަދެވޭނީ ބާރަޖަހާލާހާ އިރަށޭ ބުނެފަ އޮތީ" ސައިކަލުގައި މަތީގައި އިން ޔޫނުސް ބުނެލިއެވެ. އަދި ޒުވާނާ އާ ސަލާމްކޮށްލިއެވެ.\n"އާނ ކުރިން ބުނެފައި އޮތީ މިއަތޮޅުގެ ހުރިހާ ރަށްތަކަށް މީހުން ބާލާފައި މާލެދާން ބޭނުންވާ މީހުން އަރުވާފައޭ ދާނީ. އެކަމަކު ހަމަ ނައްޓާލިގޮތަށް މިރަށާ ގާތްކުރީ" ސައިކަލަށް އަރައި އިށީންނަމުން އައްމާރު ބުންޏެވެ.\nއައްމާރަކީ މާލޭގެ ނަން މަޝްހޫރު ވިޔަފާރިވެރިޔާ އަލީ ޝަމީމްގެ ހުރި ހަމައެކަނި ފިރިހެން ދަރިފުޅެވެ. ކުއްލިއަކަށް ޝަމީމްގެ ސިއްހީ ހާލަތު ގޯސްވުމާ ގުޅިގެން އޭނާގެ ވިޔަފާރީގެ ހުރިހާ ކަމަކާ ހަވާލުވީ އައްމާރެވެ. އަތޮޅުތެރޭގެ ގިނަ ރަށްތަކެއްގައި ޝަމީމްގެ އަމިއްލަ ގެސްޓްހައުސްތައް ހުންނައިރު އައްމާރުގެ މިފަހަރުގެ ދަތުރަކީވެސް އެރަށުގައި އަލަށް ހުވުމަށް ތައްޔާރުވަމުންދާ ގެސްޓްހައުސްގެ ކަންތައްތައް ގާތުން ބެލުމަށް ކުރި ދަތުރެކެވެ.\n"ވިޔަފާރި ކިހިނެއް؟" ޔޫނުސް އެހިއެވެ.\n"ވަރަށް ރަނގަޅު. މިކޮޅު ކަންތައްތައް ރަނގަޅުތަ؟ ފަތުރުވެރިން ވަރަށް ގިނަ ދޯ މިހާރު؟" އައްމާރު އެހިއެވެ.\n"އާނ. މިރަށު ރައްޔިތުންނަށް ވުރެ ފަތުރުވެރިން މިހާރު ގިނަ" ޔޫނުސް ބުންޏެވެ.\nއައްމާރު ހުންނަ ގޭގެ ދޮރުމައްޗަށް ސައިކަލް މަޑުކޮށްލުމާއެކު އޭނާ ފައިބައިފިއެވެ. އަވި ދިއްލާލާފައި އޮތަސް އެގޭގެ ކުރިމައްޗަށް ހުންނަ ގޭގެ ދޮރުމަތި ކުނިކަހަން އަންހެނަކު އޮތެވެ. މަގުތަކުން ފެންނަނީ ސާފުތާހިރުކަމެވެ.\n"މިރަށުގަ މި ހިސާބުގައި އެންމެ މަދު ގެތައް ހުންނާނީ. އަނެއްހެން ވަރަށް ހެޔޮވާނެ. އައްމާރު ހުންނާނީ މިގޭގަ. ކުރިމަތީގައި މިހުރި ގޭގައި އުޅޭ ސުމައްޔާއްތަ ކުނިކަހަން އެ އޮތީ. ވަރަށް ހެޔޮވާނެ. މި ހިސާބު އެންމެންވެސް ވަރަށް ގުޅޭނެ" ޔޫނުސް ހުރިހާ ވާހަކައެއް ކިޔައިދިނެވެ.\n"އޭ އަހަރެން އެކަނިތަ މިގޭގައި ހުންނާނީ" ޔޫނުސް ސައިކަލަށް އަރަމުން ބުންޏެވެ. އޭނާ ސައިކަލު ދުއްވާލީ އެޕާޓްމަންޓްގެ ތަޅުދަނޑި އައްމާރުއާ ހަވާލުކޮށްފައިއެވެ.\n"އާނ. އެއްކޮޓަރީގެ ތަނެކޭ. ހަންޑިއެއް ނޫޅޭނެ. އުޅުނަސް މިގަޑީގައި ނިދާފައި ކަންނޭނގެ އޮންނާނީ" މަޖާ ރާގެއްގައި ޔޫނުސް ބުންޏެވެ. "ފެންވަރާލައިގެން ގުޅާ. އަންނާނަން ކާން ބަލާ" އެހެން ބުނެފައި ޔޫނުސް ސައިކަލުގައި ނައްޓާލިއެވެ.\nބަލަހައްޓައިގެން ހުރި ސުމައްޔާއަށް ހިނިތުންވުމެއް ދީ އައްމާރު އެތެރެއަށް ވަނެވެ. ހިތްގައިމު އެޕާޓްމަންޓެކެވެ. ކުޑަޔަސް ދެމަފިރިއަކު އުޅެލަން ހަމަ އެއްވަނައިގެ ތަނެކެވެ. އެއް ކުލައަކުން ހުރިހާ ފަރުނީޗަރެއް ފެންނައިރު ތަފާތު ރީތި ގޮތެއް ހުއްޓެވެ. ކޮޓަރިއަށް ވަންގޮތަށް އެނދުމަތީގައި ދަބަސް ބެހެއްޓިއެވެ. އެއަށްފަހު ދަބަސް ހުޅުވާލާފައި ނެގީ ފޮޓޯ ފްރޭމެކެވެ. އޭގައި އިން އަންހެންކުއްޖާގެ ތަސްވީރަށް އޭނާ ބަލައިލީ ލޯބިން ފުރިގެންވީ ބެލުމަކުންނެވެ.\n"އަހަރެން ބުނީމެއްނު. އަހަރެން ދާ ކޮންމެ ތަނަކަށް ނިންނި އަންނާނޭ" ހީލަމުން ފޮޓޯގައިވާ ތަސްވީރާ އައްމާރު ވާހަކަ ދައްކާލިއެވެ. އަރިމަތީ ކަބަޑުމަތީގައި ފޮޓޯގަނޑު ބަހައްޓާފައި އޭނާ ތުވާލި ހިފައިގެން ފާހާނާއަށް ވަނެވެ.\nހަތަރު ދުވަސްފަހެވެ. ރަށުގައި ނަފްސާނީ ޑޮކްޓަރެއް ނުހުންނާތީ އަލިޝްބާ ނީލަމް ގޮވައިގެން ކައިރީގައި އޮތް ރަށަށް ދިޔައެވެ. ބޭސްފަރުވާގެ ކަންކަން ރަށުގައި އެންމެ ރަނގަޅަށް ގާއިމްވެފައި ނުހުންނާތީ ރަށުގެ ގިނަ ރައްޔިތުން އެއްރަށުން އަނެއް ރަށަށް އަބަދުވެސް ދަތުރުކުރެއެވެ. އެހެންކަމުން ރައްޔިތުންނަށް ލުއިފަސޭހައަކަށްޓަކައި ސަރުކާރުން އޮންނަނީ ލޯންޗު ހަމަޖައްސައިދީފައެވެ.\n"ހާދަ ހޫނުގަދައޭ ދޯ. ހިނގާ އެއްޗެއް ބޯލަން މިތަނަށް ވަންނަން" ހިނގަމުން ގޮސް ވަކި ހިސާބަކުން ހުއްޓިފައި އަލިޝްބާ ބުންޏެވެ. ވަރުބަލިވެފައި ހުރިކަން އޭނާގެ މޫނު މައްޗަށް އެކަނި ބަލައިލިޔަސް ފާހަގަވެއެވެ. ހަމައެކަނި ދެލޯ ފެންނަން ހުރިއިރު އެހިސާބުން އުދާސް ތިކިތައް ފާޅުވަމުން ދިޔައެވެ.\n"ނޫން. ވަރަށް އަގުބޮޑުވާނެ ކަންނޭނގެ. ފިހާރައަކުން ކުޑަ ފެންފުޅިއެއް ގަންނާނީ" ނީލަމް ބުންޏެވެ. މިހާރުވެސް އަލިޝްބާ އާއި ޒަހާ އޭނާއަށްޓަކައި ވަރަށް ގިނަ ހަރަދުތައް ކޮށްފިއެވެ. އެކަމަށް އޭނާ ވަނީ ދަރަނިވެރި ވެފައެވެ.\n"އެއްކަލަ ނީލޫ. ބަލަން ފަށަނީ އަދި މެންދުރުފަހު. ލިބުނީ އެހާ ލަސް ނަންބަރެއް. ހިއެއްނުވޭ އަވަހަކަށް ނިމޭނެ ހެނެއް. އެހާއިރު ވަންދެން އެއްޗެއް ނުކައި ނުހުރެވޭނެ" އަލިޝްބާ ބުންޏެވެ.\nކެފޭ ތެރެއަށް ނީލަމް ވަނީ އަލިޝްބާ ވަރަށް ކިޔައިގެންނެވެ. އެހިސާބުން އަލިޝްބާ ނީލަމްއާ އިތުރު ސުވާލުތައް ކުރަން ފެށިއެވެ. ސަމާސާތަކާ އެކުގައެވެ. އޭނާގެ ބޭނުމަކީ ނީލަމް އާ ވާހަކަދައްކައިގެން އޭނާގެ ހިތުގައި ފޮރުވާފައިވާ ހުރިހާ އުދާސްތަކެއް ބޭރުކުރުމެވެ. ދެ ދުވަސް ވަންދެން އޭނާ އެކި ފޮތްތަކާއި ވެބްސައިޓްތައް ހާވައިގެން ވަރަށް ގިނަ މައުލޫމާތުތައް ހޯދިއެވެ. އެގޮތުން އޭނާ ބޭނުންވީ ނީލަމްއާ އެކުގައި ވީހާވެސް ގިނަ ވަގުތު ހޭދަކުރާށެވެ. ސުވާލުކުރާށެވެ. ގިނައިން ވާހަކަދައްކައިގެން ނީލަމްގެ އެކަނިވެރިކަން ފިލުވާށެވެ. އުޅެން އިނގިއްޖެ ނަމަ ދުނިޔެއަކީ ރީތި ތަނެއްކަން ނީލަމްއަށް އަންގައިދޭށެވެ.\n"އޭނާގެ އެއްވެސް ފެމެލީ މީހެއް ނޫޅޭތަ؟" އަލިޝްބާ އެހިއެވެ. އޭރު ދެކުދިން އޯޑަރު ކުރި ބުއިން ގެނެސްދީފިއެވެ.\n"ނޫން އުޅޭ. މާލޭގަ. އެގޭ މީހުން އެހާ ރަނގަޅެއް ނޫން. މާލޭ ބައެއް. އެކަމަކު އަހަރެން އެމީހުންނާ އެހާ ލައިކެއްނުވޭ" ނީލަމް ބުންޏެވެ.\n"އެއީ؟ " އަލިޝްބާ އެހިއެވެ. "އެމީހުން އެއްވެސް އެހީތެރިކަމެއް ނުވެދޭތަ؟"\n"އަހަރެމެން މެރީ ކުރިއިރު އެމީހުން އެހާ ގަބޫލެއް ނޫން. ކިރިޔާވެސް އަހަރެންނާ ވާހަކަ ދައްކާ މީހަކަށް ހުންނާނީ އޭނާގެ ކަޒިންއެއް" ނީލަމް ވާހަކަދެއްކިއެވެ.\n"ދެން އޭނައަށް ގުޅިންތަ؟ ބުނިންތަ ނީލޫ ޕްރެގް ވާހަކަ" އަލިޝްބާ ބުންޏެވެ.\n"ނުބުނަން. ކީއްކުރަން ބުނަނީ. އެއީ ބޭކާރު ކަމެއް" ނީލަމް ބުންޏެވެ. "އެހެންނޫނަސް އޭނަ ނިޔަތް ރަނގަޅު ނޫންކަން އަހަރެންނަށް އިނގޭ. އޭނަ އަހަރެންނާ ބާއްވަން ބޭނުންވަނީ އެހެން ގުޅުމެއް. އަހަރެން ކައިރީގައި ބުނަންވެސް ބުނި. އަހަރެން އޭނާ އާ ވާހަކަދެއްކުން ހުއްޓާލީ އެހެންވެ" ނީލަމް ވާހަކަދެއްކިއެވެ. "އަހަރެންގެ ފިރިމީހާއަށް އޮޅުވާލާ މަކަރުހަދަން ދުވަހަކުވެސް ނުވިސްނަން"\n"ލިބާ، މިއީ މުޅިންވެސް ބޭކާރު ވާހަކަ" އިރުގަނޑެއްގެ ހިމޭންކަމަށްފަހު ނީލަމް ވާހަކަ ދެއްކިއެވެ. "ނީލަމް ކިޔާ އަންހެން ކުއްޖަކު އެމީހުންގެ ތެރޭގައި އުޅުނުކަމެއް އެމީހުން ނުދަނޭ. އެހެންނޫނަސް އަހަރެންގެ ދަރިފުޅު އަހަރެންގެ ލޮލަށް ނުފެނި ދިޔައީ. އަހަރެން ބަނޑުބޮޑުވި ވާހަކަ ބުނެފިއްޔާ އަހަރެން ބޮލުގައި ނުބައި ބަދުނާމެއްވެސް އަޅުވާފާނެ. ދަރިންނަށް ވުރެ ބޮޑަށް އެމީހުންނަށް މުހިންމީ ދުނިޔޭގެ އުފާވެރިކަން" ނީލަމް އަސަރާއެކު ވާހަކަދެއްކިއެވެ.\n"ހިނގާ ދާން" އެވާހަކަތައް ފެށުމާ އެކު ނީލަމްގެ ބޮލުގައި ރިއްސަން ފަށައިފިއެވެ.\nއަންބަރް ވާރިޝްއާ ބައްދަލުކުރީ ރޭގަނޑުގެ ވަގުތެއްގައި އެގެއާ ވަރަށް ދުރުގައި ހުރި ކެފޭއަކުންނެވެ. މީހުން ގިނަ ނަމަވެސް ރޭގަނޑުގެ ވަގުތަށްވާތީ ތަނަށް ވެރިވެފައި އޮތީ ފަނޑު އަލިކަމެކެވެ.\n"ވާރު ފުރަނީ ކޮންއިރަކުން؟" އަންބަރް އެހިއެވެ. އެމީހުން ތިބި ދިމާ މަތީގައި ދިއްލާފައިވާ ރީނދޫ ކުލައިގެ ބޮކީގެ އަލިން އަންބަރްގެ މޫނު ފެންނަނީ އަޖައިބެއް ކަހަލަ ގޮތަކަށެވެ. ރީތިކަމުން ވާރިޝް އިނީ އެހެން ދިމާލަކަށް ބަލައިލަން ބޭނުންނުވެފައެވެ. އެހެންނަމަވެސް އެ ރީތިކަން މިހާރު އޭނާއަށް މުހިންމެއް ނޫނެވެ. އޭނާއަށް މުހިންމީ އަންބަރްގެ ފުށުން ލިބޭ ވަގުތީ އަރާމާ ލައްޒަތެވެ. އޭނާ ކޮށްލި ކޮންމެ އިޝާރާތަކަށް ކިޔަމަންވާން ތައްޔާރަށް ހުރި އަންހެންކުއްޖެކޭ ހިތަށް އެރުމާއެކު އޭނާގެ ތުންފަތަށް ވިހަ ހިނިތުވުމެއް ވެރިވެއްޖެއެވެ.\n"އަހަރެން މިކޮޅުގައި މަޑުކުރާގޮތަށް ހަމަޖެހިއްޖެ" މޭޒުމަތީގައި އޮތް އަންބަރްގެ އަތުގައި ހިފައިލަމުން ވާރިޝް ބުންޏެވެ.\n"ދެން؟ ދެން އެއްވެސް ޖޮބަކަށް ނުދަނީ؟ އަނެއްކާ ވާރު ތިއުޅެނީ އެއްކޮށް އަހަރެން އެ ބެއްޔާއަށް ދޭންތަ؟" އަންބަރް ބުންޏެވެ.\n"އަހަރެންނަށް ވަރަށް ޝައްކު" އަންބަރްގެ ޖުމްލައިން ވާރިޝް ޖަހާލީ ބާރު ހިނިގަނޑެކެވެ. އަންބަރަށް އިނދެވުނީ ކަޅިޖަހައިވެސްނުލާ ވާރިޝްއަށް ބަލަހައްޓައިގެންނެވެ.\nވާރިޝްއާ މެދު ރަނގަޅަށް އަންބަރަށް ވިސްނައި ލެވުނީ ރޭގަނޑު ނިދަން އެރި ވަގުތުގައެވެ. ބައެއްގެ ދިރިއުޅުމުގެ ތެރެއަށް އޭނާ އަންބަރް އެވައްދަނީ ކީއްވެގެން ހެއްޔެވެ؟ ވާރިޝްގެ މަގުސަދަކީ ކޮބާ ހެއްޔެވެ؟ ވާރިޝްގެ އާއިލާ ކޮބާ ހެއްޔެވެ؟ އާއިލާގެ އެއްވެސް މީހަކު ނުދައްކަނީ ކީއްވެ ހެއްޔެވެ؟ ހަގީގަތުގައިވެސް ވާރިޝް އަންބަރްދެކެ ލޯބިވޭބާއެވެ؟ މިހުރިހާ ސުވާލުތަކެއް ވީ އަންބަރްގެ ހިތުގައެވެ. އޭނާ ހަނދާންވިއެވެ. އާއިލާއާ ބެހޭގޮތުން އެހުމުން ވާރިޝް ދިން ޖަވާބެވެ. އޭނާގެ އާއިލާ އެއްވެސް މީހަކާ ގުޅުމެއް ނެތް ކަމަށް ބުންޏެވެ. އަންބަރާ ކައިވެނިކޮށްގެން ފިލައިގެން ދިޔައީ އުފަން މައިމީހާއާ ވެސް ގުޅުން ކަނޑާލައިފައެވެ. އެވަގުތު އޭނާ އަތުތެރޭގައި އޮތް ފޯނަށް މެސެޖެއް އައިސްގެން ބަލައިލިއެވެ. ވާރިޝް ފޮނުވާލާފައި އޮތް ލޯބީގެ ބަސްތައް އޭނާ އެތައް ފަހަރަކު ކިޔައިފިއެވެ. އޭނާގެ ތުންފަތުގައި ކުޅެލީ ތަފާތު ހިނިތުންވުމެކެވެ. މީގެ ކުޑައިރުކޮޅެއް ކުރިން ވާރިޝްއާ މެދު އޭނާގެ ހިތުގައި އުފެދުނު ޖަވާބު ނުލިބޭ ހުރިހާ ސުވާލުތަކެއް މަތިން އެއް ފަހަރާ ހަނދާން ނެތިއްޖެއެވެ.\nރަންކިޔުމުގެ ހަފުލާ ފެށިއްޖެއެވެ. ފޯމް ފުރަން ކޯޓުން ބަޔަކު ތިއްބެވެ. ހެކިވެރިންނަށް ޖޫދުގެ ފަރާތުން ތިބީ އައިމަން އަދި އޭނާ އެންމެ އިތުބާރުކުރާ ފިހާރައިގައި އުޅޭ މޫސައެވެ. އަންބަރް އިސްއުފުލާވެސް ނުލާ އޭނާގެ މަގާމުގައި އިނެވެ. އޭނާގެ ސިކުނޑި ތެރޭގައި އެނބުރެމުން ދިޔައީ ރަންކިޔާނެ އެއްޗަކާ މެދުގައެވެ. އޭނާގެ މައިންބަފައިން ވަނީ އޭނާ ރަން ކިޔާނެ އަދަދެއް ކަނޑައަޅަން އެނާއަށް ދޫކޮށްލާފައެވެ.\n"ދަރިފުޅު، އިބާ،" އަންބަރް ސިހުނީ ހާތިމްގެ އަޑުންނެވެ. ރަނުގެ އަދަދު ބުނަންވީ ގަޑި ޖެހުނީކަން އޭނާއަށް އެނގުނެވެ. އިނގިލީގައި ދަތްއަޅާލައިގެން އިނދެފައި އޭނަ ފަހަރަކު މީހެއްގެ މޫނަށް ބަލައިލިއެވެ. ކައިރީގައި އިން އަލިޝްބާ ހީކުރީ ރަނަށް ކިޔާނެ އަދަދެއް އަންބަރް ވިސްނަނީ ކަމަށެވެ. އެހެންކަމުން އަންބަރާ ކައިރިވެލާފައި ރަން ކިޔާނެ ރަނގަޅު އަދަދެއް އަންބަރްގެ ކަންފަތް ދޮށުގައި އަލިޝްބާ ބުނެދިނެވެ. އެންމެންގެ ތުންފަތްމަތީގައިވީ ހިނިތުންވުމެކެވެ. ޖޫދު ފިޔަވައެވެ. އަންބަރް ބުނާނެ އެއްޗެއް ނޭނގޭތީ އޭނާ އިނީ ކަންބޮޑުވެފައިއެވެ. ހަނދު ފުޅިއަކަށް ލައިގެން ގެނެސްދޭށޭވެސް ބުނެފާނެއެވެ. އެއީ އެހާ މޮޔަ އަންހެން ކުއްޖެކެވެ.\nހުރިހާ މީހުންނަށް ހައިރާންކަމެއް ލިބުނީ އަންބަރް ދެފަރާތަށް ބޯހޫރާލުމުންނެވެ. އަލިޝްބާ ބުނި އަދަދު އޭނާއަށް ކަމަކު ނުދިޔައެވެ.\n"އިބާ، އަވަސްކުރޭ. ފޯމުގަ ޖެހޭނެ ރަނުގެ އަދަދު ޖަހަން" ސުމައްޔާ ހަނދާންކޮށްދިނެވެ.\n"އެންމެފަހުގެ ފޯނަކާ، ވެލްވެޓް މެޓް ލިޕްސްޓިކަކާ ޕިންކް ކުލައިގެ އެންމެ ބޮޑު ޓެޑީ ބެއާ އެއް" އަންބަރްގެ އެ ޖުމްލައާއެކު ތަނަށް ވެރިވެގެން ދިޔައީ ހިމޭންކަމެކެވެ. ހޭން ނުހޭން އުޅޭ ކަހަލަ ގޮތަކަށް ޒަހާ ދެތުންފަތް ބައްދާލިއެވެ. ސުމައްޔާ އިސްއޮބާލައިގެން އިނެވެ. ޖޫދުވެސް އިނީ ދެލޯ ބޮޑުކޮށްގެން އަންބަރަށް ބަލާށެވެ. ކޯޓުން އައިސް ތިބި މީހުންވެސް ތިބީ ހެވިފައެވެ. ޙާތިމް ފަހަރަކު މީހެއްގެ މޫނަށް ބަލައިލާފައި ދެން ބަލައިލީ އަލިޝްބާއަށެވެ. އަންބަރްގެ އެ ޖުމްލައިން އޭނާއަށް ލަދުވެތިކަމެއް އިހުސާސްވެއްޖެއެވެ.\n"އިބާ، ތިއީ މީހުން ރަންކިޔާ ކަހަލަ އެއްޗެހިތަ؟" އަންބަރާ ކައިރިވެލާފައި އަލިޝްބާ ބުންޏެވެ.\n"ކީއްވީ؟ އެއީ އަޅުގަނޑު ބޭނުންވާ އެއްޗެހި. އެ އެއްޗިއްސަށް ރަން ނުކިޔެންވީ ކީއްވެތަ؟ ނޫންތަ މަންމާ؟" އަންބަރް ބުންޏެވެ.


Raees Nasheed'ai MDP Leadership Foakaidhoo'ah Furaavadaigenfi - Vaguthu\nރައީސް މުހައްމަދު ނަޝީދުއާއި އެމްޑީޕީގެ ލީޑާޝީޕް ފޯކައިދޫއަށް ވަޑައިގަންނަވަން ފްލައިޓްގައި - ފޮޓޯ: އެމްޑީޕީ\nރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދުއާއި އެމްޑީޕީގެ ބައެއް އިސް ބޭފުޅުން ށ. ފޯކައިދޫއަށް ފުރާވަޑައިގެންފިއެވެ.\nމިއީ ރައްޔިތުންގެ މަޖިލިހުގެ ހުސްވެފައިވާ ކޮމަންޑޫ ދާއިރާގެ ބައި އިލެކްޝަންގައި ވާދަކުރައްވާ އެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްޕޭނަށް ކުރައްވާ ދަތުރުފުޅެކެވެ.\nނަޝީދުގެ އަރިހުގައި އެމްޑީޕީގެ ޗެއާޕާސަން ހަސަން ލަތީފްއާއި، އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމްއާއި، ޑިފެންސް މިނިސްޓަރު މާރިޔާ އަހްމަދު ދީދީ ބައިވެރިވެވަޑައިގަންނަވައެވެ. މަޖިލީހުގައި ތިއްބަވާ އެމްޑީޕީގެ ބައެއް އެހެން މެންބަރުންނާއި، ސަރުކާރުގެ ބައެއް ބޭފުޅުން ވެސް ބައިވެރިވެވަޑައިގަންނަވައެވެ.\nމި ދަތުރުފުޅުގައި އެމްޑީޕީގެ އެންމެ އިސް ލީޑަރު އަދި ރައީސް އިބްރާހީމް މުހައްމަދު ސޯލިހް ބައިވެރިވެވަޑައިގަންނަވަން ވެސް ކުރިން ހަމަޖެހިފައި އޮތެވެ.\nނަމަވެސް ކޮވިޑް ފައްސިވިކަން ބަލަން ނެންގެވި ރައީސްގެ ސުންކުގެ ނަތީޖާ ފައްސިވުމުން އެމަނިކުފާނު ހުންނެވީ ގޭގައި އެކަހެރި ވެގެންނެވެ.\nމިއީ ރާޝިދުގެ ކެމްޕޭންގައި ބައިވެރިވެވަޑައިގަންނަވަން ރައީސް ނަޝީދު އެ ދާއިރާއަށް ކުރައްވާ ފުރަތަމަ ދަތުރުފުޅެވެ. ރައީސް ސޯލިހް ކުރިން ވަނީ ށ. ކޮމަންޑޫއަށް ވަޑައިގެން ކެމްޕޭން ކުރައްވައިފައެވެ.\nކޮމަންޑޫ ދާއިރާގެ ގޮނޑި ހުސްވެގެން ދިޔައީ އެ ދާއިރާ ތަމްސީލް ކުރައްވާ އެމްޑީޕީގެ މެންބަރު ހުސައިން ވަހީދު މިިދިޔަ މަހުގެ 14 ވަނަ ދުވަހު އަވަރާހަވުމުންނެވެ. ހުސައިން ވަހީދު އުޅުއްވީ ކެންސަރުގެ އާލާސްކަންފުޅެއްގައެވެ.\nމި ދާއިރާއަށް އެމްޑީޕީގެ ޓިކެޓުގައި ވާދަކުރައްވަނީ ށ. ފޯކައިދޫ ކައުންސިލްގެ ސެކްރެޓަރީ ޖެނެރަލް ރާޝިދެވެ. އޭނާއަކީ މިދިޔަ ތިން ދައުރު (ނުވަ އަހަރުގެ މުއްދަތަކަށް) ފޯކައިދޫ ކައުންސިލްގެ ރައީސްގެ nuމަގާމު ވެސް ފުރުއްވި ބޭފުޅެކެވެ.\nޕީޕީއެމްގެ ޓިކެޓުގައި ވާދަކުރައްވަނީ ކުރީގެ ރައީސް އަބްދުﷲ ޔާމީންގެ ސަރުކާރުގައި ހޯމް މިނިސްޓްރީގެ ނައިބުގެ މަގާމު ފުރުއްވި މޫސާ ފަތުހީއެވެ. ކުރީގެ ރައީސް މައުމޫން އަބްދުލް ގައްޔޫމްގެ ސަރުކާރުގައި ވެސް މަގާމުތަކެއް ފުރުއްވި ފަތުހީ ވަނީ ށ. އަތޮޅު ކައުންސިލްގެ ރައީސް ކަން ވެސް ކުރައްވައިފައެވެ.\nކުރީގެ ޑިފެންސް މިނިސްޓަރު އަދި ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު މުހައްމަދު ނާޒިމް (ކާނަލް ނާޒިމް) އުފެއްދެވި އެމްއެންޕީގެ ޓިކެޓުގައި ވާދަކުރައްވަނީ ތައުލީމީ ދާއިރާގައި ޚިދުމަތްތަކެއް ކުރެއްވި އަބްދުލް ހަންނާން އިދުރީސްއެވެ.\nޖެނުއަރީ 22, 2022 15:28\nރައީސް ނަޝީދު ތިއުޅެނީ ގަނޑަތެޅެން. ތިހެން ގަނޑަތެޅިގެން ވާނެކަމެއް ދެންނޯނާ.\nޖެނުއަރީ 22, 2022 15:29\nްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް ްިއިންޑިއާ އައުޓް އެމްޑީޕީގެ ކެންޑިޑޭޓް އައުޓް ކެނެރީގެ ނަޝީދު އައުޓް\nޖެނުއަރީ 22, 2022 15:47\nމަހިތަށް އަރާ އިންޑިޔާ އައުޓް ދިވެހިބަހުން ލިޔެގެން ކޮމެންޓް ކުރަނީ ހަމަހޭގަތޯ ވާނުވާ އިނގެ ބައެއްތޯ ކޮމެންޓް ކުރަނީ އިންޑިޔާ މިލިޓަރީ ބޭރުކުރަން އެހެންވީމަ ޓެކްސް ކުރާއިރު އިނގްލިސް އިން ޕޯސްޓް ކުރީމަ އެވެރިންނަށް ކިރިޔަވެސް ފަހުމްވާނީ މިތަންކޮޅު ރަނގަޅު ކޮށްލަން އެދެން\nޖެނުއަރީ 23, 2022 10:12\n"އިންޑިއާ އައުޓް" ކޮންމެހެން އިނގިރޭސި ބަހުން ލިޔާކަށް ނުޖެހޭ. މިއުޅެނީ އިންޑިއާ މީހުންނަށް މިކަން އަންގާކަށްނޫން. މިއުޅެނީ ދިވެހި ސަރުކާރު ހިންގުމާ ހަވާލުވެތިބި ދިވެހި ބަޔަކަށް މިކަން އަންގަދޭން. ސާފުވެއްޖެތަ.\nޖެނުއަރީ 22, 2022 15:34\nމިމީހުން ފުރަ ފުރައިގެން މިދހަނީ ހަމަ އެމްޑަޕީއޭ ކިޔާ ޕާޓީގެ ޙަރަދުގަތޯ ސުވާލް އުފެދޭ ކެންޕޭނައް އަނެއްކޮޅުން އެޗްބީއޯ ގަވައިދް ތަންދޭތޯ ބޭދަނާ މިހާމަތީގަ އުޅޭއިރުވެސް ބައިހަދާފަ ރައްރަށައްދާން\nޖެނުއަރީ 22, 2022 15:45\nރަށްފުށުމީހާ މި ލިޔާ "އެޗްބީއޯ"، "ބޭދަނާ" މިއީ ދިވެހި އައު ލަފުޒުތަކެއްތޯ؟؟\nޖެނުއަރީ 22, 2022 16:30\nއިބްޜާހިމް ދާން ބޭނުން ނުވީ އަންނި އާއި އެކު. ކޮވީޑޭކިޔާފަ... ޔަގީން އަތަށް ގޮއްވާނެ މީތިވެސް ބުއްޅަބޭ ގޮސް\nޖެނުއަރީ 22, 2022 16:50\nޖެނުއަރީ 23, 2022 18:04\nޖޭ ވޭ ވަރަށް ދޯ\nޖެނުއަރީ 23, 2022 21:56\nއަރެމެންނަށް ޑިމޮކްރަސީ އާ އިންސާނީ ހައްގު ގެނެސްދިން ބޭފުޅާ މީ\nޖެނުއަރީ 22, 2022 17:08\nކޮންބޭނުމަކު؟؟؟؟ ބޭކާރު ޙަރަދު....\nމިމީހުން ދައުލަތުގެ ޚަރަދުގައި ކެމްޕޭން ކުރީމަ މިހާރު އަތްޖަހާމީހުން ތިބޭނެދޯ ، އެހެން ނޫނަސް ޕާޓީން ނުކުރާނެ ބޮޑީގާޑުންނަށް ޚަރަދެއް ، އެމީހުންވެސް ކިހަދުވަހަކު ތިބޭނެ\nޖެނުއަރީ 22, 2022 20:58\nއިންޑިއާ އެތައް ރައްޔިތަކައް އެގޭދިވެހިލިއަން ކިއަން ދިވެހިނޫސް ކިޔާނެ އިއުލާންކިޔާނެ ޕުރޮޖެކްޓްތަކައް ކުރިމަތިލުމައް މިހާރުއާތްމުކޮއް ދިވެހިގެޒްޓްކިޔާނެ 200 ހުގެ އަހަރުތަކުތެރޭ ބަންގާޅިން ރާއްޖެގެނަސް ޕުރިންޓް ކޮއްފަހުއްނަ ހަވީރުނޫން ކިއަންއެގުނީމަ ސައިޓްތަކައް ފުނުވާވެސްހެދި ބައެއްމީހުން އިންޑިއާ ދިވެހިބަހުން ލިއުނީމަ ރާއްޖެއުޅޭ ގިނަބޭރުމީހުނައްއެގޭ މީހާރު ރާއްޖޭގައުޅޭ ބޭރުމީހުން ތިބެނީ އެގައުމަތަކައް ނިސްބައްވާ ވައިބަރް ނޫނީކޮއްމެސް އެއްގުރޫޕެއްގަ މިނޫސްތައް ފޮޓޯތައް ޝެއާކޮއްލަކޮއްލާ\nޖެނުއަރީ 22, 2022 22:54\nބަލާބަލަ ގުންޑާއިންގަނޑު ހަަމަ އެކަނި ޔާމީނާ ދެކޮޅަށް ! މަ ހަމަ ހީހީ ހަލާކު! ރަަަަައްޔިތަކަށް ފައިދާއެއް ކޮށްދޭކަށްނޫން! ރައްޔިތުންނޭ ކިޔާގެން ޔާމީނު އާއި ޖައްސާލާގެން ހަސަދަަވެރިވެގަނެގެން! ތިޔަ ހުރިހާ އެއްޗެއް ގެ ހުނބުޅު ތެޅި ތެޅި ތިބެންވާނީ! ޔާމީނުގެ ފެންވަރާ ގަދަރާ ހައިބަތާ ޚިދުމަތްތަކާއި އަރަފޯދިގެންވާ ހަމަ އެއްގޮލާ ތިތާނގަނެތްކަން ރައްޔިތުން މިއަދު ވަަރަށް ރަނގަޅަށްދަނެޭ! ނުބައިމީހުންގެ ޢަމަލުތައް އެބައިމީހުންގެ ޢަަމަލާބަހުން ﷲބޭޒާރުކުރައްވާަނެ! ހަސަދަވެރިންގެ ބައިގަނޑު ކެކިއަރަނީ ރައްޔިތުންނަށްނަށްޓަކައެއް ނޫްންކަން ޝައްކެއްވެސްނެތް!\nޖެނުއަރީ 23, 2022 00:50\nކިތަންމެވަރަކަށް ހިޔާލީ ފޮލާ އަންނިއާއި ސޯލިބެ ކެއްކިޔަސް ރަށްޔަތުން ދަނޭ މިގައުމުގަ ހުރި ރައީސަކީ ދީނަށް ހުރުމަތްތެރިކޮށް ނުހިތާ ވެރިއެއްކަން ދެންހުރީ ބުއްޅަބޭއަކީވެސް ކީރިތި ރަސޫލާއަށް ފުރަށްސާރަކުރި ޑެންމާރކު މީހުންގެ ލޯބި ހޯދައިފައިވާ މީހެއް ކިތަންމެވަރަކަށް ދެދަޅައަށް އެރަށަށް ދިޔައަސް މިފަހަރު ރަށްޔަތުން ވޯޑުދޭނީ ހަށްގަށް އެއީ ޕީޕީއެމަށް ގެރަންޓީ.\nޖެނުއަރީ 23, 2022 06:41\nމުޅި ސަރުކާރު އެއްކޮށް ތެޅިބާލަނީ! އެހެނަސް ތިކަމެއް ނުވާނެ!\nޖެނުއަރީ 23, 2022 10:09\nރާއްޖޭގެ އެންމެންނާއި އިންޑިޔާ މީހުން ގެންގޮސް ފޯކައިދޫ ފުރެންދެން އެރުވިޔަސް ތިޔަ ގޮނޑިޔެއް ނުލިބޭނެ. ލިބޭނީ ބޮނޑިއެއް.


Russia gai kuraa muzaahathah ves hoonu vanee\nރަޝިއާގައި ކުރަމުންދާ މުޒާހަރާ ތެރެއިން-\nއިދިކޮޅު ކެންޑިޑޭޓުންނަށް އިންތިހާބުގައި ބައިވެރިވުމުގެ ފުރުސަތު ނުދިނުމުގެ ސަބަބުން ރަޝިއާގެ ވެރިރަށް މޮސްކޯގައި ކުރަން ފެށި މުޒާހަރާތަކަށް ގިނަ ބަޔަކު ތާއިދުކޮށް އިތުރު ބަޔަކު މުޒާހަރާ ކުރުމުގައި ބައިވެރިވެއްޖެ އެވެ.\nއިދިކޮޅު ޕާޓީގެ އެންގުންތަކަށް ފެށި މުޒާހަރާތަކުގައި ފުރަތަމަ މަދު ބަޔަކު ބައިވެރިވި ނަމަވެސް، އިއްޔެ އެކަނި ކުރި މުޒާހަރާގައިވެސް ވަނީ 50،000 މީހުން ބައިވެރިވެފަ އެވެ. މުޒާހަރާ ކޮށްގެން މިހާތަނަށް ވަނީ 1،000 ވުރެ ގިނަ މީހުން ހައްޔަރުކޮށްފަ އެވެ.\nމޮސްކޯ ސީޓީގެ މޭޔަރު ސާޖީ ސޮބިޔާނީ މީގެ ކުރިން ވިދާޅުވެފައިވަނީ، މޮސްކޯގައި ކުރަމުންދާ މުޒާހަރާތަކުގެ ސަބަބުން އެގައުމުގެ ސަލާމަތަށް ނުރައްކާ އެބައޮތް ކަމަށެވެ. އެހެންކަމުން މުޒާހަރާތަށް ހުއްޓުވާ އަމާން މާހައުލެއް ގާއިމްކުރުމަށް ކުރެވެން ހުރި ހުރިހާ މަސައްކަތެއް ކުރައްވާނެ ކަމަށެވެ.\nގާނޫނޫ ހިލާފު މުޒާހަރާތަށް ހިންގާކަމަށް ބުނެ މައި އިދިކޮޅު ޕާޓީގެ ލީޑަރު އެލްކްސީ ނަވަލްނީ ވަނީ 30 ދުވަސް ވަންދެން ބަންދުގައި ބެހެއްޓުމަށް ވެސް އަމުރުކޮށްފަ އެވެ.


Covid-19: Bali Meehun Transfer Kurumugai Harakaaitherivanee MNDF - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 18 ގަޑިއިރު ކުރިން\nކޮވިޑް-19: ބަލިމީހުން ޓްރާންސްފާ ކުރުމުގައި ހަރަކާތްތެރިވަނީ އެމްއެންޑީއެފް\nއެމްއެންޑީއެފްގެ ކޯސްޓްގާޑް އުޅަނދެއް – ވަގުތު އިމޭޖްސް: އަމީން ފަހްމީ\nމިހާރު ރާއްޖެއިންވެސް ފެނިފައިވާ ކޮވިޑް-19އާ ގުޅިގެން، އެމްއެންޑީއެފް އަށް މިވަގުތު އޮތީ ބަލި މީހުންގެ ޓްރާންސްޕޯޓް ކަންތައް ކުރުން ކަމަށް އެމްއެންޑީއެފް އިން ވިދާޅުވެއްޖެއެވެ.\nފުލުހުންނާއި ސިފައިން އަދި އެސްޓީއޯ ގުޅިގެން ކުރިއަށް ގެންދާ ނޫސްވެރިންގެ ބައްދަލުވުމުގައި ވާހަަކަދައްކަވަމުން ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަބްދުލްރަހީމް އަބްދުލްލަތީފް ވިދާޅުވީ، އެނޫނަސް، އަދިވެސް ރައްޔިތުންނަށް ބޭނުންވާ ކޮންމެ ކަމެއްގައި އެމްއެންޑީއެފް އިން ހަރަކާތްތެރިވާނެ ކަމަށެވެ.\n"އެމްއެންޑީއެފްއަށް މިވަގުތު ހަވާލުވެފައި މި އޮތީ ޓްރާންސްޕޯޓް، އަނެެއްހެން ދަންނަވާކަމަށް ވަންޏާމުން ސީއެމްބިއުލާންސް ބޭނުންކޮށްގެން މީހުން އެ ގެންދަން ޖެހޭތަންތަނަށް ގެންގޮސްދިނުން". އަބްދުލްރަހީމް ވިދާޅުވިއެެވެ.\nއަބްދުލްރަހީމް ވިދާޅުވީ، އެކަމަށްޓަކައި ކުރަން ޖެހޭކަންކަން ކުރަމުންދާއިރު، އެމްއެންޑީއެފްއިން އޮންނާނީ އެކަމަށް ތައްޔާރަށް ކަމަށެެވެ.\n"އެމްއެންޑީއެފް އިން އަބަދުވެސް ގައުމަށް ދިމާވާ ކޮންމެ ކަމެއްގައި ބޭނުންވާ ކޮންމެ ކަމެއް ކުރުމަށް އަޅުގަނޑުމެން މި ތިބެނީ ތައްޔާރަށް. މިވަގުތު އަޅުގަނޑުމެންނަށް މި އޮތީ ޓްރާންސްޕޯޓް އެކަމަކު އެހެން ކަމެއް ބޭނުންވަންޏާމުން، އެކަމެއް ރައްޔިތުންނަށްކޮށްދިނުމަށްޓަކައި އެމްއެންޑީއެފް އިން އޮންނާނީ ތައްޔާރަށޭ". އަބްދުލްރަހީމް ވިދާޅުވިއިއެވެ.\nއެ ނޫސްވެރިންގެ ބައްދަލުވުމުގައި އެސިސްޓެންޓް ކަމިޝަނަރ އޮފް ޕޮލިސް އިސްމާއިލް ނަވީން ވިދާޅުވީ، ފުލުހުން ދަނީ މީގެ ދެ މަހެއްހާ ދުވަސް ކުރިން ފަށައިގެން ހެލްތް މިނިސްޓްރީއާއެކު މަސައްކަތްތަކެއް ކުރަމުން ކަމަށެވެ. އެގޮތުން މިހާރު އީއޯސީން އަންގާ އެންގުމެއްގެ މަތިން ފުލުހުން އެ ބޭފުޅުންނަށް އެހީތެރިވަމުންދާ ކަމަށް އޭނާ ފާހަގަކުރެއްވިއެވެ.\n"އެގޮތުން މޮނީޓަރިންގއަށް ލެވޭ ފަރާތްތައް ނޫނީ އެބޭފުޅުން ތަންތަނަށް ދުރުވާއިރު، ސްކްރީން ކުރާ ތަންތަން ބަލަހައްޓަން އެދިލެއްވީމަ އަޅުގަނޑުމެން އެ ތަންތަން ބަލަހައްޓާ ދެއްވުމުގެ މަސައްކަތްތައް މި ދަނީ ކުރަމުން". އޭނާ ވިދާޅުވިއެވެ.\nނަވީން ވަނީ ބިރުވެރިކަން ނުއުފެދޭ ގޮތައް އަމަލުތައް ބެހެއްޓުމަށް ނަސޭހަތްތެރިވެފައެވެ. އެގޮތުން މީސް މީޑިއާތަކާއި، މީޑިިއާތަކުންނާއި، އެހެނިގެން ގޮތްގޮތުންވެސް އެފަދަ އަމަލުތައް ނުކުރުމަށް އޭނާ ވަނީ އެދިފައެވެ.\n"އަޅުގަނޑުމެން ސަރުކާރާއި އެމްއެންޑީއެފް އާއި ގުޅިގެން މިކަމުން އަރައިގަންނަންދެން މަސައްކަތް ކުރާނަން". ނަވީން ވިދާޅުވިއެވެ.\nއަބްދުލްރަހީމް އިތުރަށް ވިދާޅުވީ، ކޮންމެ އަތޮޅަކުން ސީ އެނބިއުލެންސް ފޮނުވައިގެން ނަމަވެސް ބޭނުންވާ ޚިދުމަތް ދެވޭނެ ކަމަށެވެ.\n"ކޮންމެ ތަނަކުން ރިޕޯޓެއް ލިބުނަސް ބޭނުންވާ ތަނަކަށް ގެންދިއުމަށް އެމްއެންޑީއެފް އިން އޮތީ ތައްޔާރަށް. ސީ އެނބިއުލެންސްގެ ޚިދުމަތް މެދުކެނޑިގެންނެއް ނުދާނެ". އޭނާ ވިދާޅުވިއެވެ.\nރާއްޖެއިން ކޮވިޑް-19 ފެނިފައި ވަނީ ކުރެއްދޫ އައިލެންޑް ރިސޯޓުންނެވެ. އެ ރިސޯޓުގެ އިސް ދެ މުވައްޒަފަކު މިވައިރަސް އަށް ޕޮޒިޓިވްވިއިރު، އެ ދެމީހުންވެސް މިހާރު ވަނީ ފަރުކޮޅުފުށީގައި ކަރަންޓިންކޮށްފައެވެ.\n"ޖޯންސަން އެންޑް ޖޯންސަން ވެކްސިނުން ލޭގަނޑުވާ ކަމުގެ ހެއްކެއް ނެތް"\nއުތުރުތިލަފަޅަށް އަރަން އިންޑިއާގެ ހުއްދަ ހޯދަން ޖެހޭ ވާހަކަ އެމްއެންޑީއެފުން ދޮގުކޮށްފި\nމާޅޮހުން ދެ ފަތުރުވެރިއަކު ކޮވިޑަށް ފައްސިވެ، ރަަށަށް އަރާ ފޭބުން މަނާ ކޮށްފި\nމާޗް 7, 2020 23:41\nގައުމީ ދިފާޢީ ބާރުން ތި ކުރައްވާ މަސައްކަތުގައި މާތްﷲ ބަރަކާތްލައްވާ...އާއިލާތަކަށް ކެތްތެރިކަން ދެއްވާށި! އަދި އެންމެހާ މުސްލިމުތަކުން މި ވަބާއިން ސަލާމަތްކުރައްވާންދޭވެ!\nމާޗް 7, 2020 23:59\nމާޗް 8, 2020 00:32\nޢަޅުގަނޑުމެންގެ ފޮއްދޫ ޖެޓީ ރަށާވަކިވެގެން ދިޔަ ސުވަހު ތިޔަބޭފުޅުން ކޮބާތޯ! ކޮންމެ ކަމެއްގައޭ ވިދާޅުވީމަ ....\nމާޗް 8, 2020 22:40\nކަލޭ އޮންނަންވީނު ޖެޓީގަ ދަތްއަޅައިގެން. ނުރުހުނަސްތީ ބޮޑުވަރު.\nމާޗް 8, 2020 00:36\nޢަޅުގަނޑުމެން މިތިބީ ތައްޔާރަށް...ހޫ\nމާޗް 8, 2020 01:21\nކޮބާ ބޮޑު ރިސްކް އެލަވެންސް ނަގައިގެން އުޅުނު ނަރުހުން. އެމްއެންޑީއެފް މީހުންނަކީ މެޑިކަކްގެ ދާއިރާއެއްނޫން. ނަރުހުންނާއި ޑޮކްޓަރުންގެ ރިސްކް އެލަވަންސް ކަނޑާލަން ހަރުއަޑުން ގޮވާލަން. ވައިރަހާ ދެކޮޅަށް ކުރެވޭ ހަނގުރާމައެއްނޫންމިކީ. މިހީ ސިއްޚީ ބަލިމަޑުކަމެއް އެދާއިރާއެއްގެ ބަޔަކުދޯ ރިސްކް ނަގާނީ. އެހެންނޫނީ މިހުރިހާދުވަހަކު ދިން ރިސްކް އެލަވެންސް އަތުލާ. އަހަރެމެން ރައްޔިތުންގެ ފައިސާއެއީ. ނުނަގާ ރިސްކަކަށް. ހަގުރާމައެއްނޫން މިކީ ސިފައިން ރިސްކް ނަގާކަށް\nމާޗް 8, 2020 22:41\nސިފައިނަށް ރިސްކް އެލަވަންސް ލިބޭތަ؟\nމާޗް 8, 2020 10:06\nކޮންމެ ބަޔަކު ކޮންމެ އެއްޗެއް ކިޔަސް ދިވެހި ސިފައިން ތިބޭނީ ރައްޔިތުންގެ ހައްގުގައި އަަބަދުވެސް ތައްޔާރަށް ކަން އެއީ ޝައްކެއް އޮތް ކަމެއް ނޫން


ދީންވެރިކަމާއި ބުއްދިވެރިކަން | #Dhiislam\n6 years ago | 1 comment| April 8, 2012 |\nމިލިޔުމުގައި އަޅުގަނޑު މިބަލައިލަނީ، ދީންވެރި ވުމުގެ ސަބަބުން މުސްލިމުންގެ ބުއްދިއާއި ވިސްނުމަށް އަންނަ ކުރިއެރުންތަކާއި ހެޔޮ ބަދަލުތަކުގެ މައްޗަށެވެ. ނަމަވެސް، ދުނިޔޭގެ އާއްމު ދިރިއުޅުމުގެ ސަބަބުން، މުސްލިމު މީހާއާއި އެނޫން މީހާގެ ބުއްދިއަށް އަންނަ ބަދަލުތަކުގެ ވާހަކަ މިލިޔުމުގައި ނުހިމެނޭނެއެވެ. އެހެންކަމުން ފުރަތަމަވެސް އަޅުގަނޑު ބަލާލާނީ ބުއްދިވެރި ކަމަށެވެ. ބުއްދިވެރިކަމަކީ، އެކިމީހުން އެކިގޮތަށް މާނަކުރާ އެއްޗެކެވެ. އެގޮތުން، އެމެރިކާގެ ސައިކޮލޮޖިސްޓުންގެ ޚާއްސަ ޓީމަކުން ނެރެފައިވާ މަޝްހޫރު ރިޕޯޓް ‘މެއިންސްޓްރީމް ސައިންސް އޮން އިންޓެލިޖެންސް’ ގައި ވަނީ މިފަދައިންނެވެ. “ބުއްދިވެރިކަމަކީ، ތަފާތު ގިނަގުނަ ދާއިރާތަކުން މީހާގެ ސިކުނޑިއަށް ލިބިފައިވާ ގާބިލުކަމެވެ. އޭގެތެރޭގައި، ދުރުވިސްނުމާއި، ރޭވުންތެރިކަމާއި، ސަބަބު ދަނެގަތުމާއި، މައްސަލަތައް ހައްލު ކުރުމާއި، ތަފާތު އެކި އެކި ޚިޔާލާއި ވިސްނުމަށް އިޙުތިރާމު ކުރުމާއި، ތޫނުފިލިކަމާއި، އިބްރަތް ހާސިލުކުރުން ފަދަކަންކަން ހިމެނެއެވެ. ބުއްދިވެރިކަމަކީ ހަމައެކަނި ފޮތުން ކިޔެވުމެއްނޫނެވެ. ބުއްދި ވެރިކަމަކީ، އެއަށްވުރެ މާ ފުޅާއެއްޗެކެވެ. ފުޅާދާއިރާއެގައި ތިމާގެ މާޙައުލުގައިވާ ގިނަގުނަ ތަކެއްޗާއި ކަންކަން ދަނެ އޮޅުން ފިލުވުމުގެ ޤާބިލުކަމެވެ. ފައިހަމަކުރުމާއި އޮއްޓަރު ހުރުމާއި ހޭލުންތެރިކަމާއި ދެން ހަދަންވާގޮތް އެނގުމެވެ.” އެއަށްފަހު، ދީންވެރިކަމަށް ބަލައިލާނަމެވެ. ދީންވެރިކަމަކީ ﷲ އަށް އީމާންވެ، އެކަލާނގެ ރަސޫލާ މުޙައްމަދު صلى الله عليه وسلم ގެ ސުންނަތާއި އެއްގޮތައް ދުނިޔޭގެ ދުވަސްތައް ހޭދަކުރުމެވެ.\nދެން އަޅުގަނޑު ބަލާލާނީ، ދީނައް ވަނުމުގައްޔާއި، ދީނައް އުޅުމުގައި، ހުރި ބުއްދި އާއި މެދުގައެވެ. ފެންވަރު ރަނގަޅު ކާރަކާއި އިންސާނަކާއި އަޅުވައި ކިރައިފިނަމަ، ކާރައްވުރެ އިންސާނާގެ ހަށިގަނޑު ނުވަތަ މެޝީން، މާބޮޑައްވެސް ފުރިހަމަވެފައި ޓެކްނޮލޮޖީގެ ގޮތުން ކުރިއަރާފައިވާތަން ފެންނާނެއެވެ. އަޅުވައި ނުވެސް ކިޔޭނެއެވެ. ސަބަބަކީ، އިންސާނާގެ ހަށިގަނޑު މާބޮޑައްވެސް ފުރިހަމަވެފައި އޮޅުންބޮޅުން ބޮޑު ވީމައެވެ. ކާރުގައި އަޅުގަނޑުމެންނަށް ނޭނގޭ، ނުވިސްނޭ، އެއްވެސް އެއްޗެއް ނުހުރެއެވެ. ނަމަވެސް، އިންސާނާގެ ހަށިގަނޑުގައި އަޅުގަނޑުމެންނައް ނޭނގޭ، ނުވިސްނޭ، ނުހޯދޭ އެތައްބައިވަރު ކަންތައްތަކެއް ވެއެވެ. ވީމާ، ކާރެއް އަމިއްލަޔައް އުފެދިގެން ނާންނާނެކަން ޤަބޫލު ކުރާއިރު، އިންސާނާގެ މިއޮތް ވަރުގަދަ މެޝީން، އަމިއްލަޔައް އުފެދިގެން ނާންނާނެކަން، މާބޮޑައްވެސް ބުއްދި ޤަބޫލުކުރެއެވެ. ކާރުގެ މޮޅުކަން ކާރު އެފެއްދި އިންސާނާއަށް ނިސްބަތް ކުރާއިރު، އިންސާނާގެ މޮޅުކަމާއި ފުރިހަމަކަން އެއިސްސާނާ ހެއްދެވި ފަރާތައް، ނިސްބަތް ނުވާންވީ ސަބަބެއް ނެތެވެ. ވީއިރު އިންސާނާގެ މޮޅުކަމާއި ކުޅަދާނާކަމަކީ އޭނާހެއްދެވި ފަރާތުން އޭނާއަށް ދެއްވާފައިވާ ތަކެތިކަމާއިމެދު ޝައްކެއް ވަސްވާހެއްނެތެވެ. އެއީ އެފަރާތުގެ ކުޅަދުންވަންތަ ކަމުގެ ހެއްކެކެވެ. ބުއްދިހަމަޖެހޭ އިންސާފަކީ، މިއީއެވެ. އެއައްފަހު، ކާރު އުފެއްދި ކުންފުނިން ފޮނުވާފައިވާ ފޮތާއި އެއްގޮތައް ކާރު ގެންގުޅުން އެއީ އެއްމެ ބުއްދިވެރި ގޮތައްވީއިރު، އިންސާނާ ހެއްދެވި ފަރާތުން، އިންސާނާގެ ކަންކަން ކުރަންވާގޮތް އަންގަވައި، ފޮނުއްވާފައިވާ ފޮތާއި އެއްގޮތައް އޭނާގެ ކަންތައްތައް ކުރުން، މާބޮޑައްވެސް ބުއްދި ޤަބޫލު ކުރެއެވެ.\nދުރު ވިސްނުމަށް ބަލާލާއިރު، ދުރުވިސްނުމަކީ ކުރިމަތީގައި ފެންނަށް ނުހުންނަ ކަންކަމާއި، ތަކެއްޗާއި މެދު، ވިސްނައި ފިކުރުކުރުމުގެ ޤާބިލުކަމެވެ. ވީއިރު، އެއްމެ ދުރައް ވިސްނޭ މީހަކީ އެއްމެ ދުރު ވިސްނޭ މީއާއެވެ. ރާޒުވާ ކުޅޭއިރު ސިކުނޑިން، އެމެ ގިނަ ކުޅި، ކުރިއަށް ކުޅެލެވޭ މީހާއަކީ އެމެ މޮޅުމީހާއެވެ. ނުވަތަ އެއްމެ ދުރަށް ވިސްނޭ މީއާއެވެ. ވީއިރު، އެއްމެ ދުރު ވިސްނޭ މީހަކީ، މާތް ﷲ އަށް އީމާންވެ، އާޚިރައްދުވަހަށް އީމާން ވެގެން ހުންނަ މީހާ ކަމުގައި އެއްބަސް ވާންޖެހެއެވެ. ސަބަބަކީ، އާޚިރަތަކީ އެއްމެ ދުރު ކަމައްވާތީއެވެ. ނިމުމެއް ނުވާ ޙަޔާތަކަށް ވެފައި އެތަނުގެ ފައިދާ ނުވަތަ ގެއްލުން ހިސާބު ނުކުރެވޭތީއެވެ. ނުވަތަ ‘އިންފައިނައިޓް’ ވީމައެވެ. ކަންމިހެން ހުރުމާއެކު، ދުނިޔެވީ ހުރިހައި ވިސްނުންތަކެއް ވިސްނުމުގެ އިތުރަށް، މުސްލިމު އަޅާ މިފަދަ ވިސްނުންތައް ވިސްނައެވެ. ސުވަރުގޭގެ އަރާމާއި ލައްޒަތާއި އެތަނުގެ ބިޔަ ގަނޑުވަރުތަކާއި މެދު ފިކުރު ހިންގައެވެ. ނަރަކައިގެ ޢަޒާބާއި އެތަނުގެ ހިއްދަތިކަމާއި ވޭނާއި ކެކުޅުމާއި ދޭތެރޭގައި ވިސްނާ ފިކުރު ކުރެއެވެ. ކައްވަޅުގެ ޢަޒާބާއި ސަވާބާއި މެދު ވިސްނައެވެ.\nމީގެ އިތުރަށް މުސްލިމުން ކުރާ ކޮންމެ އަޅުކަމެއްގައި، އޭނާގެ ހިތްނިޔަތް ތެދު ކުރެއެވެ. އިޚްލާސްތެރިކަމާއި އިޙްސާންތެރި ކަމާއެކު ﷲ ދެކެދެކެ ހުރެ އަޅުކަންކުރާ ފަދައިން އަޅުކަން ކުރެއެވެ. މިފަދަ އަޅުކަން ތަކުގެ ސަބަބުން، ﷲ މަތިން ހަނޑުމަކޮށް، ވިސްނައި ފިކުރު ކުރުމަށް، މުސްލިމުންނަށް ފުރުސްތު ލިބެއެވެ. ޤުރުއާން ކިޔެވުމާއި ނަމާދު ކުރުން ފަދަ ކޮންމެ އަޅުކަމެއްގައިވެސް، ޚުޝޫއަތްތެރިވެ، ﷲ މަތިން ހަނދުމަކުރުމުގައި ސިކުނޑި ހިންގަންޖެހެއެވެ. އޭގެ އިތުރައް، މުސްލިމުންގެ އާއްމު ދިރިއުޅުމުގައިވެސް، ﷲ ގެމަތިން ހަނދުމަކުރުމަށާއި ވިސްނައި ފިކުރު ކުރުމަށް އިސްލާމްދީން ބާރުއަޅައެވެ. ކުރާ ކޮންމެ ކަމެއް، ﷲ އައްޓަކައި ކުރުމަށާއި، ގިނަގިނައިން ޒިކުރު ކުރުމަށާއި، ވީކޮންމެ ތަނެއްގައި ﷲ އަށް ބިރުވެތިވެ ވިސްނައިގެން އުޅުމަށް އިސްލާމް ދީން މަގުދައްކައެވެ. ދިރި އުޅުމުގެ ހުރިހައި ކަމަކަށް ވިސްނައި ފިކުރު ކުރުމުގެ އިތުރަށް، މިފަދަ ވިސްނުންތައް ވިސްނުމުގެ ސަބަބުން، މުސްލިމުންގެ ސިކުނޑިއަށް އިތުރު ކަސްރަތު ލިބި، ދުރު ވިސްނުން ތަރައްޤީވެއެވެ.\nރޭވުންތެރި ކަމަކީ ފުރިހަމަ މުސްލިމެއްގެ އެއްމެ ޚާއްސަ އެއް ސިފައެވެ. މަރުވާނެކަމާއި މަރުވުމަށްފަހުގައި، ދާން އޮތް ތަނަކީ ސުވަރުގެ އާއި ނަރަކަ ކަމާއި، އެއީ ނިމުމެއް ނުވާ ޙަތާތެއްކަން އޭނާ ދަންނާނެއެވެ. އަދި ދެދުނިޔޭގެ ޙަޔާތާއި މެދު ވިސްނައި ފިކުރުކޮށް، މިނެކިރާނެއެވެ. އެއަށްފަހު ރޭވުންތައް ރާވާނެއެވެ. އާމްދަނީ ހޯދުމުގެ ކަންތަކާއި، ﷲ އަށް އަޅުކަންކުރާނެ ގޮތްތައް، އޭނާގެ ސިކުނޑީގައި ރާވަމުން ކުރަހަމުން ދާނެއެވެ. ދުވަހުގެ ތާވަލްގައި ނުވަތަ ‘ޓުޑޫ’ ލިސްޓުގައި ފަސްނަމާދު ކުރުން ހިމަނާނެއެވެ. އެއައްފަހު، އެއްކަން އަނެއްކަމަމާއި ފުށު ނާރާގޮތައް، ކަންތައްތައް ރާވަމުން ހިންގަމުން ތަންފީޒުކުރަމުން ދާނެއެވެ. ޙަޤީޤީ ރޭވުންތެރިންނަކީ މިއީއެވެ. ދުނިޔެވީ ރޭވުންތަކުގެ އިތުރައް، ވިސްނައި ފިކުރުކޮށް، މިފަދަ ހެޔޮ ރަނގަޅު ރޭވުންތައް ރޭވުމުގެ ސަބަބުން، މުސްލިމުމީހާގެ ސިކުނޑި އިތުރައް ތަރައްޤީވެ ހެޔޮބަދަލުތަކެއް އާދެއެވެ.\nއިސްވެ ބަޔާންކުރި ފަދަ މުސްލިމެއްނަމަ، ބުއްދިވެރި ކަމުގެ އެއްމެހައި ސިފަތައް، އެމީހެއްގެ ގައިގައި މަޑުމަޑުން އަށަގަންނަމުންދާނެއެވެ. ކީރިތި ޤުރުއާނާއި ސުންނަތުގެ އަލީގައެވެ. ނުވަތަ ހެއްދެވިފަރާތުން ބާވައިލައްވާފައިވާ އޮޕަރޭޝަންސް މެނުއަލް ގެ އެހީގައެވެ. ލޮބުވެތި ރަސޫލާގެ މޫރިތި ސުންނަތާއި މަކާރިމުލް އަޚްލާޤާއި ވިސްނުންތެރި ނިންމުންތައް ދަސްކުރާނެއެވެ. އަދި އެއަށް ޢަމަލުކުރަން ފަށާނެއެވެ. ބުއްދީގެ ބޭނުން ހެޔޮގޮތުގައި ހިފަން ފަށާނެއެވެ. ނަރަކަ އާއި ދިމާލައް ޖަހާފައިހުރި މިސްރާބު ބަދަލުކޮށް، ސުވަރުގެއާއި ދިމާލައް ސީދާކޮއްލާނެއެވެ. ތިމާ ކޮއްއުޅުނު މޮޔަކަންތަކުގެ މައްޗައް ހިތާމަ ކުރާޙާލު، ހެޔޮޢަމަލު ކުރުންމަތީ ދެމިހުންނާނެއެވެ. ހިތްހަމަ ޖެހުމާއި، މިނިވަންކަމާއި ބުއްދިވެރިކަމާއި އަބުރުވެރިކަމާއިއެކު ދުނިޔޭގެ ދުވަސްތައް ހޭދަކޮށް، ސުވަރުގެ ކާމިޔާބު ކުރާނެއެވެ. ބުއްދިވެރިކަމުގެ އިނާމު ލިބިގަންނާނެއެވެ. ޙަޤީޤީ ބުއްދިވެރިންނަކީ މިއީއެވެ.\nމާޝާ ﷲ. ވަރަށް އިބުރަތްތެރި، ފުރިހަމަ ލިޔުމެއް… ތިބާޔަށް ﷲ ގެ ހެޔޮ ރަޙުމަތާއި ދަރުމަ ލައްވާށި. އާމީން.


Bruruge thajuribaakaaraku himeney gothah Kudakudhinge massalathah belumah riyaasee commission eh | Mihaaru\nބޭރުގެ ތަޖުރިބާކާރަކު ހިމެނޭ ގޮތަށް ކުޑަކުދިންގެ މައްސަލަތައް ބެލުމަށް ރިޔާސީ ކޮމިޝަނެއް\n20 ފެބުރުއަރީ 2020 - 23:09 24 comments\nކުޑަކުދީންނަށް ކުރާ އަނިޔާތަކުގެ މައްސަލަތައް ބެލުމަށް ބޭރުގެ ތަޖުރިބާކާރަކު ހިމެނޭ ގޮތަށް ރައީސް އިބްރާހިމް މުހައްމަދު ސޯލިހް ރިޔާސީ ކޮމިޝަނެއް މިއަދު އުފައްދަވައިފި އެވެ.\nރައީސް އޮފީހުން ބުނީ ފަސް މެމްބަރުންގެ ރިޔާސީ ކޮމިޝަނެއް އުފައްދަވަން ރައީސް ނިންމެވީ ކުޑަކުދިންގެ ހައްގުތައް ރައްކާތެރިކޮށްދީ، ކަށަވަރު ކޮށްދިނުމަށް އަވަސް އަދި ހަރުދަނާ މަސައްކަތްތަކެއް ކުރުމަށްޓަކައި ކަމަށެވެ.\nކޮމިޝަންގައި ހިމެނޭ ބޭފުޅުން\nޑރ އާފިޔާ އަލީ، ވާރުގެ، ސ. ހުޅުދޫ.\nޑރ އަބްދުލް މަލިކް، މއ. ކޮށީގެ،\nއަލްއުސްތާޒް އަބްދުﷲ ރާބިއު، ގަލްގާސްގެ، ކ. ދިއްފުށި،\nއަލްއުސްތާޒާ މާޒިޔާ އަބްދުއްސައްތާރު، ގ. ސާޔާ\nނިކޮލަސް ރިޗާޑް ޗައުދަރީ، އޮސްޓްރޭލިއާ\nއެ ކޮމިޝަންގެ ރައީސްއަކަށް އައްޔަން ކުރައްވާފައިވަނީ އާފިޔާ އެވެ.\nކޮމިޝަނުގެ މައިގަނޑު މަސްއޫލިއްޔަތަކީ، ކުޑަކުދިންނަށް ކުރާ އަނިޔާތަކާ ގުޅޭ މައްސަލަތަކުގައި، ދައުލަތުގެ އިދާރާތަކާއި ދައުލަތުގެ ފަރާތުން އެކަމާއި މަތިކޮށްފައިވާ އެންމެހައި ފަރާތްތަކުން އަމަލުކޮށްފައިވާ ގޮތާއި މިހާރުގެ ހާލަތު ދެނެގަތުމެވެ. އަދި ކުޑަ ކުދިންނަށް ގޯނާކޮށް، އިހުމާލުވާ ފަރާތްތަކާއި އެ ކުދީންގެ ކިބައިން ނާޖާއިޒު ފައިދާ ހޯދާ ފަރާތްތަކާމެދު ފިޔަވަޅުއެޅުމެވެ.\nރައީސް އޮފީހުން ބުނީ ރިޔާސީ ކޮމިޝަނުން، ކުޑަކުދީންނަށް ކުރާ އަނިޔާތަކުގެ މައްސަލަތައް ދިރާސާކޮށް، އެ ހޯދުންތަކުން ވަޒަންކުރެވޭ ކަންކަމާއިމެދު ކަމާއިބެހޭ މުއައްސަސާތަކުން އަޅާންޖެހޭ ފިޔަވަޅުތައް ބަޔާންކޮށް، ރިޕޯޓެއް ތައްޔާރުކޮށް، ރައީސަށް ހުށަހަޅާނެ ކަމަށެވެ.\nކޮމިޝަންގައި ހިމެނޭ ނިކޮލަސް ރިޗާޑަކީ އިންސާނީ ހައްގުތަކާއި ޝަރުއީ ދާއިރާގެ މާހިރެކެވެ. އޮސްޓްރޭލިއާގެ ޕަބްލިކް ޕްރޮސެކިއުޝަންސް ފޯ ނިއު ސައުތް ވޭލްސްގެ ޑިރެކްޓަރުކަން 1994 އިން 2011 ވަނަ އަހަރާއި ހަމަށް ފުރުއްވާފައިވެ އެވެ. އޭނާ އަކީ އިންޓަ ނޭޝަނަލް ބާ އެސޯސިއޭޝަންގެ މެންބަރެއްގެ އިތުރުން އިންޓަނޭޝަނަލް އެސޯސިއޭޝަން އޮފް ޕްރޮސެކިއުޓަސްގެ ރައީސެވެ. އަދި މިހާރު އޮސްޓްރޭލިއާގެ ލޯ ކައުންސިލުގެ އިންސާނީ ހައްގުތަކާ ބެހޭ މުޝީރެވެ.\nކުޑަކުދިންގެ ކަންކަން ބެލުމަށް މިއަދު ރިޔާސީ ކޮމިޝަނެއް އުފައްދަވާފައިވާއިރު ކުޑަކުދީންގެ ހައްގުތައް ރައްކާތެރިކުރުމުގެ ގާނޫނަށް މިއަދު ވަނީ އަމަލުކުރަން ފަށައިފަ އެވެ. އެ ގާނޫނުން އުމުރުން 18 ނުފުރޭ ކުދިންނާ ކައިވެނިކުރުން ކުށަކަށް ހަދައި ވެކްސިން މަޖުބޫރުކޮށް، ތައުލީމުން މަހްރޫމްކުރުމުގެ އުޒުރުތަކަށް ގާނޫނީ ހައްލަކާއި ޖިންސީ ގޯނާ އާއި އަނިޔާތަކުން ކުދިން ހިމާޔަތްކޮށް ދެ އެވެ.\nއިތުރު ލިޔުންތައް ކުޑަކުދިން ސަރުކާރު ރައީސް އިބްރާހިމް މުހައްމަދު ސޯލިހް ކުޑަކުދިންގެ ހައްގުތައް ރިޔާސީ ކޮމިޝަން\nކުޑަކުދިންގެ މައްސަލަތަކުގައި ރައީސް ދެއްވީ ޔަގީންކަން


“Yameen Ah Hamalaa Eh Dhinumah Govaaly Majaazee Gotheh Gai “ - Vaguthu\nކުރީގެ ރައީސް އަބްދުﷲ ޔާމީން އަބްދުލް ގައްޔޫމް ގޭގައި ހުއްޓާ ބޮމުގެ ހަމަލާއެއް ދިނުމަށް ގޮވާލީ މަޖާޒީ ގޮތަކަށް ކަމަށް އެ ވާހަކަ މީސްމީޑިއާގައި ލިޔުނު ފަރާތުން ބުނެފިއެވެ.\n"ހަމަ ޖަލުން ނެރޭއިރަށް ގޮއްވަން ފެށީ!. ގޭގަ ބަހައްޓާފަ ގޮއްވާލަން ވަރަށް ރަނގަޅަށް!" އަލީ ޔާސިރް ނަމަކަށް ކިޔާ އެ މީހާ މީގެ ކުރިން ފޭސްބުކުގައި ހިއްސާ ކޮށްފައިވާ ސްޓޭޓަސް އެއްގައި ބުނެފައިވެއެވެ.\nއެކަމާއި ގުޅިގެން މީސްމީޑިއާގައި ގިނަ ބަޔަކު ވަނީ އޭނާ އާއި ދެކޮޅަށް ވާހަކަދައްކާފައި ވެއެވެ. އެހެން ނަމަވެސް ފަހުން އޭނާ ވަނީ އެއީ މަޖާޒީ ގޮތަކަށް ބުނި ވާހަކައެއް ކަމަށް ބުނެ މައާފަށް އެދިފައެވެ.\n"އެސްޓޭޓަސް އަކީ ގޮއްވުމަށް ހިތްވަރުދީ، މީހަކަށް ގެއްލުމެއް ދޭ ނިޔަތުގަ އެއް ނޫން. މަޖާޒީ ގޮތަކަށް އެވަގުތު ހިތަށް އައި ޝުއޫރެއް ފާޅުކޮށްލީ. އަދި މިހާރު އަންޕަބްލިޝް ކޮށްފައި ވާނީ" ވަގުތު ނޫހުން ޝާއިރު ކޮށްފައިވާ ހަބަރެއްގެ ކޮމެންޓުގައި އޭނާ ބުނެފައި ވެއެވެ.\nމީގެ އިތުރުން އޭނާ ބުނީ ދުރު މީހުންނަށް އޭނާ ކުރިން ލިޔުނު ސްޓޭޓަސް ފެންނާނީ ވަރަށް ނުބައި މާނައެއްގައި ކަން ގަބޫލު ކުރައްވާ ކަމަށާއި އަދި އެގޮތަށް ހީކުރެވޭނަމަ އެކަމަށް ވަރަށް ހިތާމަ ކުރާ ކަމަށެވެ. އަދި އޭނާ އަކީ ސިޔާސީ މީހެއް ނޫން ކަމަށް ވެސް އޭނާ ބުނެފައި ވެއެވެ.\n"މިކަމުން މީހުންގެ ހިތުގަ ހިތްބުރަ ކަމެއް، ނުރުހުމެއް އުފެދިފައިވާނަމަ މާފަށް އެދެން" އޭނާ ބުންޏެވެ.\nރައީސް ޔާމީނާއި ގުޅިގެން މިފަދަ ވާހަކަތަކެއް އޭނާ ދައްކާފައިވާއިރު، ރައީސް ނާޝީދުގެ އަންހެން ދަރިކަނބަލުން މީރާ ލައިލާ ނަޝީދު ވަނީ އެހަމަލާއަކީ އެތެރެއިން ރޭވިގެން ހިންގާފައިވާ ހަމަލާއެއް ކަމަށާއި އެހަމަލާގައި ކުރީގެ ރައީސް މައުމޫން އަބްދުލް ގައްޔޫމުގެ އަތެއް ވާނެ ކަމަށް ބުނެފައެވެ.\nމެއި 7, 2021 19:57\nމާފަށް އެދުނަސް ބަލައިނުގަނެވޭނެފަދަ ލިޔުމެއް އެއީ. އޭނާ ތަހުގީގު ކުރެވެންޖެހޭނެ.\nމެއި 7, 2021 19:59\nތީ މާޖާ އެއްޗެއްނޫން ބުނާން. މިމައްސަލަބަލަންޖެހޭނެ. މީހަކު ގަސްތުގައި މަރާލުމަށް ނޫނީ އަނިޔާއެއްދިނުމަށް ހިތްވަރުދޭ ވާހަކަ ދެކެވުމަކީވެސް ޓެރަރިޒަމްގެ އަމަލެއް.\nމެއި 7, 2021 20:12\nއަލީޔަހުޔާއަށް އެނގޭތޯ އެއީ ގާނޫނީ ކުށެއްކަން ނޭންގޭކަމުގައިވާނަމަ އެފަދަލާއިންސާނީ ވާހަކަނުދެއްކުމަށް ގޮވާލަން އެއްއިންސާނަކު އަނެއް އިންސާނާގެ ކަރާމާތަށް އަރައިނުގަތުމަށް ގޮވާލަން.\nމެއި 7, 2021 20:13\nކީއްކުރާނީ މީި ފެނަވަރު ދުއްޕާފަ ޔާމީނާ ކިއާ މީހުންގެ\nމެއި 7, 2021 20:44\nކަލޭގެ ލަދު ކޮބާ؟ މީހުންނަށް އަނިޔާވެރިވުން އެއީ މަޖަލަށް ދެއްކޭނެ ވާހަކައެއްނޫން.ކަލޭ ތިހިރީ ގަޔަށް ސީ ލެވިފަ.\nމެއި 7, 2021 21:07\nހިތައްއެރިހާ އެއްޗެއްގޮވާފަ ލިޔެފަ ޝާއިއުކޮށްފަ ކީކޭ މިކިޔަނީ!! ރައިސް ޔާމީން ގެއަށްބަދަލުކުރީމަ ގޮއްވަންފެށީއޭ ގޭގައި ބަހައްޓާފަ ރަގަނޅަށް ގޮއްވާލަންވީއޭ ބުނެ ބިރުދައްކާ އިންޒާރު ތިދިނީ މިހާރުވެސް މިރާއްޖޭގެ އެންމެގިނަބަޔަކު ސަޕޯޓްކުރާ ވެރިއަކާ ދިމާލައްކަން ހަނދާންނެތުނީތަ؟ ބިރުދައްކާ އިންޒާރުދިން މައްސަލަ ބަލަންޖެހޭނެ!! ޓެރެރިޒަމަށް ހިތްވަރުދިން މައްސަލަ ބެލެންޖެހޭނެ!! މީނާއާދޭތެރޭ ފިޔަވަޅުއެޅެންޖެހޭނެ!! ދައްކަންޖެހޭ ވާހަކަތަކާ ނުދައްކަންޖެހޭ ވާހަކަތައް މީނާއަށް އެނގޭވަރުގެ އަދަބެއް މީނާއަށް ލިބެންޖެހޭނެ!! ރައިސް ޔާމީނާ ކުޅެން ނޫޅޭތި ދޮގުއިލްޒާމްތައް އަޅުވައިގެން!! ރައިސް ޔާމީންގެ ސަޕޯޓަރުންޖެހޭ މިކަމާއިގެން އުޅެން އެހެން ބަޔަކު މިއީކަމަކަށް ނަހަދާ ދޫކޮށްލައިފިނަމަ!! ގައުމުގެ ހަމަޖެހުންންގާލާ ވާހަކަތައް ނުދެއްކޭނެ! އަމުދުން ޓެރަރިޒަމަށް ހިތްވަރުދޭ މީހުން ގޮއްވާ މަރާ ވާހަކަތައް ދެއްކިގެންނުވާނެ!! މީނާއަށް އަދަބުދޭންޖެހޭ ކަމާބެހޭ އިދާރާތަކުން!! އެއްވެސް މީހެއްގެ ހަށިގަނޑަށް ނުވަތަ ފުރާނައަށް ގެއްލުންލިބޭކަމެއްކޮށްގެންނުވާނެ!! ތަންތަން ގޮއްވައިގެންނުވާނެ!!\nމެއި 7, 2021 21:22\nއެއްވެސް މީހަކު މަ ރާލުމަށް ފާޅުގައި ނުވަތަ ސިއް ރުން\nވެސް ގޮވާލުމަކީ ޓެ ރަ ރިޒަމްގެ އަމަލެކެވެ. މިކަން ތަހްގީގު\nކޮށް ސަ ރީޢަތް ހިންގުމަށް ސަ ރުކާ ރަށް ގޮވާލަމެވެ.\nމެއި 7, 2021 21:34\nތިފަދަ ގޮވާލުންތަކަށް މާފު ނުކުރެވޭނެ ސަބަބަކީ އެފަދަ ދަށުދަރައިގެ އަމަލު ތައް ކުރާމީހުންނަށް ހިތްވަރު ދިނުން އަހަރެންގެ ނަޒަރުގައި އެގަދަ ގޮތަކަށް ވާހަކަ ދައްކާނީ ވެސް އެބައިގެ މިހުން ތަންތަން ގޮއްވާ ޓެރަރިޒަމަށް ހިތްވަރު ދެނީ ވެސް ޓެރަރިސްޓެއްe\nމެއި 7, 2021 21:35\nމިކަހަލަ ގޮވާލުންތަކަށް މާފުދެވިގެންނުވާނެ..\nއަންނި އަށް ހަމަލާދިނީވެސް މަޖާޒީކޮށްނޭ ބުނަންވީނު.\nމެއި 7, 2021 22:03\nކޮންމަޖާޒެއް ބަޖާޒެއް ކިޔާކަށް. ތީ ހަމަ ގަސްތުގަ ރައީސް ޔާމީނަށް ގެއްލުންދޭން ބުނިއެއްޗެއް. ޕޮލިހަށް ކެރޭނެތަ މީނާ ހައްޔަރުކޮށް ސުޥަލުކުރަން؟\nމެއި 7, 2021 22:22\nބޮންގޮއްވީވެސް މަޖާޒީގޮތަކަށޭ ބުނީމާ ނިމުނީދޯ\nމެއި 8, 2021 01:02\nނުސީދާ ގޮތަކަށް ވިއަސް އެ އޮތީ ބުނެވިފަ. ކިޔާނެހާ އެއްޗެއް ކިޔާފަ ދެން މަޖަލޭ ކިޔާނެ ކަމެއް ނެތް. މީި ނުބަލާ ދޫކޮށްލަންވީ ވަރުގެ ކަމެއް ނޫން. މީސްތަކުންގެ ތެރޭ ފިތުނަ އުފެދޭ ގޮތް ގޮތަށް ވާހަކަ ދެއްކުމަކީ އެއްވެސް ހާލަތެއްގަ ބަލާގަނެވޭނެ ކަންކަމެއް ނޫން.\nއޭނާއަކީ ނިރުބަވެރިންގެ ލިސްޓްގައި ގިންތިކުރެވޭނެ ބޮޑު ޓެރަރިސްޓެއް. ތިޔަ ޔާސިތރު ހައްޔަރުކޮށް 50 އަހަރުގެ ޖަލުހުކުން ތަންފީޒުކުރަންޖެހޭނެ. މިނޫންގޮތަކަަށް މިކަން ނުހުއްޓުވޭނެ.\nމެއި 7, 2021 23:23\nއޭނާއަށް މިއީކޮން މައްސަރެއް ކަމެެއްވެސް އިޙްސާސް ނުކުރެވުނުތާ އެފަދަ ގޮވުން ގޮވާއިރު ހިތާމައަކީ މިސަރުކާރުން ތިޔަފަދަ ކަމެއް ނުބަލާނެ އެމީހުންގެ މީހެއްގެ ވާހަކަބުނެވުނު ނަމަ ފަހަރެއްގަ ބެލީސް ތޯއްޗެއް ހައްހައް!!!!!؟؟؟؟)\nމެއި 8, 2021 05:06\nކޮން މަޖާޒީއެއް ކިޔާކަށް އޭނާހިފާ ހައްޔަރު ނުކުރާނަމަ މިސަރުކާރުގެ އިންސާފެއްނެތެވެ.\nމެއި 8, 2021 11:26\nމީނަ ހިފާ ހައްޔަރުކޮށްފި ތަ؟


Sony ge huriha channels eh Dhiraagu Pla ah!\nދިރާގުން ދާދި ފަހުން ތަޢާރަފުކުރި “ދިރާގު ޕްލޭ” މޮބައިލް އެޕްލިކޭޝަން މެދުވެރިކޮށް މިހާރު ސޮނީގެ ހުރިހާ ޗެނަލްތައް ބަލާލެވޭނެ ގޮތް ހަދައިފި އެވެ.\nދިރާގު ޕްލޭ މިހާރު ހުޅުވާލާފައިވަނީ ދިރާގު މޯބައިލް ކަސްޓަމަރުންނަށެވެ. ޕެކޭޖް ސަބްސްކްރިޕްޝަނަކާއެކު ބޭނުން ކުރެވޭ މި އެޕްގެ މުޅިން އައު ޕެކޭޖް ކަމަށްވާ “ޕްލޭ މޯ” ޕެކޭޖް އިންޓްރޯޑަކްޓަރީ އޮފަރގެ ދަށުން އެންމެ 30 ރުފިޔާ އަށް ސަބްސްކްރައިބް ކޮށްލެވޭނެއެވެ. މި ޕްކޭޖްގައި ކަސްޓަމަރުންނަށް މިހާރު 34 ޗެނަލް ބަލާލެވޭނެވެ. ޕެކޭޖްގެ ވެލިޑިޓީއަކީ އެކްޓީވޭޓް ކުރާތާ 30 ދުވަހެވެ\nދިރާގު ޕްލޭ އަކީ ހަމައެކަނި ލައިވް ޓީވީ ބަލާލެވޭ އެޕްލިކޭޝަނެއް ނޫނެވެ. މި އެޕަކީ އެންމެ ފަހުގެ ސްޓްރީމިންގ ޚިދުމަތްތަކުގައި އެކުލެވޭ ޒަމާނީ ފީޗަރ ތައް ހިމަނައިގެން ފަރުމާ ކޮށްފައިވާ އެޕެކެވެ. އެގޮތުން، މި އެޕުން ޕްރޮގުރާމްތައް ކުރީބައިގައި ރިކޯޑް ކޮށް، އަދި ހަދާންނެތިގެން ބޭނުންވާ ޕްރޮގުރާމެއް އެއް ބަލާނުލެވިއްޖެ ހާލަތެއްގައި އަލުން އެ ޕްރޮގުރާމެއް ބަލާ ވެސް ލެވޭނެއެވެ. ހަމައެއާއެކު ބަލަމުން ގެންދާ ޕްރޮގުރާމެއް ބަލަމުން ދާ އިރު އަލުން އެ ޕްރޮގުރާމެއް ފަށައިގެން ބަލާލެވޭނެއެވެ.\nދިރާގުޕްލޭ މިހާރުވެސް ޕްލޭ ސްޓޯރުންނާއި އެޕް ސްޓޯރއިން ހިލޭ ޑައުންލޯޑްކޮށްލެވޭނެއެވެ. ޑައުންލޯޑްކޮށްލުމަށް https://bit.ly/31LwuFZ\n“ދިރާގުން އަބަދުވެސް މަސައްކަތްކުރަމުން ދަނީ ދިރާގުން ކަސްޓަމަރުންނަށް ފޯރުކޮށްދޭ މުނިފޫހިފިލުމުގެ ޚިދުމަތްތައް އިތުރަށް ފުރިހަމަކޮށް މުއްސަދިކުރުމަށެވެ. އެގޮތުން ހަބަރު، ކުޅިވަރު އަދި ލައިފްސްޓައިލް ކޮންޓެންޓް ފަސޭހަކާއެކު ކަސްޓަމަރުންނަށް ފޯރުކޮށްދިނުމަށް ގިނަ މަސައްކަތްތަކެއް ދަނީ ކުރަމުންނެވެ.” އެ ކުންފުނިން ބުންޏެވެ.\n“ދިރާގަކީ އިނޮވޭޝަނާއި ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ކޮންމެ ތާކު، ކޮންމެ ވަގުތެއްގައި ވިޔަސް ފުރިހަމަ ކުރުމަށް އަބަދުވެސް މަސައްކަތް ކުރަމުން އަންނަ ކުންފުންޏެކެވެ،”


Covid-19: Muvazzafun Ge Muasaara Ah Badhaleh Gennan Nuvisnan - Fenaka - Vaguthu\nކޮވިޑް-19: މުވައްޒަފުންގެ މުސާރައަށް ބަދަލެއް ގެންނަން ނުވިސްނަން- ފެނަކަ\nކޮވިޑް-19 އާއި ގުޅިގެން ފެނަކަ މުވައްޒަފުންގެ މުސާރައަށް އަދި ބަދަލެއް ގެނައުމަށް ނުވިސްނާކަމަށް ފެނަކަ ކޯޕަރޭޝަން އިން ބުނެފިއެވެ.\nމިހާރު ދުނިޔޭގައި އެކި ކަންކޮޅުތަކުގައި ހަލުވި ކަމާއިއެކު ފެތރުރެމުންދާ ކޮވިޑް-19 ގެ ސަބަބުން ދިވެހި ސައުލަތުގެ ބަޖެޓުން އަދި ސަރުކާރުގެ ވުޒާރާތަކާއި ސަރުކާރުގެ ހިއްސާ އޮންނަ އޮފީސްތަކުން ވަނީ މުވައްޒަފުންގެ މުސާރަ ކުޑަކޮށް އިތުރު ގަޑިތައް ކަނޑާލާފައެވެ.\nމިއަދު ފެނަކައިން ކުރި ޓުވީޓެއްގައި ބުނެފައިވަނީ މި ބައްޔާއި ގުޅިގެން ފެނަކައިގެ އެއްވެސް މުވައްޒަފެއްގެ މުސާރައަށް ދެމުންދާ އެލަވަންސް އަކަށް އަދި ބަލަދެއް ގެނައުމަށް ނިންމާފައި ނުވާނެކަމަށެވެ. އަދި އެ ކުންފުނިން ފޯރުކޮށްށްދެމުންދާ ހިދުމަތްތަކަށް މެދުކެނޑުމެތްނެތި ފޯރުކޮށްދިނުމަށް ކުރަންޖެހޭ އެންމެހައި މަސައްކަތްތައް ކުންފުނިން ކުރަމުންދާ ކަމުގެ ޔަގީންކަން އަރުވާފައެވެ.\nއަދި މީގެ އިތުރުން ކޮވިޑް-19 އާ ގުޅިގެން ކުއްލި ގޮތަކަށް ގިނަ އަދަދެއްގެ މުވައްޒަފުން ނޯޕޭއަށް އެދެމުންދާ ކަމަށާއި، އެކަމާއި ގުޅިގެން ކުންފުނީގެ ހިދުމަތްތަކަށް ބުރޫ ނާރާނެގޮތަށް ޗުއްޓީގެ ކަންކަން ހަމަޖައްސަމުންދާ ކަމަށް ފެނަކަ އިން ބުނެއެވެ.\nކޮވިޑް-19 އާއި ގުޅިގެން ރާއްޖޭގެ ސަރުކާރު އޮފީސްތަކަޢި އާންމުން އެއްވެ އުޅޭ ގިނަ ތަންތަން (ކެފޭ، ރެސްޓޯރެންޓް، ގެސްޓް ހައުސް) ފަދަ ތަންތަން ވަނީ ބަންދުކޮށްފައެވެ. އަދި ޒަރޫރީ ބޭނުމެއްނެތި ބޭރުތެރޭގައި ނޫޅުމަަށް އެޗްޕީއޭއިން ވަނީ އަންގާފައެވެ. އެގޮތުން އާންމުންއަށް ލުއިތަކެއް ފޯރިކޮށްދިނުމަށް އޮންލައިންކޮށް ބިލް ދެއްކުމާއި ކޮލެޖް ޔުނިވާސިޓީތަކުގައި އޮންލައިން ކުލާސް ނަގައިދިނުމުގެ އިތުރުން އޮފީސްތައްވެސް ގޭގައި ތިބެގެން އަންނަނީ މަސައްކަތް ކުރަމުންއެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 27 “ފަސްވަނަ ބަހުޘް” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 27 “ފަސްވަނަ ބަހުޘް”\n15/02/2014 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nއަދި ހަދާފައިވާ ޙަދީޘްއެއްކަން އަންގައިދޭ ޢާންމު ޤަވާޢިދުތަކެއް “المَنَارُ المُنِيْف” [ފޮތުގައި] އިބްނުލްޤައްޔިމް -رحمه الله- ޛިކުރު ކުރައްވާފައި ވެއެވެ. ފަހެ ވިދާޅުވިއެވެ. [އެބަސްފުޅުގެ މާނައީ:] “އޭގެތެރޭގައި ޤުރުއާނުގެ ޞަރީޙަ ނައްޞާއި ޙަދީޘް ފުށުއެރުން ހިމެނެއެވެ. އެއީ މިޘާލަކަށް ދުނިޔޭގެ މިންވަރު ބަޔާންކޮށްދޭ ޙަދީޘްއެވެ. އެއީ ހަތްހާސް އަހަރު ކަމުގައި ބުނެފައި އެ ޙަދީޘްގައިވެކެވެ. އަޅުގަނޑުމެން މިވަނީ ހަތްވަނަ ހާސްއަހަރުގައި ކަމުގައި ވީހިނދު މިއީ އެންމެ ބާޔާންކަންބޮޑު ދޮގެވެ. އެހެނީ އެއީ ތެދެއް ކަމުގައި ވާނަމަ އަޅުގަނޑުމެންގެ މިވަޤުތުންފެށިގެން ޤިޔާމަތާ ހަމައަށް ދުއިސައްތަ ފަންސާސް އެއްއަހަރު ބާކީ އެބައޮތްކަން ކޮންމެ މީހަކަށްވެސް އެނގުނީސްކަން ކަށަވަރެވެ.”\nއިބްނުލްޤައްޔިމް ދުނިޔޭގައި ދިރިއުޅުއްވީ ހިޖްރީ ސަނަތުން އަށްވަނަ ޤަރުނުގައެވެ. ފަހެ މިބަސްފުޅު ވިދާޅުވެފައިވެއެވެ. އަދި މިބަސްފުޅަށްފަހު ހަސަތޭކަ ފަންސާސް ދެއަހަރު މިވަނީ ފާއިތުވެފައެވެ. ދުނިޔެ ފަނާވެފައެއް ނުވެއެވެ.\nއިބްނުކަޘީރު -رحمه الله- ވިދާޅުވެފައިވެއެވެ. [އެބަސްފުޅުގެ މާނައީ:] “އިސްރާއީލީ [ރިވާޔަތްތަކުގެ] ފޮތްތަކުގައްޔާއި އަހުލު ކިތާބީންގެ ފޮތްތަކުގައި، އިސްވެ ގޮސްފައިވާ އެތައް ހާސް އަދި އެތަކެއް ސަތޭކަ އަހަރެއްގެ ކުރީގެ ވާހަކަތައް ކަނޑައަޅައި ބަޔާންކޮށްފައިވާތީ، އެއީ ކުށެއްކަމުގައާއި އޮޅުމެއް ކަމުގައި ގިނަ ޢިލްމުވެރީންތަކެއް ބަޔާން ކުރައްވާފައި ވެއެވެ. އެބައިމީހުން [އެވާހަކަތައް] އެއީ ޙައްޤުކަމުގައި ބަލައި އޭގައި ޘާބިތުވެ ތިބެތެވެ. އަދި ޙަދީޘްގައި ވާރިދުވެފައި ވެއެވެ. ((الدُّنْيَا جُمُعَةٌ مِنْ جُمَعِ الآخِرَةِ)) [އެބަހީ: “ދުނިޔެއީ އާޚިރަތުގެ ހުކުރު ތަކުގެ ތެރެއިން ހުކުރެކެވެ.”] މީގެ ސަނަދުވެސް ޞައްޙަވެގެން ނުވެއެވެ. އަދި ހަމައެފަދައިން ޤިޔާމަތުގެ ވަޤުތު ކަނޑައަޅައި ރިވާވެވައިވާ އެއްވެސް ވާހަކައަކީ އޭގެ ސަނަދު ޘާބިތުވާންހުރި ރިވާޔަތްތަކެއް ނޫނެވެ.”\nއަދި ހަމައެފަދައިން ޤިޔާމަތް ޤާއިމްވާނޭ ވަޤުތެއް އެއްވެސް މީހަކަށް ނޭނގޭނެކަން ކަށަވަރެވެ. އަދި ޤިޔާމަތުގެ ޢަލާމާތްތައް ފާޅުވާނީ ކޮންއިރަކުން ކަމެއްވެސް ނޭނގޭހުއްޓެވެ. މިވެނި އަހަރެއްގައި މިވެނި ކަމެއް ހިނގައި އަދި މިވެނި އަހަރެއްގައި މިވެނި ކަމެއް ވާނޭކަމުގައި ވާރިދުވެފައިވުން ޞައްޙަވެގެން ނުވެއެވެ. ފަހެ ހަމަކަށަވަރުން ނަބިއްޔާ صلى الله عليه وسلم ގެ ޒަމާނުގައި ތާރީޚު ޖެހިފައެއް ނުވެއެވެ. އަދި ޢުމަރު ބިން އަލްޚައްޠާބު رضي الله عنه ގެ ޒަމާނުގައި މެނުވީ އެކަން [ފެށިފައި] ނުވެއެވެ. [އެއީ] އެކަލޭގެފާނުގެ އިޖްތިހާދެވެ. އަދި އޭގެ ފެށުން ކަމުގައި ނަބިއްޔާ صلى الله عليه وسلم [މަދީނާއަށް] ހިޖުރަކުރެއްވި ދުވަސް ހެއްދެވިއެވެ.\nޤުރުޠުބީ ވިދާޅުވިއެވެ. [އެބަސްފުޅުގެ މާނައީ:] “ޤިޔާމަތާއި އަދި އެކަމުގެ ޢަލާމާތްތަކާ ބެހޭގޮތުން ނަބިއްޔާ صلى الله عليه وسلم ދެއްވާފައިވާ ޚަބަރުތަކާއި އެކަން [ހިނގާނެ] ޒަމާނަކީ މިވެނި އަހަރެކޭ ބުނުމުގައި އެކަން ޤަބޫލުކުރެވޭނެފަދަ ޞައްޙަ މަގަކުން [ރިވާވެފައިވުން] އެއީ ބޭނުންތެރި ކަމެކެވެ. ފަހެ ޤިޔާމަތް ޤާއިމްވާނެ ވަޤުތާއި އަހަރު އަދި މައްސަރު އެއްވެސް މީހަކަށް އެނގިނގެން ނުވެއެވެ. ދަންނައެވެ! އެކަން ވާހުށީ ހުކުރު ދުވަހެއްގެ ފަހު ދަންފަޅީގައެވެ. އަދި އެއީ އެވަޤުތެއްގައި ﷲ ތަޢާލާ، އާދަމް عليه السلام ޚަލްޤުކުރެއްވި ވަޤުތެވެ. އެހެނެއްކަމަކު އެއީ ކަނޑައެޅިގެން ކޮން ހުކުރު ދުވަހެއްކަމެއް އެކަލާނގެއާ އެއްވެސް ބައިވެރިއަކު ނުވާ، ﷲ ތަޢާލާ ފިޔަވައި އެއްވެސް ފަރާތަކަށް ނޭނގޭނެތެވެ. އަދި ހަމައެފަދައިން އެކަމުގެ ޢަލާމާތްތައް ފާޅުވާނެ ޒަމާނެއް އެނގިގެން ނުމެވޭމެއެވެ. وَاللهُ أَعْلَم”\n ބައްލަވާ: ((النهاية / الفتن والملاحم)) (1/15)، تحقيق د. طه زيني.\n ބައްލަވާ: ((التذكر في أحوال الموتى وأمور الأخرة)) (ص 628)


SunOnline: Column: Sahaabeenge mathiverikan - 20 : Aadhauruge leadarun\nޞަޙާބީންގެ މަތިވެރިކަން -20 : އާދައުރުގެ ލީޑަރުން\n7 މަސް2ހަފްތާ ކުރިން - 06 ނޮވެމްބަރ 2017 0\nމުސްލިމުން އީރާނު ފަތަޙަކުރީ މުސްލިމުންގެ ދެވަނަ ޚަލީފާ ޢުމަރު ބުނުލް ޚައްޠާބު ރަޟިޔަﷲ ޢަންހުގެ ޚިލާފަތުގައެވެ. އީރާނު ފަތަޙަވީ އިރު އީރާނުގައި ތިބި މުސްލިމު ސިފައިންގެ ކޮމާންޑަރަކަށް ހުންނެވީ ސަޢުދު ބިން އަބީ ވައްޤާޞު ރަޟިޔަﷲ ޢަންހުއެވެ.\nއެދުވަސްވަރުގެ ޙާދިޘާތަކުގެ ތެރެއިން ޙާދިޘާއެކެވެ. އީރާނުގެ ރަސްގެފާނު ޔަޒްދުގިރުދުގެ ލަފާގެމަތީން އޭނާގެ ސިފައިންގެވެރިޔާ ރުސްތުމް، ސަޢުދު ބިން އަބީ ވައްޤާޞު ރަޟިޔަﷲ ޢަންހުގެ އަރިހަށް މަންދޫބަކު ފޮނުއްވިއެވެ. ޞުލްޙައިގެ ވާހަކަ ދައްކާނެ ވަފުދެއް ފޮނުއްވައިދެއްވުން އެދިވަޑައިގެންނެވެ. މިގޮތުން މުސްލިމުންގެ ތެރެއިން އީރާނުގެ ވެރީންގެ އަރިހަށް ވަޑައިގެންނެވި ބޭބޭކަލުންކުރެ އެއްބޭކަލަކީ ރުބުޢީ ބިން އާމިރު ރަޟިޔަﷲ ޢަންހުއެވެ.\nރުބުޢީ ބިން އާމިރު ރުސްތުމްގެ ދަރުބާރަށް ވަޑައިގެންނެވިއިރު ރުސްތުމް ހުންނެވީ ދަރުބާރު ވަރަށް ބޮޑަށް ޒީނަތްތެރި ކުރައްވައިގެންނެވެ. ރުސްތުމްގެ ތަނަވަސް ފޭލިގެ ވިދައި ބަބުޅަމުން ދިޔައީ އަގުހުރި ދޫލައާއި ހައިބަތު ހުރި ތަޚްތާއި ރަންރިއްސާއި ޖަވާހިރާއި އަލިމަހުން ޒީނަތްތެރިކުރެވިފައިވާ ތަކެތީންނެވެ. ރުސްތުމް އިންނެވީ އޭނާގެ ތަޚުތުގައެވެ. އިސްތަށިފުޅުގައި ރަނުގެ ތާޖުކޮޅެއް އޮތެވެ.\nރުބުޢީ ބިން އާމިރު ރަޟިޔަﷲ ޢަންހު ތުރުކުރައްވައިގެން ހުންނެވީ ވަރަށް އާދައިގެ ހެދުންކޮޅެކެވެ. އެކަލޭގެފާނު ވަރަށް އަނަރޫފަ އަސްކޮޅެއްގެ މަތީގައި ވަޑައިގެން ރުސްތުމުގެ ފޭލިގެއަށް ވަދެވަޑައިގެންނެވިއެވެ. ރުބުޢީ އަސްކޮޅުގެމަތީގައި ރުސްތުމްގެ ތަޚުތާ ހަމަޔަށް ވަޑައިގެންނެވިއެވެ. އޭރު އެކަލޭގެފާނުގެ އުނަގަނޑުފުޅުގައި ކަނޑިކޮޅު އަޅުއްވައިފައިއޮތެވެ. ރުބުޢީ ވަޑައިގެން ރުސްތުމްގެ ތަޚުތު ކައިރިޔަށް ފައިބައިވަޑައިގެންނެވިއެވެ. އެކަލޭގެފާނުގެ ލޮންސިކޮޅު ދޫލައަށް ޖައްސަވައިފައި އެލޮންސިކޮޅުގައި އަސްކޮޅު ބެންނެވިއެވެ. ރުބުޢީ ހާމަކުރެއްވި ޖެހިލުންކުޑަ ކަމާމެދު ރުސްތުމްގެ މީހުން އިޢުތިރާޟުކުރުމުން އެކަލޭގެފާނު ޖަވާބުދެއްވިއެވެ. މިއީ އަހަރެން އަމިއްލަޔަށް އައި އައުމެއްނޫނެވެ. ތިޔަބައިމީހުން ދަޢުވަތު ދީގެން އައި އައުމެކެވެ. ތިޔަބައިމީހުން އަހަރެންގެ ގޮތުގައި އަހަރެން ބަހައްޓާށެވެ. އެހެންނޫނީ އަހަރެން އެނބުރި ހިނގައިދާނަމެވެ.\nރުސްތުމް އޭނާގެ މީހުން ހުއްޓުވިއެވެ. ރުބުޢީއާ ނުބެހުމަށް އެންގެވިއެވެ. ރުސްތުމް ރުބުޢީއާ ތަފާތު ސުވާލުތައް ކުރެއްވިއެވެ. އެއިން ކޮންމެ ސުވާލަކަށްވެސް ރުބުޢީ ސާފު ޖަވާބުދެއްވިއެވެ. ރުސްތުމް ކުރެއްވި އެއް ސުވާލެއްގެ ޖަވާބުގައި އެކަލޭގެފާނު ވިދާޅުވިއެވެ.\n"މާތްﷲ އަޅުގަނޑުމެން ފޮނުއްވީ އެކަލާނގެ އަޅުތަކުންކުރެ ބަޔަކު ތިމާމެންފަދަ އެހެނިހެން އިންސާނުންނަށް އަޅުކަންކުރުމުން އެއްކިބާކުރުމަށްޓަކައެވެ. މާތް ﷲ އަށް އަޅުކަންކުރުމުގެ ފަރާތަށް ގެނައުމަށްޓަކައެވެ. ދުނިޔޭގެ ދަތިތަކާއި އުނދަގޫތަކުގެ ތެރެއިން ފަސޭހަކަމުގެ ތެރެއަށް ގެނައުމަށްޓަކައެވެ. ބާޠިލު ދީންތަކުގެ އަނިޔާވެރިކަމުގެ ތެރެއިން އިސްލާމްދީނުގެ ރަޙްމަތާއި ޢަދުލުވެރިކަމުގެ ތެރެއަށް ގެނެއުމަށްޓަކައެވެ. މާތްﷲ އެކަލާނގެ ދީނާއިގެން އެކަލާނގެ އަޅުތަކުންގެ ގާތަށް އަޅުގަނޑުމެން ފޮނުއްވިއެވެ. އަޅުގަނޑުމެން މީސްތަކުންނަށް އެކަލާނގެ ދީނަށް ދަޢުވަތު ދިނުމަށްޓަކައެވެ. އެހެންކަމުން އެ ދަޢުވަތު ޤަބޫލުކޮށްފި ބަޔަކު އަޅުގަނޑުމެންވެސް ޤަބޫލުކުރާނޫއެވެ. އަދި އެބައެއްގެގާތުން އެނބުރި ހިނގައިދާހުށީމުއެވެ. އެދަޢުވަތު ޤަބޫލުނުކޮށްފި ބަޔަކާ އަޅުގަނޑުމެން ހަނގުރާމަކުރާނޫއެވެ. އެ ބަޔަކު މާތްﷲ ގެ ވަޢުދުފުޅާ ހަމަޔަށް ފޮނުވައިލެވެންދެނެވެ."\nޞަޙާބީއެއްގެ މި ވާހަކަފުޅަކީ ހަމައެކަނި ސާދާ ބަސްފުޅުތަކެއްނޫނެވެ. އެވާހަކަފުޅުތަކުގައި އިޝާރާތްކުރައްވައިފައި އެވަނީ އަރަހުށި މާތްﷲ ޞަޙާބީން މެދުވެރިކުރައްވައި މިދުނިޔެއަށް ގެންނެވި މަތިވެރި އިންޤިލާބަށެވެ. އެ އިންޤިލާބު ބައިނަލްއަޤްވާމީ ފެންވަރުގައި އިންސާނީ ތާރީޚު ބަދަލުކޮށްލިއެވެ. އެކަމުގެ ތަފްޞީލު އަޅުގަނޑު ތަރުޖަމާކޮށްފައިވާ "އިސްލާމްދީން – ރަށްވެހި ދުނިޔޭގެ މޭސްތިރި" މި ފޮތުން ބައްލަވައިލެއްވިދާނެއެވެ.\nއިސްލާމްދީނުގެ ނަބިއްޔާ ޞައްލަﷲ ޢަލައިހި ވަސައްލަމަ ރަސޫލުކަމާއިގެން ފޮނުއްވި ދުވަސްވަރު ދުނިޔޭގެ ޙާލަތު އޮތްގޮތާމެދު ފިކުރު ހިންގާއިރު މުޅި ދުނިޔޭގައިވެސް އޮތީ ވިރާޘީ ރަސްކަމެވެ. ވިރާޘީ ރަސްކަމުން މުޅި ދުނިޔޭގައިވެސް ޢާންމުކޮށްފައި އޮތީ ގޮށްމުށުބާރުގެ ވެއްޓެކެވެ. އެވެއްޓަށް ހެންރީ ޕައިރީން ނަންދެއްވައިފައިވަނީ ( imperial absolutism)ގެ ނަމުންނެވެ. އެމީހެއްގެ ބޮލުގައި ވެރިކަމުގެ ތާޖު އޮންނަ މީހާއަކީ އެންމެންގެ ސާހިބާއެވެ. ދެން ތިބެނީ ހައްތާވެސް އޭނާގެ އަޅުންނެވެ.\nޝަރީކުކުރުމުގެ މައްޗަށް ބިނާވެފައިވާ ދީންތަކާއި، ގޮށްމުށުބާރުގެ ރަސްކަމާ އަތާ އަތްގުޅައިލައިގެން ސައިންޓިފިކް ގޮތުން ފިޠުރަތު ދިރާސާކުރުމުގެ މަގު އޮތީ ބަންދުކޮށްފައެވެ. އޭގެ ނަތީޖާއަކަށް ވެފައި ވަނީ މާތްﷲގެ ނިޢުމަތްތަކުގެ ތެރެއިން ފިޠުރަތުގެ ފޮރުވިފައިވާ ހުރިހާ ނިޢުމަތްތަކަކީ ނުހޯދޭ އަދި ބޭނުން ނުކުރެވޭ ނިޢުމަތްތަކެއްކަމުގައި ވެފައި އޮތުމެވެ.\nދީނުގެމައްޗަށް އޮތީ ދީނީ ލީޑަރުންގެ ވަރުގަދަ އަތްގަދަކުރުމެވެ. އެބައިމީހުން ތިބީ މާތްކަލާނގެ ޙަޟްރަތުން ބިމުގައިލައްވައިފައިވާ އެކަލާނގެ މަންދޫބުން ކަމުގައި ހެދިގެންނެވެ. އިންސާނުން އަޅުވެތިކޮށްގެންނެވެ. އެބައިމީހުން އުފައްދައިގެން އުޅުނު އަޞްލެއްނެތް ދީންތަކުގެ އަނިޔާވެރިކަމުގެ ދަށުގައި މުޅި އިންސާނިއްޔަތު ދިޔައީ ފިސްފިސްވަމުންނެވެ. އެނިޒާމާ ދެކޮޅުހަދާ މީހުންނަށް ދެމުން ގެންދިޔައީ ބޮޑެތި އަދަބުތަކެވެ. އެހެންމީހުން ނިކަމެތިކަމާއެކު ބޯލަންބައިފައި ބައިތިއްބުމަށްޓަކައެވެ. އެއްވެސް މީހަކަށް އެނިޒާމާ ދެކޮޅަށް ބަހެއްބުނެލުމުގެ ހިތްވަރު ނުދިނުމަށްޓަކައެވެ.\nމާތްﷲ އެދިވޮޑިގެންވަނީ އެޙާލަތު ބަދަލުކޮށްލެއްވުމަށެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ޞަޙާބީން އިސްވެދެންނެވި ގޮށްމުށުބާރާއި އަނިޔާވެރިކަމުގެ ނިޒާމު މުގުރައިލެއްވިއެވެ. އެކަމަށްޓަކައި އާދަޔާ ޚިލާފު ޤުރްބާނީތަކެއް ވެވަޑައިގެންނެވިއެވެ. އެބޭކަލުން އިންސާނުންގެ ކުރިމަތީގައި މާތްﷲގެ ރަޙްމަތުގެ ދޮރުކޮޅުތައް ހުޅުއްވައިދެއްވިއެވެ. އެދޮރުކޮޅުތަކަކީ އެތައްހާސްއަހަރެއްގެ ކުރީއްސުރެ އިންސާނުން އަމިއްލަޔަށް އިންސާނުންގެ ކުރިމަތީގައި ބަންދުކޮށްފައިހުރި ދޮރުކޮޅުތަކެކެވެ.


Badminton: Nabeehaa Aai Neela Pakistan Mubaaraathuge Quarter Final Ah - Vaguthu\nނަބީހާ އާއި ނީލާ ޕާކިސްތާން މުބާރާތުގެ ކުއާަޓާ އަށް\nޕާކިސްތާނުގެ ވެރިރަށް އިސްލާމްއާބާދުގައި މިއަދު ފެށި ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ އަންހެން ސިންގަލްސް ބައިގެ ކުއާޓާ ފައިނަލުން ރާއްޖޭގެ ގައުމީ ބެޑްމިންޓަން ޓީމުގައި ހިމެނޭ އައިމިނަތު ނަބީހާ އާއި ނީލާ ނަޖީބު ފުރުސަތު ހޯދައިފި އެވެ.\nއަންހެން ސިންގަލްސް ބައިގައި ނީލާ ނަޖީބު ކުޅުނު މެޗުން މޮޅުވީ ޕާކިސްތާންގެ އަމާލް މުނީބް އަތުން 21-13، 21-17 އިންނެވެ. އަދި ނަބީހާ ކުޅުނު މެޗުން މޮޅުވީ ހުމާ ޖަވީދު އަތުންނެވެ. އެ މެޗުގެ ސެޓުތައް ނަބީހާ ގެންދިޔައީ 21-13، 21-09 އިންނެވެ. ނީލާ އާއި ނަބީހާ ކުޅޭ ކުއާޓާ ފައިނަލް މެޗުތައް ކުޅުމަށް ހަމަޖެހިފައިވަނީ މާދަމާ އެވެ.\nމި މުބާރާތުގައި ރާއްޖޭގެ އަންހެން ޗެމްޕިއަން ފާތިމަތު ނަބާހާ ވަނީ ޕާކިސްތާނުގެ މެހްވިސް ހާނާ ވާދަކޮށް ސީދާ ދެ ސެޓުން މެޗު ކާމިޔާބުކޮށްގެން މުބާރާތުގެ ދެވަނަ ބުރުން ފުރުސަތު ހޯދާފައެވެ. ނަބާހާ ސެޓުތައް ގެންދިޔައީ 21-13، 21-15 އިންނެވެ. ނަބާހާ އަކީ މިދިޔަ ދެ އަހަރުވެސް ގައުމީ މުބާރާތުން އެއްވަނަ ހޯދި ކުޅުންތެރިއާއެވެ. އަންހެން ސިންގަލްސްގެ އިތުރުން އަންހެން ޑަބަލްސް އާއި މިކްސް ޑަބަލްސް ބައިން ވެސް ގައުމީ މުބާރާތުގައި ނަބާހާ ވަނީ ރަން މެޑަލް ހޯދައިފަ އެވެ.\nއަންހެން ސިންގަލްސް ބައިގެ ފުރަތަމަ ބުރުރާއްޖޭގެ މައިސާ ފަތުހުﷲ ކުޅުނު މެޗުން ބަލިވީ ޕާކިސްތާނުގެ ގަޒާލާ ސޯދިގު އަތުންނެވެ. ސެޓުތައް ދިޔައީ 21-19، 19-21 އަދި 17-21 އިންނެވެ.\nމި މުބާރާުތުގެ ފިރިހެން ސިންގަލްސް ބައިގައި ރާއްޖޭގެ ޒަޔާން ޒަކީ ކުޅުނު މެޗުން ވަނީ ނޭޕާލުގެ ދެ ވަނަ ކުޅުންތެރިޔާ ކަމަށްވާ ދިޕޭޝް ދާމީ އަތުން ބަލިވެފަ އެވެ. ދިޕޭޝް މެޗުގެ ސެޓުތައް ގެންދިޔައީ 21-07، 21-13 އިންނެވެ.\nފިރިހެން ސިންގަލްސް ބައިގައި ގައުމީ ޗެމްޕިއަން އަޖުފާން ރަޝީދު އާއި ޒުވާން ކުޅުންތެރިޔާ ނިބާލް އަހުމަދު ވެސް މިއަދު ކުޅޭނެ އެވެ. އަޖުފާނާއި ނިބާލް ބައްދަލުކުރާނީ ކޮލިފައިން ބުރުން އަންނަ ކުޅުންތެރިންނާ ދެކޮޅަށެވެ.\nނޮވެމްބަރު 8, 2019 16:58\nހިތްވަރުކޮށްލާ. އިންޝާﷲ ކާމިޔާބު ދެއްވާށި. އާމީން.\nނޮވެމްބަރު 9, 2019 13:11\nއެއީ އެންޑީޕީ އަށް ތާއީދުކުރާ ކުދިންތަކެއް..


ދިވެހި ::القمر - އަލް ޤަމަރް\n﴿١﴾ اقْتَرَبَتِ السَّاعَةُ وَانشَقَّ الْقَمَرُ قيامة ވުމުގެ ވަގުތު ގާތްވެއްޖެއެވެ. އަދި ހަނދު އިރިއްޖެއެވެ.\n﴿٢﴾ وَإِن يَرَوْا آيَةً يُعْرِضُوا وَيَقُولُوا سِحْرٌ مُّسْتَمِرٌّ އަދި އެއުރެންނަށް ހެތްކެއް ފެންނަނީނަމަ، އެއުރެން ފުރަގަސްދެތެވެ. އަދި ބުނެތެވެ. މިއީ ދެމިހުންނަނިވި ޖާދޫއެކެވެ.\n﴿٣﴾ وَكَذَّبُوا وَاتَّبَعُوا أَهْوَاءَهُمْ ۚ وَكُلُّ أَمْرٍ مُّسْتَقِرٌّ އަދި އެއުރެން (حق ބަސްފުޅު) ދޮގުކުޅައޫއެވެ. އަދި އެއުރެންގެ އަމިއްލަ އެދުންތަކަށް އެއުރެން تبع ވިއެވެ. ކޮންމެކަމަކީ ނިމުމަކަށްގޮސް ހަމަޖެހޭނެކަމެކެވެ.\n﴿٤﴾ وَلَقَدْ جَاءَهُم مِّنَ الْأَنبَاءِ مَا فِيهِ مُزْدَجَرٌ ހަމަކަށަވަރުން، خبر ތަކުގެ ތެރެއިން އެކަންކަމުގައި عبرة ހިމެނިގެންވާ خبر ތައް އެއުރެންގެ ގާތަށްއައެވެ.\n﴿٥﴾ حِكْمَةٌ بَالِغَةٌ ۖ فَمَا تُغْنِ النُّذُرُ (މިއީ) ފުރިހަމަވެގެންވާ حكمة އެކެވެ. ފަހެ، إنذار ތައް (އެއުރެންނަކަށް އެއްވެސްކަމެއް) ފުއްދައެއް ނުދެތެވެ.\n﴿٦﴾ فَتَوَلَّ عَنْهُمْ ۘ يَوْمَ يَدْعُ الدَّاعِ إِلَىٰ شَيْءٍ نُّكُرٍ ފަހެ، ނުރުހެވޭކަމަކަށް ގޮވާމީހާ ގޮވާދުވަހު، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ!\n﴿٧﴾ خُشَّعًا أَبْصَارُهُمْ يَخْرُجُونَ مِنَ الْأَجْدَاثِ كَأَنَّهُمْ جَرَادٌ مُّنتَشِرٌ އެއުރެންގެ ލޯތައް ތިރިވެ، ނިކަމެތިވެގެންވާ حال، ފެތުރިގަންނަ ގޮއްފުޅަނގިތަކެއް ފަދައިން ކަށްވަޅުތަކުން އެއުރެން ނުކުންނާނެތެވެ.\n﴿٨﴾ مُّهْطِعِينَ إِلَى الدَّاعِ ۖ يَقُولُ الْكَافِرُونَ هَٰذَا يَوْمٌ عَسِرٌ ގޮވާފަރާތަށް (ދިޔުމަށް) އަވަސްވެގަންނަ حال ގައެވެ. كافر ވިމީހުން ބުނާނެތެވެ. މިއީ ދަތި އުނދަގޫ ދުވަހެކެވެ.\n﴿٩﴾ ۞ كَذَّبَتْ قَبْلَهُمْ قَوْمُ نُوحٍ فَكَذَّبُوا عَبْدَنَا وَقَالُوا مَجْنُونٌ وَازْدُجِرَ އެއުރެންގެ ކުރިން نوح ގެފާނުގެ قوم ގެމީހުންވެސް ދޮގުކުރޫއެވެ. ފަހެ، އެއުރެން ތިމަންރަސްކަލާނގެ އަޅާ ދޮގުކުރޫއެވެ. އަދި އެއުރެން ބުނޫއެވެ. މޮޔައެކެވެ. އަދި އެއުރެން އެކަލޭގެފާނަށް ބިރުދައްކައި ހެދިއެވެ.\n﴿١٠﴾ فَدَعَا رَبَّهُ أَنِّي مَغْلُوبٌ فَانتَصِرْ ފަހެ، އެކަލޭގެފާނުގެ ވެރިރަސްކަލާނގެއަށް، އެކަލާގެފާނު دعاء ކުރައްވައި ވިދާޅުވިއެވެ. ހަމަކަށަވަރުން، މިއަޅާވަނީ، ދެރަކޮށްލައިފައެވެ. ފަހެ، (މިއަޅާޔަށް) نصر ދެއްވާނދޭވެ!\n﴿١١﴾ فَفَتَحْنَا أَبْوَابَ السَّمَاءِ بِمَاءٍ مُّنْهَمِرٍ ފަހެ، ބޯކޮށް އޮހިގަންނަ ފެނަކަށް ތިމަންރަސްކަލާނގެ އުޑުގެ ދޮރުތައް ހުޅުއްވެވީމެވެ.\n﴿١٢﴾ وَفَجَّرْنَا الْأَرْضَ عُيُونًا فَالْتَقَى الْمَاءُ عَلَىٰ أَمْرٍ قَدْ قُدِرَ އަދި ތިމަންރަސްކަލާނގެ ފެންއާރުތަކަކަށް ބިންގަނޑު ފެޅުއްވީމެވެ. ފަހެ، ނިޔާކުރައްވާފައިވާ ކަމެއްގެ މައްޗަށް އެ ފެން (އެބަހީ: އުޑުން އޮހުނު ފެނާއި، ބިމުންއެރި ފެން) ބައްދަލުވިއެވެ.\n﴿١٣﴾ وَحَمَلْنَاهُ عَلَىٰ ذَاتِ أَلْوَاحٍ وَدُسُرٍ އަދި ފިލާތަކަކާއި، މޮހޮރުތަކަކުން ހަދާފައިވާ ނަވެއްގައި، ތިމަންރަސްކަލާނގެ އެކަލޭގެފާނު އުފުއްލެވީމެވެ.\n﴿١٤﴾ تَجْرِي بِأَعْيُنِنَا جَزَاءً لِّمَن كَانَ كُفِرَ ތިމަންރަސްކަލާނގެ ބައްލަވާވޮޑިގަތުމާއެކު، އެ ނައު، ދުވަމުންދެތެވެ. (އެއުރެން) ދޮގުކުރި ކަލޭގެފާނަށް (އެބަހީ: نوح ގެފާނަށް) ހެޔޮ ޖަޒާއެއްކަމުގައެވެ.\n﴿١٥﴾ وَلَقَد تَّرَكْنَاهَا آيَةً فَهَلْ مِن مُّدَّكِرٍ އަދި ހަމަކަށަވަރުން، އެކަންތައްއެއީ، ހެތްކެއްކަމުގައި ތިމަންރަސްކަލާނގެ ލެހެއްޓެވީމެވެ. ފަހެ، ހަނދުމަކުރާ މީހަކުވޭހެއްޔެވެ؟\n﴿١٦﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٧﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿١٨﴾ كَذَّبَتْ عَادٌ فَكَيْفَ كَانَ عَذَابِي وَنُذُرِ عاد ބާގައިމީހުންވެސް ދޮގުކުރޫއެވެ. ފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٩﴾ إِنَّا أَرْسَلْنَا عَلَيْهِمْ رِيحًا صَرْصَرًا فِي يَوْمِ نَحْسٍ مُّسْتَمِرٍّ ދެމިހުންނަނިވި ސުންޕާކަމުގެ ދުވަހެއްގައި ގަދަ އަޑާއި، ގަދަ ފިނީގެ ވަޔެއް ހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ފޮނުއްވީމެވެ.\n﴿٢٠﴾ تَنزِعُ النَّاسَ كَأَنَّهُمْ أَعْجَازُ نَخْلٍ مُّنقَعِرٍ އެ ވައިރޯޅިއައިސް، މީސްތަކުން (ތިބިތަނުން) ލުހެލަތެވެ. ވެއްޓިފައިވާ ކަދުރު ރުކުގެ ބުޑުތަކެއްފަދައިން އެއުރެން ވާކަހަލައެވެ.\n﴿٢١﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿٢٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާމީހަކު ވޭހެއްޔެވެ؟\n﴿٢٣﴾ كَذَّبَتْ ثَمُودُ بِالنُّذُرِ ثمود ބާގައިމީހުން إنذار ތައް ދޮގުކުރޫއެވެ.\n﴿٢٤﴾ فَقَالُوا أَبَشَرًا مِّنَّا وَاحِدًا نَّتَّبِعُهُ إِنَّا إِذًا لَّفِي ضَلَالٍ وَسُعُرٍ ފަހެ އެއުރެން ބުނޫއެވެ. ތިމަންމެން تبع ވާންވީ ތިމަންމެންގެ ތެރެއިން އެންމެ آدم ގެދަރިޔަކަށް ހެއްޔެވެ؟ އެހެންވިއްޔާ، ހަމަކަށަވަރުން، ތިމަންމެންވާހުށީ، މަގުފުރެދުމާއި، މޮޔަކަމެއްގެ ތެރޭގައިކަން ކަށަވަރެވެ.\n﴿٢٥﴾ أَأُلْقِيَ الذِّكْرُ عَلَيْهِ مِن بَيْنِنَا بَلْ هُوَ كَذَّابٌ أَشِرٌ ތިމަންމެންގެ ތެރެއިން، ހަމަ އޭނާޔަށް وحى ބާވައިލެއްވީހެއްޔެވެ؟ އަދި ކިއެއްތަ! އޭނާޔަކީ ބޮޑު ދޮގުވެރި، ބޮޑާ މީީހެކެވެ.\n﴿٢٦﴾ سَيَعْلَمُونَ غَدًا مَّنِ الْكَذَّابُ الْأَشِرُ ބޮޑު ދޮގުވެރި، ބޮޑާ މީހަކީ ކާކުކަން މާދަމާ (އެބަހީ: عذاب އަންނަދުވަހު) އެއުރެންނަށް ނިކަންހުރެ އެނގޭނެތެވެ.\n﴿٢٧﴾ إِنَّا مُرْسِلُو النَّاقَةِ فِتْنَةً لَّهُمْ فَارْتَقِبْهُمْ وَاصْطَبِرْ ހަމަކަށަވަރުން، ތިމަންރަސްކަލާނގެ އެއުރެންނަށް امتحان އެއްގެ ގޮތުގައި އަންހެން ޖަމަލެއް (ނެރުއްވައި) ފޮނުއްވާހުށީމެވެ. ފަހެ، ކަލޭގެފާނު އެއުރެން ކަންކުރާގޮތް ބައްލަވައި انتظار ކުރައްވާށެވެ! އަދި ކެތްތެރިވެވަޑައިގަންނަވާށެވެ!\n﴿٢٨﴾ وَنَبِّئْهُمْ أَنَّ الْمَاءَ قِسْمَةٌ بَيْنَهُمْ ۖ كُلُّ شِرْبٍ مُّحْتَضَرٌ އަދި ކަލޭގެފާނު އެއުރެންނަށް އަންގަވާށެވެ! ހަމަކަށަވަރުން، ފެން ވަނީ އެއުރެންގެ މެދުގައި (އެބަހީ: އެއުރެންނާއި އެ ޖަމަލާ ދެމެދު) ބައްސަވައިފައެވެ. ކޮންމެ ބަޔަކަށްމެ، އެބަޔެއްގެ ބުއިން (އެބަޔެއްގެ ދުވަހު) حاضر ކުރައްވާފައިވެއެވެ.\n﴿٢٩﴾ فَنَادَوْا صَاحِبَهُمْ فَتَعَاطَىٰ فَعَقَرَ ފަހެ، އެއުރެންގެ އެކުވެރިޔާއަށް އެއުރެން ގޮވޫއެވެ. ފަހެ، އޭނާ ކަނޑި ލިބިގަނެ، ޖަމަލު މަރައިލިއެވެ.\n﴿٣٠﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުންހެއްޔެވެ؟\n﴿٣١﴾ إِنَّا أَرْسَلْنَا عَلَيْهِمْ صَيْحَةً وَاحِدَةً فَكَانُوا كَهَشِيمِ الْمُحْتَظِرِ ހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ބިރުވެރި އެންމެ އަޑެއް ފޮނުއްވީމެވެ. ފަހެ، ގެރިބަކަރި ހުއިހައްޕާމީހާ ގެންގުޅޭ ހިކި ހުއިތަކެއް ފަދައިން އެއުރެންވޫއެވެ.\n﴿٣٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿٣٣﴾ كَذَّبَتْ قَوْمُ لُوطٍ بِالنُّذُرِ لوط ގެފާނުގެ قوم ގެމީހުން إنذار ތައް ދޮގުކުރޫއެވެ.\n﴿٣٤﴾ إِنَّا أَرْسَلْنَا عَلَيْهِمْ حَاصِبًا إِلَّا آلَ لُوطٍ ۖ نَّجَّيْنَاهُم بِسَحَرٍ ހަމަކަށަވަރުން، ތިމަންރަސްކަލާނގެ އެއުރެންގެމައްޗަށް ހިލައިގެ ވާރޭ ފޮނުއްވީމެވެ. لوط ގެފާނުގެ أهل ވެރިން މެނުވީއެވެ. ދަންވަރުގެ ވަގުތެއްގައި ތިމަންރަސްކަލާނގެ އެއުރެން ސަލާމަތްކުރެއްވީމެވެ.\n﴿٣٥﴾ نِّعْمَةً مِّنْ عِندِنَا ۚ كَذَٰلِكَ نَجْزِي مَن شَكَرَ ތިމަންރަސްކަލާނގެ حضرة ން ދެއްވި نعمة އެއްގެގޮތުގައެވެ. شكر ކުރާ މީހަކަށް އެފަދައިން ތިމަންރަސްކަލާނގެ ޖަޒާދެއްވަމެވެ.\n﴿٣٦﴾ وَلَقَدْ أَنذَرَهُم بَطْشَتَنَا فَتَمَارَوْا بِالنُّذُرِ އަދި ހަމަކަށަވަރުން، ތިމަންރަސްކަލާނގެ عقوبات ގެ ވާހަކައިން، އެކަލޭގެފާނު އެއުރެންނަށް إنذار ކުރެއްވިއެވެ. ފަހެ، އެއުރެން އެ إنذار ތަކާމެދު شك ކުރޫއެވެ.\n﴿٣٧﴾ وَلَقَدْ رَاوَدُوهُ عَن ضَيْفِهِ فَطَمَسْنَا أَعْيُنَهُمْ فَذُوقُوا عَذَابِي وَنُذُرِ އަދި ހަމަކަށަވަރުން، އެކަލޭގެފާނުގެ މެހުމާނުންނާމެދު، ނުބައިކަންތައް ކުރުމަށްޓަކައި އެކަލޭގެފާނުގެ އަރިހުން އެއުރެން އެދިގަތެވެ. ފަހެ، ތިމަންރަސްކަލާނގެ އެއުރެންގެ ލޯތައް ކަނުކުރެއްވީމެވެ. (އަދި އެންގެވީމެވެ.) ފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٣٨﴾ وَلَقَدْ صَبَّحَهُم بُكْرَةً عَذَابٌ مُّسْتَقِرٌّ އަދި ހަމަކަށަވަރުން، ފަތިހެއްގެ ފަތިސްވަގުތުގައި ދެމިހުންނަނިވި عذاب އައިސް އެއުރެންނަށް ޖެހުނެވެ.\n﴿٣٩﴾ فَذُوقُوا عَذَابِي وَنُذُرِ ފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٤٠﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿٤١﴾ وَلَقَدْ جَاءَ آلَ فِرْعَوْنَ النُّذُرُ ހަމަކަށަވަރުން، فرعون ގެމީހުންގެ ގާތަށް إنذار ތައް އައެވެ.\n﴿٤٢﴾ كَذَّبُوا بِآيَاتِنَا كُلِّهَا فَأَخَذْنَاهُمْ أَخْذَ عَزِيزٍ مُّقْتَدِرٍ ތިމަންރަސްކަލާނގެ ދެއްކެވި ހުރިހާ معجزات ތައް އެއުރެން ދޮގުކުރޫއެވެ. ފަހެ، عزيز ވަންތަ، ކުޅަދުންވަންތަ ކަލެއްގެ ހިއްޕެވުމަކުން، ތިމަންރަސްކަލާނގެ އެއުރެން ހިއްޕެވީމެވެ.\n﴿٤٣﴾ أَكُفَّارُكُمْ خَيْرٌ مِّنْ أُولَٰئِكُمْ أَمْ لَكُم بَرَاءَةٌ فِي الزُّبُرِ އެއުރެންނަށްވުރެ ތިޔަބައިމީހުންގެ كافر ން، ހެޔޮކަން ބޮޑީހެއްޔެެވެ؟ ނުވަތަ ބާވައިލެއްވި ފޮތްތަކުގައި عذاب ން މިންޖުވުމެއް، ތިޔަބައިމީހުންނަށްޓަކައި ވަނީހެއްޔެވެ؟\n﴿٤٤﴾ أَمْ يَقُولُونَ نَحْنُ جَمِيعٌ مُّنتَصِرٌ ނުވަތަ ތިމަންމެން އެންމެންނީ، نصر ލިބިގެންވާ ބަޔެކޭ އެއުރެން ބުނަނީހެއްޔެވެ؟\n﴿٤٥﴾ سَيُهْزَمُ الْجَمْعُ وَيُوَلُّونَ الدُّبُرَ އެ (كافر ންގެ) جماعة ދެރަކުރައްވައި، ބަލިކޮށްލައްވާނެތެވެ. އަދި އެއުރެން ފުރަގަސްދީ، ފިލަން ދުވާނެތެވެ.\n﴿٤٦﴾ بَلِ السَّاعَةُ مَوْعِدُهُمْ وَالسَّاعَةُ أَدْهَىٰ وَأَمَرُّ އަދި ކިއެއްތަ! އެއުރެންނަށް (عذاب ދެއްވުމަށް) ކަނޑައަޅުއްވާފައިވާ ވަގުތަކީ، قيامة ވުމުގެ ވަގުތެވެ. އަދި قيامة ވުމުގެ ވަގުތު (އެއުރެންގެ މައްޗަށް) ދަތިކަން މާބޮޑެވެ. އަދި ހިތިކަންވެސް މާބޮޑުމެއެވެ.\n﴿٤٧﴾ إِنَّ الْمُجْرِمِينَ فِي ضَلَالٍ وَسُعُرٍ ހަމަކަށަވަރުން، ކުށްވެރިންވަނީ، މަގުފުރެދުމެއްގައެވެ. އަދި އަނދައަނދާ ހުންނަ ނަރަކައިގެ އަލިފާނުގައެވެ.\n﴿٤٨﴾ يَوْمَ يُسْحَبُونَ فِي النَّارِ عَلَىٰ وُجُوهِهِمْ ذُوقُوا مَسَّ سَقَرَ (އެއީ) އެއުރެންގެ މޫނުތައް ވަތަށްލައި، ނަރަކައިގެ ތެރޭގައި ދަމައި، ގެންދަވާދުވަހެވެ. (އަދި އެއުރެންނަށް އަންގަވާނެތެވެ.) ނަރަކައިގެ އަލިފާންގަނޑު ބީހުމުގެ ރަހަ ތިޔަބައިމީހުން ލިބިގަންނާށެވެ!\n﴿٤٩﴾ إِنَّا كُلَّ شَيْءٍ خَلَقْنَاهُ بِقَدَرٍ ހަމަކަށަވަރުން، ތިމަންރަސްކަލާނގެ ކޮންމެއެއްޗެއް ހައްދަވާފައިވަނީ، ކަނޑައަޅުއްވާފައިވާ ވަކިމިންވަރަކަށެވެ.\n﴿٥٠﴾ وَمَا أَمْرُنَا إِلَّا وَاحِدَةٌ كَلَمْحٍ بِالْبَصَرِ އަދި ތިމަންރަސްކަލާނގެ އަމުރުފުޅު އެއީ، އެއް އަމުރުފުޅެއް ކަމުގައިމެނުވީ ނުވެއެވެ. ލޮލުގެ އެސްފިޔަޖަހައިލުން ފަދައިންނެވެ.\n﴿٥١﴾ وَلَقَدْ أَهْلَكْنَا أَشْيَاعَكُمْ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ، ތިޔަބައިމީހުންނާ އެއްފަދަވެގެންވާ މީހުން ހަލާކުކުރެއްވީމެވެ. ފަހެ، ހަނދުމަކުރާ މީހަކު ނުވޭހެއްޔެވެ؟\n﴿٥٢﴾ وَكُلُّ شَيْءٍ فَعَلُوهُ فِي الزُّبُرِ އަދި އެއުރެންކުޅަ ކޮންމެކަމެއް، ފަތްފުށްތަކުގައިވެއެވެ.\n﴿٥٣﴾ وَكُلُّ صَغِيرٍ وَكَبِيرٍ مُّسْتَطَرٌ އަދި ކުދިބޮޑު އެންމެހާ ކަންތައް (اللّوح المحفوظ ގައި) ލިޔުއްވާފައިވެއެވެ.\n﴿٥٤﴾ إِنَّ الْمُتَّقِينَ فِي جَنَّاتٍ وَنَهَرٍ ހަމަކަށަވަރުން، تقوى ވެރިންވަނީ، ސުވަރުގެތަކާއި، ބާވަތްބާވަތުގެ ކޯރުތަކުގެ نعمة ގައެވެ.\n﴿٥٥﴾ فِي مَقْعَدِ صِدْقٍ عِندَ مَلِيكٍ مُّقْتَدِرٍ ހިތްހަމަޖެހޭ، އުފާވެރިކަމުގެ ދާނެއްގައެވެ. ކުޅަދުންވަންތަ، ރަސްވަންތަ ރަސްކަލާނގެ حضرة ގައެވެ.


މެޗު ކާމިޔާބު ކުރެވުނީ ކުޅުންތެރިން ދެއްކި ހިއްވަރުގެ ސަބަބުން – ކޯޗު ރޯމިއޯ - Meedhoo Times\nމެޗު ކާމިޔާބު ކުރެވުނީ ކުޅުންތެރިން ދެއްކި ހިއްވަރުގެ ސަބަބުން – ކޯޗު ރޯމިއޯ\nއިބްރާހިމް ރަފްހާން3މަސް ކުރިން\t902 ކިޔުންތެރިން\nމިނިވަން ޗެމްޕިއަންޝިޕުގެ ރ. އަތޮޅު ބުރުގެ ފުރަތަމަ މެޗުގައި އުނގޫފާރު އެފް.ސީއަތުން މޮޅުވެވުނީ މީދޫ ސްޕޯރޓްސް ކުލަބުގެ ކުޅުންތެރިން ދެއްކި ހިއްވަރާއި ކުރި މަސައްކަތުގެ ސަބަބުންކަމަށް ކޯޗު ރޯމިއޯ ބުނެފިއެވެ.\nއިއްޔެގެ މެޗަށްފަހު ‘އެމް.ޓީ’ އާއި ވާހަކަދައްކަމުން ކޯޗު ބުނީ މެޗުގައި ޓާގެޓުކުރި ތިން ޕޮއިންޓް ލިބުމާއިއެކު ވަރަށް ހިތްހަމަޖެހޭކަމަށާއި ފުރަތަމަ ހާފުގައި އެންމެ އެދެވޭ ކުޅުމެއް ނުދެއްކުނު ނަމަވެސް ދެ ވަނަ ހާފުގައި ޓީމުގެ ފަރާތުން ވަރަށް ރަނގަޅު ކުޅުމެއް ފެނިގެންގޮސްފައިވާކަމަށެވެ.\nމީގެ އިތުރުން ކޯޗު ރޯމިއޯ ވަނީ ސަޕޯރޓަރުންގެ ސަޕޯޓޫ ފާހަގަކޮށް ދެން އޮތް މެޗުތަކުގައިވެސް ސަޕޯރޓަރުންގެ އެހީތެރިކަން ބޭނުންވާނެކަން ފާހަގަކޮށްފައެވެ.\nއިއްޔެގެ މެޗުގައި މީދޫ އެސް.ސީން އުނގޫފާރުގެ މައްޗަށް ކުރި ހޯދީ އުނގޫފާރުން ލަނޑެއް ޖާހަފައިވަނިކޮށް ފަހަތުން އަރާ3ލަނޑު ޖަހައިގެންނެވެ. މުބާރާތުގައި މީދޫ އެސް.ސީގެ2ވަނަ މެޗުގައި ބުރާސްފަތި ދުވަހު ނިކުންނާނީ އަލިފުށްޓާއި ދެކޮޅަށެވެ.


Quarantine facility thah hadhan China in 100 ahvure gina muvahzafun dheefi | Mihaaru\nފެސިލިޓީތަކުގެ މަސައްކަތުގައި ޗައިނާގެ ކުންފުނިތަކުގެ މުވައްޒަފުން ހަރަކާތްތެރިވަނީ-- ފޮޓޯ: އެމްބެސިޑާ ޒާން\nކަރަންޓީން ފެސިލިޓީތައް ހަދަން ޗައިނާ އިން 100 އަށް ވުރެ ގިނަ މުވައްޒަފުންނާއި ސާމާނު ދީފި\n27 އެޕްރީލް 2020 - 12:18 44 comments\nސަފީރު ޖާން ކުރެއްވި ޓްވީޓެއްގައި ވިދާޅުވީ ދިވެހި ސަރުކާރުގެ އެދުމަކަށް، ޗައިނާ ސްޓޭޓް ކޮންސްޓްރަކްޝަނުން 100 އަށް ވުރެ ގިނަ މުވައްޒަފުންނާއި މަސައްކަތް ކުރުމަށް ބޭނުންވާނެ ސާމާނު، ވަގުތީ ކަރަންޓީން ފެސިލިޓީތައް ހެދުމަށް ދީފައިވާ ކަމަށެވެ. މި ފެސިލިޓީތަކަކީ 800 މީހުންގެ ޖާގައިގެ ތަނެއް ކަމަށް ވެސް ސަފީރު ވިދާޅުވި އެވެ.\nއެހީތެރިކަން ފޯރުކޮށްދިންކަން ހާމަކޮށް ސަފީރު ކުރެއްވި ޓްވީޓް---\nއޭގެ އިތުރުން ހުޅުމާލޭގައި ހަދަމުން އަންނަ މެޑިކަލް ފެސިލިޓީގެ މަސައްކަތްތަކަށް ބެއިޖިން އާބަން ކޮންސްޓްރަކްޝަން ގުރޫޕުން 40 މުވައްޒަފުން ފޮނުވަން ނިންމާފައިވާ ކަމަށް ވެސް ސަފީރު ވިދާޅުވި އެވެ. އެއީ އެޑްމިޓް ކޮށްގެން ކޮވިޑް-19 އަށް ފަރުވާ ދިނުމަށް ހަދަމުން އަންނަ 327 މީހުންގެ ޖާގައިގެ ފެސިލިޓީއެކެވެ.\nސަފީރު ކުރެއްވި ޓްވީޓް---\nޗައިނާއިން މީގެ ކުރިން ވަނީ، ކޮވިޑް-19 ކޮންޓްރޯލްކުރަން ސަރުކާރުން ކުރާ މަސައްކަތަށް އެހީވުމަށް 30،000 ސާޖިކަލް މާސްކާއި އިމަޖެންސީ ސާމާނު ރާއްޖެ އަށް ހަދިޔާ ކޮށްފަ އެވެ.\nކޮވިޑް-19 އަށް ހާއްސަކޮށްގެން ފަރުވާ ދިނުމަށް ބޭނުން ކުރަމުން އަންނަނީ ދަރުމަވަންތަ ހޮސްޕިޓަލްގެ އިތުރުން ފަރުކޮޅު ފުއްޓާއި ވެލިދޫ އެވެ. ކަރަންޓީން ފެސިލިޓީތަކުގެ ގޮތުގައި ގިނަ ރިސޯޓްތަކެއް އަންނަނީ ބޭނުން ކުރަމުންނެވެ. ކޮވިޑް-19 އާ ގުޅޭ ހުރިހާ ޚަރަދުތަކަށް މިހާތަނަށް 560 މިލިއަން ރުފިޔާ ޚަރަދު ކޮށްފައިވާ ކަމަށް ސަރުކާރުން ވަނީ ބުނެފަ އެވެ.\nއިތުރު ލިޔުންތައް ކޮންސްޓްރަކްޝަން ދާއިރާ ރާއްޖެ-ޗައިނާ ޗައިނާ ދިވެހި ސަރުކާރު ޗައިނާގެ ސަފީރު ޒަންގް ލިޒޯންގް


Cancer Balin Salaamaivi Zuvaanaku Dhuniye Vashaigen Dhathuru Kuran Thayyaaru Vanee - Vaguthu\n2 މަސް ކުރިން ( ފެބުރުއަރީ 24, 2021 )\nއުމުރުން 29 އަހަރުގައި ކެންސަރު ބައްޔާ ހަނގުރާމަ ކުރުމަށްފަހު ބަލިން ސަލާމަތް ވެފައިވާ ޒުވާން އަންހެނަކު ދުނިޔެ ވަށައިގެން ދަތުރު ކުރަން ނިންމައިފިއެވެ.\nއެމެރިކާއަށް އުފަން ހެއިލީ އާސެނޯ އަކީ ކެންސަރުބަލިން ސަލާމަތްވެފައިވާ އެސިސްޓެންޓް ފިޒީޝަނެކެވެ. އެސްޓީ ޖޫޑް ޗިލްޑްރެންސް ހޮސްޕިޓަލް ގެ މުއައްޒަފުންތަކެއް މި ދިޔަ މަހު ވަނީ ގަބޫލު ކުރަން ވެސް ދަތި ސުވާލެއް އޭނަ އާއި ކޮށްފައެވެ.\nއެމީހުން އޭނާ އާއި ކޮށްފައިވާ ސުވާލަކީ ދުނިޔެ ވަށައިގެން ދާން ޝައުގުވެރިކަން އެބަހުރިތޯއެވެ.\n"އަހަރެން ހަނދާން އެބަހުރި އަހަރެން ކައިރިން އެެހެން އެހުމުން އަހަރެން ފެށީ ހޭން އަދި ދެން އަހަރެން ބުނީ އާއެކޭ އަހަރެންގެ ނަން ޖަހާށޭ" އާސެނޯ ސީއެންއެން ބިޒްނަސް އަށް ކިޔާދީފައިވެއެވެ.\nއާސެނޯ އަކީ ދުނިޔެ ވަށައިގެން ގިނަ ދުވަހަށް ދެމިގެންދާ ދަތުރުގެ ފުރަތަމަ ފަހަރަށް ދަތުރު ކުރާ ހަތަރު ފަޅުވެރިންގެ ތެރޭގައި ހިމެނޭ އެކަކެވެ. މި އުޅަނދުގެ ދަތުރު ފެށުމަށް ހަމަޖެހިފައިވަނީ މިއަހަރުގެ އޮކްޓޯބަރު މަހުގައެވެ. އާސެނޯ އާއި އެކީ ޝިފްޓް4 ޕޭމެންޓްސް ގެ ސީއީއޯ ޖަރެޑް އިސާކްމަންވެސް ބައިވެރިވާނެއެވެ.\nއޭނާ އަކީ މި ކަމަށް ހަރަދުކުރި ފަރާތެވެ. އަދި އިސާކް ރަވާފައިވަނީ މިކަމުން ލިބޭ ފާއިސާ އިން 200 މިލިއަން ޑޮލަރު އެސްޓީ ޖޫޑް އަށް ހަދިޔާ ކުރާށެވެ.\nމީގެ މަހެއް ކުރިން އާސެނޯ ބުނެފައިވަނީ އިސާކްމަން އަކީ ކާކުކަން އޭނާ އަށް ނޭނގޭ ކަަމަށެވެ.\n"އަހަރެން ޔަގީނުންވެސް މިކަމެއް އުންމީދެއް ނުކުރަން. އަހަރެން އަޑެއްވެސް ނާހަން މި މިޝަން އާއި ބެހޭގޮތުން ސަބަބަކީ އޭރު އެއީ ސިއްރެއްގެ ގޮތުގައި އޮތް ކަމެއް" އާސެނޯ ސީއެންއެން ބިޒްނަސް އަށް ކިޔާދީފައިވެއެވެ.\n"މިއީ ވަރަށް އާދަޔާ ހިލާފް ކަމެއް މިކަން ތަމްސީލްކޮށް ކެންސަރު ބަލީގެ ޝިކާރަޔަކަށް ވެފައި ތިބޭ ބަލިމީހުންނަށް އެމީހުންނަށް ކުރެވިދާނެ ކަންތައް ދެއްކުން " އާސެނޯ ސީއެންއެން ބިޒްނަސް އަށް ކިޔާދީފައިވެއެވެ.\nއާސެނޯ، ކެންސަރު ބައްޔާ ހަނގުރާމަ ކުރަމުން ދިޔައިރު އޭނާގެ ފަލަމަސްގަނޑުގެ ކަށިގަނޑު ނެގުމަށްފަހު، މަސްނުވީ އެއްޗެއް ލައްވާފައި ކަމަށް އޭނާގެ އޮޕަރޭޝަން ކުރި ކަށީގެ ޑޮކްޓަރ ބުނެފައިވެއެވެ.\nއާސެނޯ، އުމުރުން 10 އަހަރުގައި ކަޅު ބެލްޓް ހޯދަން ވަރަށް ފޯރީގައި އުޅެނިކޮށް ކަކުލަށް އެރި ތަދެއްގެ ސަބަބުން އެނގުނީ އޭނާ އަށް ވަނީ އޮސްޓިއޯސާކޯމާ ޖެހިފައި ކަމެވެ. މި ކެންސަރުގެ ސަބަބުން އުފެދެމުން އަންނަ ކަށިތަކުގައި ޓިއުމާ ދިރުމަށް މަގުފަހިވެގެންދެއެވެ.\nއެސްޓީ ޖޫޑްއަށް ދެއްކުމަށްފަހު އޭނާ ވަނީ އަހަރަކަށް ކީމޯތެރެޕީ ނެގުމަށްފަހު އެނާގެ ފައި ސަލާމަތް ކުރުމަށްޓަކައި ސާޖަރީ ހަދާފައެވެ.


Maumoon Vanee ilmverieh Ge Bas Olhuvaalaafai - Vaguthu\nއަންހެނުން ފަނޑިޔާރުކަން ކުރުމަކީ އިސްލާމްދީނުގައި ހުއްދަ ކަމެއް ކަމަށް ވިދާޅުވެ ކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމްގެ ޓްވީޓްގައި ވަނީ މައުލޫމާތު އޮޅުވާލާފައި ކަމަށް ޑރ.މުހައްމަދު އިޔާޒް ތުހުމަތު ކުރައްވައިފިއެވެ.\nއޮގަސްޓް 23, 2019 23:24\nޢިލްމަކީ މިހާރު ވ. ފަސޭހައިން ހޯދިދާނެ އެއްޗެއް.. ކިޔަވާފައި ތިބޭ މީހުން އިލްމުވެރިންނަށް އެއްޗެހި ކިޔުމުގެ ކުރިން ފަތުވާތައް ދިރާސާ ކޮށްލާށެވެ\nއޮގަސްޓް 23, 2019 23:45\nއިޚްތިލާފު މައްސަލައެއްގައި އިލްމުވެރިންގެ އިޖުމާއުން ކިނެއްތޯ ތިއޮތީ ނިންމާފައި... ?\nއޮގަސްޓް 23, 2019 23:54\nޢެ ބޭ މުސްކުޅި ވެގެން އަންހެނެއް ފިރިހެނެއްވެސް ވަކިނުވޭ ކިޔާފާނެ ހުރިހާ އުހުތުން ހުކުރަށް ދާންވީއޭވެސް ކީއްކުރާ ނީ އަވަހަށް ކާމަރަގަ ފަނި ދޭންވީ ހެޔޮބުއްދި އާދޭތޯ\nއޮގަސްޓް 24, 2019 00:15\nމައުމޫނަކީ މި އޭޝިއާ ބައްރުގައިވެސް ހުންނެވި "އެންމެމޮޅު ޢިލްމުވެރިޔާ" ނޫންތޯ! 30 އަހަރު ތެރޭގައިވެސް އުޅުނީ ދީނުގެ ކަންކަން މީސްތަކުން އޮޅުވަާލައިގެން. ދީނަކީ ލުއިފަސޭކަ އެއްޗެކޭ ކީޔައިގެން މީހުން މަގުފުރައްދަން. މިއަދު މިފެންނަނީ ނަތީޖާ. ލުއިފަސޭހަ ވީވީނުން ގޮސް ބަޔަކަށް އުޅުވޭ ނޫޅެވޭ(ދީނެއް)އެއް ނޭނގޭ!ނުޖެހޭކަަށް މުސީބާތެއްނެތް މިހާރު!\nޢެކަލޭގެ ނުވާނެ ރަގަޅެއް....ގައުމުގެ ހަލާކު...ގަސްތުގަ އެގިހުރެ ދީން އޮޅުވާލުމަކީ އެންމެ ބޮޑު ޖަރީމާ...%100 މުސްލިމް ގައުމެއް ހަލާކުކޮށްލުމުގަ އަޑީގަ ހުރީ ސީދާ ފާސިގު ފާޖިރު....ޢިލްމުވެރިއެއްގެ ތޮފި އަޅައިގެން ކޮންމެ ފަހަރަކު އިޚްތިލާފް އުފައްދައި ގައުމު ފަސާދަކޮށް ގައުމުގެ މުސްލިމު ރައްޔިތުންނަށް އޮޅުވާލުމަކީ ކޮންފަދަ ބޮޑު ފާފައެއްތޯ؟ ޔާﷲ މިފަދަ އަނިޔާވެރި މީހުންގެ ކިބައިން މިޤައުމު ސަލާމަތް ކުރައްވާށި...އަދި އެބައީހުންނަށް ތެދަގު ދައްކަވާށި...\nއޮގަސްޓް 24, 2019 00:26\nމިހާރަކައް އައިސް ދީނީ އިޚްތިލާފު ނެތް އިސްލާމީ ބޮޑުމައްސަލައެއް ނެތެވެ. ގިސާސް ހިފުމާއި މެދުވެސް އިޚްތިލާފްވޭ.. މުރުތައްދުވުމާއި މެދުވެސް އިޚްތިލާފު..ރިބާ އާއިމެދުވެސް އިޚްތިލާފު..ހިލޭ އަންހެނުންނާއި ސަލާން ކުރުމާއި ގުޅޭގޮތުންވެސް އިޚްތިލާފު.. އަތްކެނޑުމާއި މެދުވެސް އިޚްތިލާފު. ދެން ދުވަސްކޮޅަކުން އެއްޖިންސުން ކާވެނި ކުރުމާއި ގުޅުން ހިންގުމާއި ކެނެބިސް ބޭނުން ކުރުމާއި ޒިނޭކުރުމާއި އަދި ސާޖަރީ ހަދައިގެން ހަޑިގަނޑު ސިފަ ބަދަލު ކުރުންވެސް އިޚްތިލާފީ މައްސަލައަކައް ވެދާނެއެވެ. ވީނާ އިލްމުވެރީންގެ އިޚްތިލާފީ މައްސަލަތަކަކީ ޝައިތާނާއައް ރަނުގެ ފުރުސަތެއްތާއެވެ.\nއޮގަސްޓް 24, 2019 00:28\nދެންއޮތީ ތިބުނާ ޤަރަޟާޥީ ގެ ވާހަކަ. މީނާ ޢިލްމުވެރިޔަކަށް ހަދާއިގެން އުޅޭމީހުންނަށް މީނާގެ ހާލަތެއް ނޭގޭ. ކޮންދަަރަޖައަކަށް ވެއްޓިފައި ހުރި މީހެއްްކަން ނޭނގޭ! މީހަކަު ދީނުގެ ޢިލްމު ހޯދާ ހިސާބުން އޭނާ ޢިލްމުވެރިޔަކަށް ވަނީތޯ؟ ތިހެންކަމަށްވާނަަމަ އިބިލީސްވެސް އުޑުން ވައްޓާލަކށް މުޖެހުނީސްތާ! ޢިލްމުގެ ގޮތުން ކިހާ އަރާހުރި އެއްޗެއް މިއީ! އެކަމަކު...!!\nއޮގަސްޓް 24, 2019 00:50\nމީ ތަރިތަކަށް ފިލާ އަޅައިގެން ކުރިޔަށް ވާންހުރި ކަންކަން އެނގޭ ކަމަށް ދައުވާކުރާ މުރުތައްދެއް.. އެކަހަލަ ހަނދުކޭތައެއްވެސް ދުރުނޫން މާޒީއެއްގައި ހިފިތަން ފެނުން ކަމަށް ބުނެ ގައުމު ހަރާބުކޮށްފައި މީނާ މިހުރީ. މިކަލޭގެ 30 އަހަރު ވެރިކަން ކުރަން ލިބުނީމާ އިސްލާމީ ޝަރީއަތް މިކުޑަ އާބާދީގައި ގާއިމް ނުކުރި. މިހާރު އަހަރެމއންނަށް އެކަން އެނގޭ. ލިޔަން ކިޔަން ދައްސްކޮށްދިން ކަމަށް ދައުވާކުރި މީހާޔަށް އަރުޒަލީ އުމުރަށް ދިޔައިރު ސުންނަތަށް އުޅެން ނޭނގުން އަނބިދަރިން އޮރިޔާން ނިވާކޮށް ނަރަކައިން ސަލާމަތްވާނޭމަގު ދަސްކޮށް ނުދެވުން.\nއޮގަސްޓް 24, 2019 01:09\nއޭ އެހްންވިއްޔާ އަންހެނުންނައް މިސްކިތުގެ އިމާމް ކަމާއި ހުކުރު ޚުތުބާ ކިޔާ ހުކުރުވެސް ކުރެވޭނެދޯ.. ؟\nއޮގަސްޓް 24, 2019 01:49\nމައުމޫނުގެ މަހާނަ ގަލުގައި މީނާއަކީ ރާއްޖޭގައި އަންހެނުންނައް ފަނޑިޔާރުކަން ކުރުމުގެ ހުއްދަ ދިން މީހާކަމުގައި ލިޔަންވާނެއެވެ.\nއޮގަސްޓް 24, 2019 07:46\nމިހުރިހާ ކަމަކީވެސް ހަމަ ރީނދޫ ޕްރޮޕެގެންޑާ. ގައުމުގެ އަސްލު ހާލަތާމެދު ރައްޔިތުންގެ ސަމާލުކަން އަނބުރާލުމަށް ޓަކައި ޖައްސާ ރީނދޫ ޔަހޫދީ ސްޓަންޓް. ގައުމުގެ މާލިއްޔާ ހުސްވަނީ، އިގްތިޞާދު އިނދަޖެހެނީ، ނިޒާމްތައް ފޭލްވަނީ، މިފަދަ ކަންކަމާމެދު ރައްޔިތުން ސަމާލުވިޔަ ނުދިނުން. ޣައްދާރުންގެ މި ބައިގަނޑަށް އެނގޭ، ދިވެހިންގެ ތެރޭގައި އެންމެބޮޑު ކަންބޮޑުވުމެއް އުފެދޭނީ އިސްލާމްދީނަށް ގޮން ޖަހައިގެން ކުރެވޭ ކަންކަމާމެދުގައި ކަން. ދެން މިހާރު އެންމެންވެސް ވިސްނާނީ މިމައްސަލަ އާއި މެދުގައި. އެހެން ކަމުން އިހުބުނި މައްސަލަ ތަކާމެދު ވިސްނާނެ ފުރުސަތެއް ނޯންނާނެ.....!!!\nއޮގަސްޓް 24, 2019 02:45\nއިސްލާމް ދީނުގައި ބުރުގާ އެޅުމަކީ ހުއްޖަތެއް ނޫންކަމަށްވެސް މިކަލޭގެ ބުނި ، މީނައަކަށް ހުކުރުވެސް ވާޖިބެއްނުވޭ، ނުވިތާކަށް ރައީސްކަން ކުރިއިރު ފަތިސްނަމާދު ބަންގި ގޮވާ އަޑު އިވޭތީ ނިދަން އުނދަގޫވެގެން ތީމުގޭ ކައިރީގަ ހުރި މިސްކިތުގެ އަޑުގަދަކުރާއިން ބަންގި ކަނޑާލި މީހެއްމީ، ދެން ދީނޭ ކިޔާއިގެން އަނގަ ހުޅުވާނެ ކަމެއް ނެތް. މައިތިރި ވެގެން ހުރެބަލަ. ލަދެއްވެސް ނުގަނޭތަ.\nއޮގަސްޓް 24, 2019 06:13\nދިވެހި ފިރިހެނަކާ ޖަރުމަނުގެ ފިރިހެނަކު އެއްޖިންސުން ކައިވެނިކުރި ކުރުންވެސް މިކަލޭގެ ނަޒަރުގައި މިއަދު ހުއްދަވާނެ! އެހާވެސް ބޮޑަށް މިކަލޭގެ މިހުރީ ވެރިކަމުގެ މަސްތުގައި ޖާހިލުވެފަ\nއޮގަސްޓް 24, 2019 06:30\nމައުމޫނަކީ އިލްމުވެރިއެއްތަ. މިސްރަށް ގޮސް ދީން ކިޔެވުމުގެ ބަދަލުގައި ރާއްޖޭގައި 30 އަހަރު ވެރިކަން ކުރާނެ ގޮތް ދަސްކުރީ. އެދުވަސްތަކުގައި ދީނި އިލްމުވެރިން ކަސްދޮޅުއަޅުވާ ހައްޔަރުކުރި. މީނަޔަށް އެކަނި ދީން އެނގެނީ. އިހުޔާ ޕްރޮގްރާމޭ ކިޔާފަ އެއްމެނަށް އިނގޭ އާންމު ދެތިން އާޔަތެއްގެ މާނަ ކިޔާފަ ނިންމާލަނި. ރޯދަވެރިޔާގެ ލުއިފަސެހަތަކޭ ކިޔާފަ.\nމިކަލޭގެ ބުނިމަ ދެން މިނަގެ ބަސް އަހަންވީތަ. މީނަޔާ ސިޔާސަތާ ކިކާފްވި ދީނި އިލްމުވެރިން މިއަދު ކޮބާތޯ\nއޮގަސްޓް 24, 2019 07:27\nހެހެހެހެ މައުމޫނަށް މިވީ ބޮޑުތަރުތީބު ހުޅުވާލިމީހާ އަށް ވީވަރު. އެމީހާވެސް ބޮޑުތަރުތީބު ފޮތް ހުޅުވާލިތަނާ އޭނާއަށް ފެނުނީ “ނަމާދުކުރުން ޙަރާމް” މިހެން ލިޔެފައި އޮތް ތަނެވެ. އެހިސާބުން އޭނާ، ނަމާދު ކުރުން ޙަރާމް ކަމަށްބަލާފަ ފޮތް ލައްޕާލީއެވެ. ޙަރާމްވީ ޖުނުބުވެގެން ހުރި ޙާލަތެއްގައިތޯއެއް، ޙައިޟުވެގެން ހުރި ހާލަތެއްގައިތޯއެއް އޭނާ ނުބަލައެވެ. އޭނާއަށް ފެނުނީ ބޮޑުތަރުތީބުގައި ނަމާދު ކުރުން ޙާރަމް ކަމަށް ބަޔާންކޮށްފަ އޮއްވައެވެ. އެހެން އޮއްވާ އެކަން ކުރާކަށް ނުވާނެތާއެވެ. މައުމޫނަށްވެސް މިވީ ހަމަ އެމީހާއަށް ވީވަރެވެ. ފަހުޒަމާނަށް އައިސް ދީނީގޮތުން ބޮޑެތި ފިތުނަތައް އުފެދޭނެ ކަމަށް ބުނެވިފައި އެވަނީ މި ކަހަލަ މީހުންގެ ސަބަބުންނެވެ.\nއޮގަސްޓް 24, 2019 07:32\nތިބޭގަޑުފަހަތުގަ ފަހަތުގައި އުޅޭ ބަޢިގަޑެއްވެސް އަދިވެސް އެބައުޅޭވިއްޔަ. ތިކަލޭގެއަކީ "ރައްޔިތުންގެ ލޯ ލާރިއެއްގަ " ވެސް ޖެހިފަކަ ނޯންނާނެއޭ ބުނިމީހާ. ދޮގެއްނޫންތާ. ހުރިހާ ލާރިއެއްވެސް ( ލޯކުލައިގެ ލާރިވެސް ) ހަދާފަހުރީ ލޮޔަކުންނޫންކަން މީނައަށް ރަގަޅަށް އެގޭނެތާ. ތިޔައީ ގައުމަށް ޖެހިފަހުރި ކެންސަރެއް. އެންމެން ސަމާލުވޭ.\nމައުމޫނަކީ އޭނާގެ ވެރިކަމުގެ ދިގު ތިރީސް އަހަރުގައި އިސްލާމް ދީނަށް ނަޞްރުދީ އިސްލާމްދީން ކުރިއަރުވަން މާ ބޮޑު މަސައްކަތްތަކެއް ކުރި މީހެއްނޫނެވެ. އެހެންނޫންނަމަ ހުކުރު ޚުޠުބާ ފޮތެއް ހަދައިގެން އޭނާގެ ދައުރު ނިމެންދެން އެފޮތުން ޚުޠުބާ ނަގައިގެނެއް ނުކީހެއްނު؟\nމައުމޫން ދެން މަޑުން ހުންނަވާ، މީ އެދުވަހެެް ނޫން މއުމޫން އެކަނި ކިޔަވާފަހުންނެވި. މިހާރު ބައިވަރު އެބަ އުޅޭ މޮޅަށް ކިޔަވައިގެން އައިސް.\nއޮގަސްޓް 24, 2019 07:59\nދުޢާދެއްވާފައިވާބޭފުޅަކު ދީނާޚިލާފުކަމެއް ނުކުރައްވާނެ އެއީވަރައްސާފު ކަމެއް\nއޮގަސްޓް 24, 2019 08:45\nމައުމޫން މީ މިސިކިތަށް ނަމާދައް ދާބޭ މީހެއްނޫން ގޭގަ ހުކުރު ކުރަނީ އެވަރުން ވެސް މީނަ އަދި އިހްޔާ ފޯރަމްވެސް ބާއްވާ، މީނައަށް ކޮން ދީނެއްގެ ވާހަކަ ދެއްކޭނީ.... ބޯހަލާކު.\nއޮގަސްޓް 24, 2019 10:25\n1978 ވަނަ އަހަރު ވެރިކަމަށް އައީ ރާއްޖޭގައި އުފެދުނު އެންމެ ބޮޑު (ބޮޑީ ކޮން ގޮތަކުންކަމެއްކަންވެސް ނޭގޭ) ޢިލުމުވެރިޔާއަށް ހެދިގެން. ދެން ތިވަރުގެ އަތްގުޅި ނުކާނާ ޢިލުމުވެރިއެއް އެހެން ބުނެފާނެ!\nއޮގަސްޓް 24, 2019 10:33\nމީނާ އަކީ މީސްތަކުންގެ ހިތްތައް ފަސާދަ ކުރާ މުރުތައްދެއް\nކަނދި ބޮގަ ބޮގަ\nއޮގަސްޓް 24, 2019 14:32\nއެބޭބެ މާ މުސްކުޅިވެއްޖެ އެއެދުރުބެ ދައްކާ ވާހަކަ އެއްވެސް ކުއްޖަކު އަޑު ނާހާތި އެބޭ ދާރުލް އާސާރުގައި ހުދުފޮށައެއް މަތީގައި ބައިންދާ\nއޮގަސްޓް 25, 2019 10:39


SunOnline: 12 memberun ge gondi gehlunu mahsalaige hukum ihvvun cancel kohffi\n12 މެމްބަރުންގެ ގޮނޑި ގެއްލުނު މައްސަލައިގެ ހުކުމް އިއްވުން ކެންސަލް ކޮށްފި\nފާތިމަތު ސައީދު 19 Jul 2018, 13:17\n12 މެމްބަރުންގެ މައްސަލާގައި މެމްބަރުންތަކެއް ސުޕްރީމް ކޯޓަށް ގޮސް ނިކުންނަނީ --- ސަންފައިލް ފޮޓޯ\nރައްޔިތުންގެ މަޖިލީހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ 12 މެމްބަރުންގެ މައްސަލައިގެ ހުކުމް އިއްވުން މިއަދަށް ތާވަލު ކުރުމަށް ފަހު ކެންސަލް ކޮށްފި އެވެ.\nއެ މައްސަލައަކީ މިދިޔަ ފެބްރުއަރީ މަހުގެ އެއް ވަނަ ދުވަހުގެ ރޭ ސުޕްރީމް ކޯޓުން ނެރުނު އަމުރުގައި ރައްޔިތުންގެ މަޖިލީހުގެ 12 މެމްބަރެއްގެ ގޮނޑި ނުގެއްލޭ ކަމަށް ކަނޑައަޅާފައި އޮތް ބައި ބާތިލް ކުރުމަށް ދައުލަތުން ހުށަހެޅި މައްސަލަ އެކެވެ.\nމައްސަލައިގެ މީގެ ކުރިން ދެ އަޑުއެހުމެއް ވަނީ ބާއްވައިފަ އެވެ. މިއަދަށް ތާވަލު ކުރީ ހުކުމް އިއްވުމަށް ބާއްވާ ޝަރީއަތުގެ މަޖިލީހެވެ. ނަމަވެސް އެ މައްސަލަ ކެންސަލްވިކަން ސުޕްރީމް ކޯޓުން ވަނީ ކަށަވަރު ކޮށްދީފަ އެވެ. ކެންސަލްވި ސަބަބެއް ވަނީ ސާފުވާ ގޮތް ނުވެފަ އެވެ.\nއެ މައްސަލާގައި މީގެ ކުރިން ބޭއްވި އަޑުއެހުމުގައި ސުޕްރީމް ކޯޓުން އެކެއް ފެބުރުއަރީގައި ނެރުނު އަމުރާ ބެހޭ ގޮތުން ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ ފަނޑިޔާރަކު ކުށެއްކޮށްފި ނަމަ އެ ކުށަކީ އޭނާ އަމިއްލައަށް ޝަހުސީ ގޮތުން ކުރާ ކުށެއް ކަމަށާއި ކުށެއްގެ ސަބަބުން "ފަނޑިޔާރުން ކުރާ ހުކުމްތައް ގޯހެކޭ ނުބުނެވޭނެ" ކަމަށެވެ.\nމަޖިލިސް މެމްބަރުން ޕާޓީ ބަދަލުކުރުން\nސުޕްރީމް ކޯޓުގެ އަމުރު\n"މަންދު ކޮލެޖް މައްސަލާގައި ދައުލަތުން ދަނީ އޮޅުވާލަމުން"\nހުކުމްތައް އާންމު ކުރަން ސުޕްރީމް ކޯޓުން އަންގައިފި\nޝީރީންގެ މަރު: ބެންޗުގެ ސުވާލުތައް ސީދާ ނަޖާހަށް


SunOnline: Adheeb ge dhauvaa thah beyrukolli massala isthiunaafah hushahalhaifi\nއަދީބުގެ ދައުވާތައް ބާތިލް ކުރަން ނިންމި ނިންމުން އިސްތިއުނާފަށް ހުށަހަޅައިފި\nނަޖާހު މަސްއޫދު 15 Jul 2020, 13:19\nއަދީބު: --- ސަން ފޮޓޯ/ އަހްމަދު އަވްޝަން އިލްޔާސް\nކުރީގެ ނައިބު ރައީސް އަހްމަދު އަދީބު އަބްދުލްޣަފޫރުގެ މައްޗަށް ދައުލަތުން އުފުލި ހަތް ދައުވާ ކްރިމިނަލް ކޯޓުން އިއްޔެ ބާތިލްކުރަން ނިންމި ނިންމުން އިސްތިއުނާފު ކުރަން ޕްރޮސިކިއުޓާ ޖެނެރަލްގެ އޮފީހުން ހައިކޯޓަށް ހުށަހަޅައިފިއެވެ.\nމިި ސަރުކާރުގައި އެމްއެމްޕީއާރްސީގެ ހިޔާނާތާ ގުޅޭގޮތުން، އެސެޓް ރިކަވަރީ ކޮމިޝަނާއި، އޭސީސީއާއި ފުލުހުންގެ ގުޅިގެން ހިންގި ތަހުގީގަށް ފަހު އަދީބުގެ މައްޗަށް ދައުލަތުން އުފުލި ހިޔާނާތްތެރިވުމުގައި ބައިވެރިވުމުގެ ދެ ދައުވާއާއި، މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާއެއް ހޯދައިދިނުމުގެ ދެ ދައުވާއާއި، މަނީ ލޯންޑަރިންގެ ދެ ދައުވާއާއި ރަސްމީ ހައިސިއްޔަތު ނަހަމަގޮތުގައި ބޭނުންކުރުމުގެ ދައުވާ އިއްޔެ ކްރިިމިނަލް ކޯޓުން ވަނީ ބޭރުކޮށްލައިފައެވެ. އެގޮތަށް ނިންމެވީ އެ މައްސަލަ ބެއްލެވި ގާޒީ އިސްމާއިލް ރަޝީދެވެ.\nއެކަމާ ގުޅިގެން އިއްޔެ ހަވީރު ނޫސްވެރިންނާ ބައްދަލުކުރައްވައި ޕްރޮސެކިއުޓާ ޖެނެރަލް ހުސެއިން ޝަމީމް ވިދާޅުވީ، އަދީބުގެ މައްސަލަ ގާޒީ އިސްމާއިލް ރަޝީދު ކުރިއަށްގެންދެވީ ގާނާ ހިލާފަށް ކަމަށެވެ. އަދި މައްސަލަ ބާތިލު ކުރީވެސް ގާނޫނީ އިމުން ބޭރުން ކަމަށް ވިދާޅުވެ، ގާޒީގެ ނިންމެވުން ހައިކޯޓުގައި އިސްތިއުނާފު ކުރައްވާނެ ކަމަށް އޭނާ ވިދާޅުވިއެވެ.\nމިއަދު ކުރެއްވި ޓްވީޓެއްގައި ޝަމީމް ވިދާޅުވީ، މިހާރު ޕީޖީ އޮފީހުން މައްސަލައިގެ އިސްތިއުނާފު ހައިކޯޓަށް ހުށަހަޅުއްވާފައިވާ ކަމަށެވެ.\nކްރިމިނަލް ކޯޓުން އަދީބުގެ މައްސަލަތައް ބޭރުކޮށްލުމުން އޭނާ މުޅިން މިނިވަންވިއެވެ. ނަމަވެސް، ރޭގެ ވަގުތެއްގައި ފުލުހުން ވަނީ ޕީޖީގެ ލަފާގެ މަތިން އަދީބު ރާއްޖެއިން ފުރުން މަނާ ކުރުމުގެ އަމުރެއް ކޯޓުން ހޯދައިފައެވެ.\nއިއްޔެ ނޫސްވެރިންގެ ބައްދަލުވުމުގައި ޝަމީމް ވަނީ އަދީބުގެ މައްސަލަ ބެއްލެވި ގާޒީ އިސްމާއިލް ރަޝީދަށް ވަރަށް ބޮޑަށް ފާޑުވިދާޅުވެފައެވެ. އަދި އޭނާ އެ ނިންމެވުން ނިންމެވީ ހުށަނާޅާ މައުލޫމާތުތަކެއްގެ މައްޗަށް ބިނާކޮށް، އަމިއްލައަށް ފެންނަ ފެނުމަކަށް ކަމަށް ވިދާޅުވެ، އޭނާގެ މައްސަލަ ޖުޑީޝަލް ސާވިސް ކޮމިޝަނަށް ހުށަހަޅާނެ ކަމަށްވެސް ޝަމީމް ވިދާޅުވިއެވެ.\nއަދީބުގެ މައްޗަށް އިއްވި ހަތް ދައުވާއަކީ އިއުތިރާފުވާން ޝަރުތުކޮށް ލުއިކޮށް އިއްވި ހަތް ދައުވާއެކެވެ. ނަަމަވެސް، ޝަމީމް އިއްޔެ އިތުރަށް ވިދާޅުވީ އަދީބު ޖަލުގައި ބަހައްޓަން އިއުތިރާފު އެއްބަސްވުމެއް ބޭނުމެއް ނުވާ ކަމަށެވެ. އޭނާގެ މައްޗަށް 150އަށް ވުރެ ގިނަ ދައުވާކޮށް، 806 އަހަރަށް ޖަަލަށް ލެވޭ ވަރަށް ހެކި ހިމެނޭ ލިޔުންތައް ތައްޔާރުކޮށްފައި އެބަ ހުރި ކަމަށް ޝަމީމް ވިދާޅުވިއެވެ. ޝަމީމް ވިދާޅުވީ، އިއުތިރާފު އެއްބަސްވުމައިގެން ކުރިއަށްދާނީތޯ ނުވަތަ އުވާލާނީތޯ އަދި ނުނިންމަވާ ކަމަށެވެ.\nއިއުތިރާފު އެއްބަސްވުން ދެމެހެއްޓުމުން ދައުލަތަށް ލިބޭ ފައިދާތަކެއްވެސް އެބަހުއްޓެވެ. އެ އެއްބަސްވުމުގެ ދަށުން، ކުރީގެ ރައީސް ޔާމީން އަބްދުލްގައްޔޫމް ފަދަ އެމްއެމްޕީއާރްސީގެ ހިޔާނާތުގެ މައްސަލައިގައި ތުހުމަތުވާ މީހުންނާ ދެކޮޅަށް އަދީބު ހެކިބަސް ދެއްވާނެއެވެ.


ޕްރިންސަސް ނޫރާ ޔުނިވަރސިޓީ – Ilm\nޕްރިންސަސް ނޫރާ ޔުނިވަރސިޓީ\nޕްރިންސެސް ނޫރާ ބިންތް އަބްދުލް ރަހްމާން ޔުނިވަރސިޓީ، جامعة الأميرة نورة بنت عبد الرحمن އަކީ ސަޢޫދީ ޢަރަބިއްޔާގެ ރިޔާޟް ގައި ހުންނަ އަންހެނުންނަށް ޚާއްސަ ޔުނިވަރސިޓީއެކެވެ. މިއީ ދުނިޔޭގައި ހުރި އަންހެނުންނަށް ޚާއްސަ އެންމެ ބޮޑު ޔުނިވަރސިޓީއެވެ. އަދި ސަޢޫދީ ޢަރަބިއްޔާގައި ގައި ހުންނަ އެންމެ ބޮޑު ޔުނިވަރސިޓީވެސް މެއެވެ.\nމިޔުނިވަރސިޓީއިން ޑިޕްލޮމާ، ބެޗެލަރސް އަދި ޕޯސްޓް ގްރެޖުއޭޓް ޑިގްރީ ކޯސްތައް ހިންގައެވެ. ރިޔާޟް އާއި ކައިރި އެހެނިހެން ސިޓީތަކުގައި ހުންނަ ޔުނިވަރސިޓީގެ 34 ކޮލެޖެއްގައި 60000 ވުރެ ގިނަ ދަރިވަރުން ކިޔަވަމުން ދެއެވެ. މި ޔުނިވަރސިޓީއިން އަންޑަރ ގްރެޖުއޭޓް ދަރިވަރުން ކިޔެވުމަށް ތައްޔާރު ކުރުވުމުގެ ގޮތުން އެއްއަހަރުގެ ޕްރޮގްރާމެއް ހިންގައެވެ. ޔުނިވަރސިޓީއިން ހިންގާ ޑީންޝިޕް އޮފް ކޮމިއުނިޓީ ސަރވިސް އެންޑް ކޮންޓީނިއަސް އެޑިއުކޭޝަން ޕްރޮގްރާމްތަކުގެ އިތުރުން ޢަރަބި ބަސް ނޭނގޭ ދަރިވަރުންނަށް އުނގަންނައިދިނުމަށް ޢަރަބި ބަސް ކިޔަވައިދޭ އިންސްޓިޓިއުޓަކާއި، ކޮމިއުނިޓީ ކޮލެޖެއްގެ ޚިދުމަތް ވެސް ދަރިވަރުންނަށް ލިބެއެވެ. މި ޔުނިވަރސިޓީގައި 5000 އަށް\nވުރެ ގިނަ އެކަޑެމިކް އަދި އިދާރީ މުވައްޒަފުން ވަޒީފާ އަދާކުރެއެވެ.\nނޫރާ ޔުނިވަރސިޓީ، އެ ކަނބަލަކަށް ނިސްބަތްވާ ނޫރާ\nއަކީ ހިޖާޒުކަރައާއި ނަޖުދުކަރައިގެ ސަހަރުތަކާއި އަވަށްތައް ފަތަޙަކުރައްވަމުންގޮސް ސަޢުދީ ޢަރަބިއްޔާ ދައުލަތެއްގެ ގޮތުގައި އެކުލަވާލެއްވި މުއައްސިސް ކިންގް ޢަބްދުލް ޢަޒީޒުގެ އެއްބަނޑު އެއްބަފާ އުޚުތެކެވެ. ތިރީގައި މި ގެނެސްދެނީ ނޫރާގެ ބައެއް މަޢުލޫމާތެވެ.\nނޫރާ – ސަޢުދީ ޢަރަބިއްޔާގެ އެންމެ ފުރަތަމަ މަހާރެހެންދި\nފުރިހަމަ ނަން: نورة بنت عبد الرحمن بن فيصل آل سعود\nއުފަންވެ ވަޑައިގަތީ: 1875މ.\n– ޤައުމަށް ޒިޔާރަތްކުރައްވާ ޢިއްޒަތްތެރިންގެ އަނބިއަނބި ކަނބަލުންނަށް މެހެމާންދާރީ އަދާކުރެއްވުން\n– ރަސްގެފާނުގެ ޕާސަނަލް ސެކްރެޓަރީ ގެ މަސްއޫލިއްޔަތުތައް\n– ގަނޑުވަރުތެރޭގެ އެންމެހާ ކަންކަން ވިލަރެސް ކުރެއްވުން\n– ޢާއްމުންގެ ޙާލަތު ބެއްލެވުން\nޔުނިވާރސިޓީގެ ބައެއް މަންޒަރުތަށް:


ކޮވިޑުގެ ފަރުވާއަށް އިތުރު ދެބޭހަކަށް ޑަބްލިޔުއެޗްއޯއިން ހުއްދަދީފި – Haftha\nSat, 22 January, 2022, 7:02 pm\nކޮވިޑުގެ ފަރުވާއަށް އިތުރު ދެބޭހަކަށް ޑަބްލިޔުއެޗްއޯއިން ހުއްދަދީފި\nދުނިޔޭގެ ސިއްހަތު ޖަމިޔާއިން ކޮވިޑު-19ގެ ފަރުވާއަށް އިތުރު ދެބޭހަކަށް ހުއްދަދީފިއެވެ.\nއެ ޖަމިއްޔާއިން ހުއްދަދީފައިވާ ބެނިސިޓިނިބަކީ ރިއުމަނޮއިޑް އާތިރައިޓިސްއަށްވެސް ބޭނުންކުރާ ބޭހެކެވެ. އަދި ކޮވިޑުގައި ހާލު ދެރަވާ މީހުންނަށް ފަރުވާ ދިނުމުގައި އެ ބޭސް ބޭނުންކުރުމަށް އިލްތިމާސްކޮށްފައި ވެއެވެ. އެ ބޭސް ކޮވިޑުގެ ފަރުވާއަކަށް ބޭނުން ކުރުމަށް ދިރާސާކުރި ތަޖުރިބާކާރުންގެ ޕެނަލުން ބުނީ އެ ބޭސް ބޭނުން ކުރުމުން ވެންޓިލޭޓަރަށް ލާން ޖެހުމުގެ ފުރުސަތު ކުޑަކޮށްދޭ ކަމަށެވެ.\nއެންޓިބޮޑީ ޓްރީޓްމެންޓެއްގެ ގޮތުން ބޭނުންކުރާ ސޮޓްރޮވިމަބް ބޭނުންކުރުމުގެ ހުއްދަ ދީފައި ވަނީ ކޮވިޑުގައި ހާލު ސީރިއަސް ނުވާ، އެހެން ނަމަވެސް ހޮސްޕިޓަލުގައި ފަރުވާ ދޭންޖެހިދާނެ ކަމުގެ ބިރު ބޮޑުވެދާނެ މީހުންނެވެ.\nއާ ބޭސްތަކަކަށް ހުއްދަދީފައި މި ވަނީ ކޮވިޑުގެ އޮމިކްރޯން ވޭރިއެންޓާ ގުޅިގެން އަނެއްކާވެސް ކޭސްތައް އިތުރުވާން ފަށާފައިވާ ދަނޑިވަޅެއްގައެވެ. އެ ވެރިއެންޓާ ގުޅިގެން ދުނިޔޭގެ އެކި ކަންކޮޅުތަކުގައި ކޭސްތައ އިތުރުވަމުންދާއިރު، މިދިޔަ ހަފްތާ އެކަނިވެސް 15 މިލިއަނަށްވުރެ ގިނަ މީހުން ބައްޔަށް ޕޮޒިޓިވްވެފައި ވެއެވެ.\nއެ ބޭސްތަކަށް ހުއްދަދީފައި ވަނީ 4،000 އަށްވުރެ ގިނަ ބަލި މީހުން ހިމަނައިގެން ދިރާސާތަަކެއް ކުރުމަށް ފަހުއެވެ.\nފާހަގަ: ކޮވިޑް-19, ޑަބްލިޔުއެޗްއޯ


SunOnline: #VAAHAKA: Saffron - part 26\nސެފްރޯން - 26\nއައިޝާ ނަސީމް 14 Nov 2019, 08:23\nއެތައް މޭލަކަށް ދަތުރުކުރުމަށްފަހު ޝިކާރަކުރާ ސަރަހައްދަށް މަޑުކޮށްލާފައި އަސްތަކުން ފޭބިއެވެ. ޖަންގަލިތެރޭން ދިމާވި ފުއްލާއެއް ފަހަމުން ފަހަމުންގޮސް ސެފްރަންއަށް އެކުވެރިންނާއި މާދުރަށް ދެވިއްޖެއެވެ. ގަސްތައް ބިންދަމުން ގުންފައި ޖަހަމުން އަންނަ އެއްޗެއްގެ އަޑުގަދަވުމުން ސެފްރަން އޭނަގެ ކަނޑި އުރައިން ދަމައިގެންފިއެވެ. ހަލުވިކަމާއެކު އަނެއް ފަރާތަށް އެނބުރެންވާއިރަށް އިދިކޮޅު ފަހުލަވާނު މާ ކުޅަދާނަކަމާއެކު ދިން ހަމަލާ އެރީ އޭނަގެ ވައަތް ފަޅިއަށެވެ. މޫނަށް ލައްވާނުލިޔަސް ހަށިގަނޑަށް އެއްލި ކަޅުކުލައިގެ ކުނޑިތަކާއެކު ނަގައިގަތް ދިލައަކުން ހޭވެރިކަން ނެތޭވަރުވިއެވެ. ކަނޑައިލި ރުކެއްހެން ގޮސް ވިނަތައް މަތީ ޖެހުނެވެ. އޭނަގެ ހަށިގަނޑުގައި ކުނޑި ޖެހުނު ތަންތަން ކަޅުވާން ފެށިއެވެ. ދުމާއެކު ކޮންމެވެސް ވަރަކަށް ލޭ އޮހި ހެދުން ތަތްތެޅިއްޖެއެވެ.\n"އާހް........." ސެފްރަން މަޑުމަޑުން ކުކުރާލަމުން ލޯ ހުޅުވަން މަސައްކަތްކުރިއެވެ.\nކުރިމަތީގައި ހުރި އެންދެރި ގަނޑެއްފަދަ އިފްރީތު ވަގުތުން އުދުއްސައިގަތްގޮތަށް ބޮޑު ބާޒަކަށްވެގެން ގަސްކަރަމަތިން ދަތުރުކުރަން ފެށިއެވެ. މުޅި ހިސާބަށް ތޫފާނެއްގެ އަސަރު ކުރުވާފައެވެ. ބާރު ވަޔާއެކު ގަސްތައް މުލުން ލުހިގެން ހިނގައިދާނެފަދައެވެ.\n"މިވަނީ ކިހިނެއް. އަހަރެން މަރުވަނީބާ............." ސެފްރަން ޝަހާދަތް ކިޔާފައި ލޯ މަރައިލިއެވެ.\nއަޒްކީލް އާދު އައި ކާއިންއަށް އޭނަގެ ހާލު އެނގިގެން އަވަހަށް އަންނާނެނަމައެވެ. މާޒީގެ ތަފާތު ހާދިސާތަކާއި މަންޒަރުތައް ސިކުނޑީގެ ލޯގަނޑަށް އަރާ ފައިބަމުން ދިޔަ ހިނދުކޮޅަކަށްފަހު ހަށިގަނޑުގައި އަޅާ ވޭނުގެ ގަދަކަމުން ހުރިހާ މަންޒަރުތައް ފޮހެވިއްޖެއެވެ. ތެދުވާން އުޅުމުން އެއްފައި ހަރަކާތެއް ނުކުރިއެވެ. ވިނަގަނޑުމަތީ ދެމެމެން ކުރިއަށް ދިޔައީ އެކުވެރިންގެ ޚަބަރެއްވުމަށް އެދި ދުޢާކުރަމުންނެވެ. އެންމެފަހުން ވަރުބަލިވެ އިނގިއްޔެއް ގުޑާލާނެ ބާރެއްނެތި ބިންމައްޗަށް ދެމުނުގޮތަށް ސެފްރަންގެ ވަށައިގެންވާހާ ތަނެއް އަނދިިރިކަމުގެ ތެރެއަށް ގެނބިއްޖެއެވެ.\nސެފްރަންގެ ޚަބަރެއް ނުވުމުން އަޒްކީލްއާއި އޭނަގެ އެކުވެރިން މުޅި އެ ސަރަހައްދުގައި އަތްފުނާއެޅިއެވެ. އޭނަގެ ނަމުން ވާދީތެރެ ގުގުމާވަރަށް ހަޅޭއްލެވިއެވެ. ފަރުބަދަތަކުގައި ޖެހި އަޑު އަނބުރާ އައީ މާޔޫސްކަމާއެކުގައެވެ. އެކުވެރިންތައް ގަސްތަކުގެ ތެރޭ ޖެހުނުގޮތަށް މޮޅިވެރިކަމާއެކު ސެފްރަންއަށް އިންތިޒާރުކުރިއެވެ. ދެތިން ދުވަސްވާންދެން ސެފްރަން ހޯދަން ކުރި މަސައްކަތް ކާމިޔާބު ނުވުމުން އަނބުރާ ރަށަށް ދާން ދަތުރުފެށިއެވެ.\nއަޒްކީލް އަސްގާޑިޔާއިން ބޭރަށް ބަލަން އިނީ މޮޅިވެރިގޮތަކަށެވެ.\n"އަހަރެންގެ މި ވަރުގަދަ ފަހުލަވާނު ތިހެން އިނީމަ ނުގުޅޭ. ތީ ހިތްވަރުގަދަ ޖެހިލުންކުޑަ ބަތަލެއް. ކިހިނެއްވެފައި ތިއިންނަނީ؟ " ޒޭބް އަޒްކީލްގެ އަތުގައި އަތް އަޅުވައިލަމުން ހިނިތުުންވެލިއެވެ. އަޒްކީލް ޒޭބްގެ ލޮލަށް ބަލައިލީ ފަރުވާތެރިކަމާއެކުގައެވެ.\n"އަހަންނާއިމެދު ޝައްކު ކުރަނީތަ؟ " ޒޭބް ރުޅިއާއި ލޯބީގެ ނަޒަރަކުން ބަލައިލިއެވެ.\n"ޒޭބްއަށް އޭނަގެ ވަރަ ބުރިކޮށްލާން ކެރުނުގޮތަށް މަރައިނުލާނެކަމުގެ ޔަގީންކަމެއް އަހަންނަށް ނެތް. އެކަމަކު ލޮލަށް ނުފެންނަނީސް އެއްވެސް ފަރާތަކަށް ޝައްކުގެ ނަޒަރަކުން ބަލައެއްނުލާނަން. ސެފްގެ ދުޝްމަނަކީ ހަމައެކަނި ޒޭބްއަށް ނުވީތީ. އެހެން އެތައް ފަރާތަކުން އޭނަގެ ފުރާނައަށް ދަހިވެތިވެފައިވާކަން ދެނެހުރިން. ސެފް އަދި ވަރަށް ޅަ. ހެވާއި ނުބައި ވަކިކުރެވޭވަރަށް ވުރެ އުމުރުން ޅަކަމަށް އަހަރެން ގަބޫލުކުރަނީ. އެހެންވެ އޭނައަށް ވުރެ ބާރުގަދަ ފަރާތްތަކަށް ހަމަލާދޭކަށް ފަހެއް ނުޖެހޭ. އަހަރެންގެ ދުއާއަކީ ސެފްރަން ކޮންމެތަނެއްގައި ހުއްޓަސް ރަހުމްތަ ލެއްވުން. ސަލާމަތުން ދުނިޔޭގައި ހުރުން. އަހަރެންގެ ކޮއްކޮއަށް މި ޚަބަރު ލިބޭއިރު އޭނައަށް ވާނެ ގޮތެއްވެސް ނޭގޭ................" އަޒްކީލް ބުނެލިއެވެ.\n"މިރިއަމް އާއި ކާރމަން ކައިވެނި ކުރާށޭ ބުނަންވީ ނު ހަބީބީ..." ޒޭބް ބުނެލިއެވެ.\n"އަހަރެމެންގެ އާއިލާ ގުޅުން ތިއަށް ވުރެ ގޯސް." އަޒްކީލް މިރިއަމްއާއި މެދު ހަމްދަރުދީވިއެވެ. އެއްފަރާތުން ވެވޭ ލޯތްބެއްގައި އުފާވެރި އިހުސާސްތަކެއް ނުވާނެއެވެ. މިރިއަމް ސެފްރަންދެކެ ލޯބިވާއިރު ސެފްރަންގެ ހިތުގައި މިރިއަމްއަށްޓަކާ އިހުސާސެއް ނެތެވެ. ކާރމަން ގެ ދީވާނާކަމަކީވެސް އެއްފަރާތުން ވެވޭ އެއްޗެކެވެ. އެ އިހުސާސްތައް ކާރމަން ފޮރުވައިގެން ހުއްޓަސް އެ ލޮލުގައިވާ އަސަރުތަކާއި މަޑުމޮޮޅިކަން އޭނަ ފެންނަ ކޮންމެ ފަހަރެއްގައި އޭނަގެ ހިތުގެ ހާލަތު އަޒްކީލްއަށް ބަޔާންކޮށްދެއެވެ.\nއަޒްކީލް މިރިއަމް ގެނެސް އެ ޚަބަރު ދިނުމުން މިރިއަމް ގަނޑުވެފައި ބުނާނެ އެއްޗެއް ނޭގި ތިރިވެވުނީ ސިޓިންރޫމްގެ މާބްލް ތަޅުންމަތީ ޖަހާފައި ހުރި ކުޝަންތަކުގެ ތެރެއަށެވެ. ސެފްރަންގެ އަތުގައި އޮންނަ ކަނޑިން އެހެން ޖިންނިންގެ ފަރާތުން ދިފާއު ވެވޭނެ އިރު ދިމާވީ ކޮންފަދަ ކަންތައްގަނޑެއް ބާވައެވެ. ރަސްކަމާއިހެދި ވާދަ ބޮޑުވެފައިވަނިކޮށް ސެފްރަންގެ ފުރާނައާއި ކުޅެލާނީ އާއިލާގެ ފަރާތުންކަން ޔަގީނެވެ. އަޒްކީލް ކޮއްކޮ ގެނެސް މޭގައި ޖައްސާލުމުން މިރިއަމްގެ ކެތްތެރިކަން ކޮޅުން ލައިގެންގޮސް ރޮއިގަނެވިއްޖެއެވެ.\n"ހިތްވަރުކުރޭ. އަދި ސެފްރަން އަންނާނެ އިންޝާﷲ."\n"ސެފްރަންގެ ބޮލުގެ އިސްތަށްޓަކަށް ގެއްލުމެއް ދިނަސް އަހަރެން އެ މީހެއްގެ ފުރާނަ ދަމައިގަންނާނަން. މަތް ﷲ ގަންދީ ހުވާކޮށްފައި މިބުނަނީ.. ސެފްއަށް އަނިޔާވެރިވީ މީހަކަށް ދުވަހަކު މާފެއް ނުކުރެވޭނެ........" މިރިއަމް ގެ ހިތާމަތައް ރުޅިވެރިކަން ޚިޔާރުކުރިއެވެ.\n"އަހަންނަށް އެނގޭ އެ ކާރމަން ޖިންނި ގަނޑުގެ އަތެއް މިކަމުގައިވާނެ..." މިރިއަމް ތުން ފިތައިގަތެވެ.\n"ސެފްއަކީ ކާރމަންގެ އެންމެ ގާތް އެކުވެރިއެއްކަން ކޮއްކޮ ހަނދާން ނައްތައިލީތަ؟ ކާރމަން ބަދަލުހިފާކަހަލަ ޒުވާނެއްނޫން. އެއަށްވުރެ ހިތްވަރުގަދަ.." އަޒްކީލް ދިފާއުކުރިއެވެ.\n"ލޯތްބަކީ ކިހާ ނުރައްކާތެރި އެއްޗެއްކަން ބޭބެއަށް ނޭގެނީތަ؟ "މިރިއަމް ގެ ސުވާލުން އަޒްކީލްގެ ބަސް ހުސްވިއެވެ. ހަގީގަތުގައިވެސް ލޯތްބަށްޓަކާ އިންސާނުންނާއި ޖިންނިންވެސް ރަސްކަމާއި ތަޚުތުދޫކޮށްލާކަށްވެސް ފަހެއް ނުޖެހޭނެއެވެ.\nލޯބި ހާސިލުކުރަން ކުށުގެ މަގު ޚިޔާރުކުރުމަކީވެސް ލޯބިވެރިޔަކު ގުރުބާންވުން ކަމުގައި ދެކެފާނެއެވެ.\nމިިރިއަމް އަށް ކާރމަންގެ އެ ހިމޭންކަމުގެ ފުރަގަހުގައި ހުރީ ކިހާވަރެއްގެ ޒުވާނެއްކަން އެނގެއެވެ. ލަޝްކަރުގެ ވެރިޔާކަމުގައިވިޔަސް އޭނަ ކޮށްފައިވާ ފާފަ ކުޑައެއް ނޫނެވެ. އެފަދަ ފަރާތަކުން ލޯތްބަށްޓަކާ މަރަައިލަންވެސް ޖެހިލުމެއް ނުވާނެއެވެ. އަޒްކީލްއަށް ފެންނާނީ އެމީހުންގެ އޮންނަ ވަރުގަދަ އެކުވެރިކަމެވެ.\nމިރިއަމް ގަސްތަކުގެ ތެރެއިން ވަދެގެން ހިޔަނިއެއް ފަދައިގެން ފެނި ގެއްލެމުންގޮސް އެތައް މޭލެއް ހުރަސްކުރީ ދާދި ކުޑަހިނދުކޮޅެއްގެ ތެރޭގައެވެ. އިފުރީތުންގެ ރަށުގައި ގިނަ އިފުރީތުން ދިރިއުޅެނީ ފަރުބަދަތަކާއި ހޮހަޅުތަކުގައެވެ. މަދުމަދުން ފޭލިގެތައް ޖަހައިގެން އުޅެނީ އިންސާނުންނާއި ވާދައަށޭ މިރިއަމް ހިތަށް އެރިއެވެ. ކާރލީންމެން ދިރިއުޅޭ ފަރުބަދައިގެ ތިރީ އޮތް ފެންގަނޑެއްގެ ކައިރީ ކާރމަންއާއި ކާރލީން ވާހަކަދައްކަން ތިބިތަން ފެނި މިރިއަމް ކަނޑި ނެގިއެވެ.\n"ކާރމަން. ކީކޭ ހިތަށް އަރާފައި ސެފްރަން ގެއްލުވައިލީ؟ ސެފްރަންއަށް ގޮތެއް ވެއްޖެއްޔާ ދުވަހަކު މާފު ނުދޭނަން. ލައުނަތް ލެއްވުމަށް އެދި ދުޢާކުރާނަން..."\n"މިރިއަމް ގަބޫލުކުރޭ. އަހަރެންގެ ގާތް އެކުވެރިޔަކަށް ދެރަގޮތެއް ހަދާހާ ނުބައި މީހެއް ނޫނޭ...." ކާރމަން ހުރީ ސީރިޔަސްވެފައެވެ.\n"ﷲ ގަންދީ ހުވާކުރޭ.." މިރިއަމް ކަޅިއެޅިއެވެ.\nކާރމަން ހިމޭންވިއެވެ. އޭނަގެ ބޭބެގެ ކުރިމަތީ މިރިއަމް ޑްރާމާ ކުޅެން އުޅެގަތުމުން ނުތަނަވަސްވެ އެތަނުންދާން ބޭނުންވިއެވެ. އެއާއެކު ނަޒަރު ހުއްޓައިލެވުނީ މިރިއަމްގެ ބަނޑަށެވެ. އޭނަގެ ހަށިގަނޑުގެ ބަޔެއް ނަމަވެސް އެކުއްޖާގެ މައްޗަށްވެސް އޭނަގެ ހައްގު ނޯންނާނެކަން ޔަގީންވެ ލޯ މަރައިލެވުނެވެ. ކާރމަންގެ އިހުސާސްތައް ކާރލީންއަށް އެނގުނެވެ.\n"މިރިއަމް ތިހެން އުޅެންޏާ ރަގަޅަށްވެސް ސެފްރަންއަށް ގޮތެއް ހަދައިލަން ޖެހިދާނެ. ކެތްތެރިކަން އިމްތިހާނު ނުކުރުވާ...." ކާލީން އިންޒާރުގެ ރާގަކަށް ވާހަކަދެއްކިއެވެ.\n"ޖިންނި ގަނޑު...." މިރިއަމް ކުދިކިޔަމުން ދުރަށް ދިޔައެެވެ. ކާލީން ނުރުހުމާއެކު ބަލަން ހުރެފައި ޣައިބުވިއެވެ.\nސެފްރަން ގެއްލުނު ޚަބަރު ގަނޑުވަރުތެރޭ ފެތުރުމުން އެންމެ ފުން އަސަރުތަކެއް ކޮށް ރޮވުނީ އާރްޔާއަށެވެ. ސެފްރަންނެތި ޖިންނިންގެ ތެރޭ ހިނދުކޮޅަކަށް އުޅެންވެސް ހިތް ނުރުހުނެވެ. ނުރޯން މަސައްކަތް ކުރިޔަސް ލޮލުން ކަރުނަ ހިކެނީއެއް ނޫނެވެ. ހެދުނުން ފެށިގެން އެއްޗެއް އަނގަޔަށް ނުލާ ހުރުމުން ވަރު ދެރަވެ ތެދުވެ އުޅޭނެ ހިތްވަރެއްވެސް ނެތެވެ.\n"އާރްޔާ ބަނޑުހައިކަމުގެ ހަޅުތާލެއް ފެށީތަ؟ " ޕަރީ އެހިއެވެ،\n"ސެފްރަން އެހެން ދުނިޔެއަކަށް ދިޔައީކަމަށް ވުން އެކަށީގެން ވޭ..ސެފްރަންގެ އަތުގައި އެ ކަނޑި އޮތްވާ ޖިންނިއެއް ކީއްކުރަން އިންސިއަކަށްވެސް ގެއްލުމެއް ނުދެވޭނެ...." ސޯރާ މޭބިސްކަދުރު ކޯންޏެއް ދިއްކޮށްލިއެވެ. " ކުޑަކޮށް ކާލާ. ހިތާމަ ކުރާނެ ހިތްވަރެއްވެސް އޭރަށް ލިބޭނީ. ސެފްރަން ފެނޭތޯ އަހަރެމެން ޖަންގައްޔަށް ދާނީ..."\nއާރްޔާވެސް އެއީ ތެދެއްކަމަށް ގަބޫލުކުރިއެވެ. ސޯރާގެ އެ ޖުމްލައިން ވަގުތުން ހިތްވަރު ލިބި ތެދުވެ ކައިގެން އާރްޔާ ތައްޔާރުވާންފެށިއެވެ. ޒޭބްއަށް ސިއްރުން ގެއިން ނުކުމެވިއްޖެއްޔާ ފަހުން ވާނެ ގޮތަކާއިމެދު ޖެހިލުމެއް ނުވެއެވެ. ހެދުމުގެ މަތިން ކާޑިގަންއެއް ލައިގެން ސްކާފް އެޅުމަށްފަހު އާރްޔާ ފިނީގެ ތެރެއަށް ނުކުތެވެ.\nސެފްރަން ދާނެ ހެން ހީވާތަންތަން ހޯދުމުގައި އުޅެފައި ބޫއަށް ކާންދޭން އުޅުމުން އެސޮރު އިންކާރުކުރިއެވެ. ބޫވެސް ސެފްރަން ގެއްލުމުގެ ހިތާމައިގާ ބިންމަތީ ބަނޑު ޖައްސާލައިގެން އޮތްއިރު ބޮޑު ކަޅު ލޮލުގައި މޮޅިވެރިކަމެއްވިއެވެ. ޖަނަވާރުތައްވެސް ގެންގުޅޭމީހާދެކެ ލޯބިވާވަރު އޭގެ އަމަލުުު ހުރިގޮތުން ސާބިތުކޮށްދިނެވެ. އާރްޔާ ބޫ ގެ ކެހެރި ގަނޑުގެތެރޭ މޫނު ފޮރުވައިގެން ހުރެފައި ތެދުވުނުއިރު ކަރުނުން ދެލޯ ފުރިއްޖެއެވެ.\n"ބޫ ނޮޓް އޮންލީ ޔޫ. އަހަރެންވެސް ވަރަށް ވަރަށް މިސް އެބަވޭ"\nސެފްރަން ހޭލެވުނުއިރު އޭނަގެ ގައިގެ އެއް ފަޅީގައި ކޮންމެވެސް ވަރެއްގެ ރިހުމެއް ހުއްޓެވެ. ވަށައިގެން ހޯދައިލުމުން އެނގުނީ މި އޮވެވުނީ ހޮހަޅައެއްގެ ތެރޭގައި ކަމެވެ. އެތަން މިތާ ހުޅުދާންކޮށްފައިވާއިރު އެއްފަރާތުގައި ފެން ތެއްޔެއް އުދާފައި ހުރިތަން ފެނުނެވެ. މަޑު ހުޅުކޮޅަކުން ފެންތެލި ކެކެއެވެ.\n"ދަރިފުޅާ ހާލު ކިހިނެއްތަ؟ " ހޮހަޅުގެ ހިލަތައް މަތިން ކައިރިއަށް އައި މަޚުލޫގުގެ ދިގު އިސްތަށިގަނޑާއި ތުނބުޅީގެ ދިގުކަމުން ސެފްރަން ސިހޭގޮތްވިއެވެ. މޫނުގެ ކުލަ އެނގޭވަރެއްވެސް ނޫނެވެ. ބާވެ ހަސްފަސްކެނޑިފައިވާ ލިބާސް ގަނޑެކެވެ.\n"ކާއެއްޗެއް ތައްޔާރުކޮށްފައި ހުންނާނެ. ވަރަށް ބޮޑަށް ޒަޚަމްވެފައި އޮތްވާ ފެނިގެން ގެނައީ........" މަޚުލޫގު ތަބަކެއްގައި ކާއެއްޗެހިތައް ގެނެސް ސެފްރަން އޮތް ތަންމަތީގެ އެއްފަރާތުގައި ބެހެއްޓިއެވެ.\n"ތިއީ ކާކުތަ؟ " ސެފްރަން އެހިއެވެ.\n"އަހަންނަކަށްވެސް އެކަމެއް ނޭގޭ. މިހެން ދަތުރުކުރާ މުސާފިރުންނަށް ކާއެތިކޮޅު ދީ ބޭސްފަރުވާކޮށްދިނުމުގައި އުމުރު ހޭދަ މިކޮށްލަނީ. އަހަރެންގެ އާއިލާއެއް ނަމެއް ނެތް. ދަރިފުޅު ބޭނުން ނަމަކުން ކިޔަންވީ...................." މަޚުލޫގު ހީލައިފިއެވެ.\n"މިތާ ކައިރީ ދުރުނޫން ހިސާބެއްގައި ހުރޭ ގަނޑުވަރެއް. ޖިންނި ރަސްދަރިކަނބަލުންތައް ފެންވަރަން އެތާ އޮންނަ ފެންގަނޑަށް އެރި ތިބޭ. އެކުދިން ހަނދުވަރު ރީތި ރޭތަކުގައި އެއްވެސް ފިކުރެއް ޚިޔާލެއްނެތި އެގަނޑުވަރުގައި ހޭދަކުރޭ. ދަރިފުޅު އެކުޅިވަރު ބަލަން ބޭނުމިއްޔާ ގެންގޮސްދީފާނަން.............." މަޚުލޫގުގެ ތުންފަތުގައި ހިނިތުންވުމެއްވިއެވެ.\nސެފްރަން ގެ ސިކުނޑީގެ ކަނެއްގައި އާރްޔާ ފިޔަޖަހައިލިއެވެ. އަންހެންކުދިންގެ ވާހަކަ ފަށާއިރަށް ސިކުނޑި ހިސާރުކޮށްލާ ހަމައެކަނި ކުއްޖަކީ އެއީއެވެ.


Indomie noodles: Meeruvefai, Thayyaaru kollan faseyha | Mihaaru\nއިންޑޯމީ ނޫޑުލްސް އަކީ ލިލީ އިންޓަނޭޝަނަލް އިން ރާއްޖެއަށް އެތެރެކޮށް ޑިސްޓްރިބިއުޓް ކުރާ ޕްރޮޑަކްޓެއް--ފޮޓޯ:ހުސައިން ވަހީދު/މިހާރު\nއިންޑޯމީ ނޫޑުލްސް: މީރުވެފައި ތައްޔާރުކޮށްލަން ފަސޭހަ\n21 ފެބުރުއަރީ 2019 - 13:29\nއިންޑޮނީޝިއާގެ އުފެއްދުމެއް ކަމަށްވާ އިންޑޯމީ ނޫޑުލްސް އަކީ އާންމުންގެ ބޮޑު މަގުބޫލުކަމެއް ހޯދާފައިވާ އުފެއްދުމެކެވެ. ލިލީ އެންޓަޕްރައިސަސް އިން މިދިޔަ އަހަރު ރާއްޖެއަށް ތައާރަފްކުރި މި އުފެއްދުމަކީ ނޫޑުލްސް އުފައްދާ އެންމެ ބޮޑު އެއް ކުންފުންޏެވެ.\nމި ނޫޑުލްސްގެ އެންމެ ހާއްސަ ކަމަކީ މި އުފެއްދުމުގައި އެއްވެސް ޕްރިޒަވޭޓިވްސް އެއް ބޭނުންކޮށްފައި ނެތުމެވެ. ނޫޑުލްސް ތައްޔާރުކޮށްފައިވަނީ ކޮލިޓީ ރަނގަޅު ފުށާއި ތާޒާ ރަހަތައް ހިމެނޭ ގުދުރަތީ އުފެއްދުންތައް ބޭނުންކޮށްގެންނެވެ.\nއިންސްޓަންޓް ނޫޑުލްސް އެންމެ ފުރަތަމަ އާންމުވީ 1958 ވަނަ އަހަރު ޖަޕާނުގަ އެވެ. އޭގެ 13 އަހަރު ފަހުން އިންޑޯމީ ބްރޭންޑްގެ އިންސްޓަންޓް ނޫޑުލްސް ތައާރަފްކުރީ 1971 ވަނަ އަހަރު އެވެ. އިންޑޮނީޝިއާގައި މި ބްރޭންޑް މަޝްހޫރުވެ، މިހާރު އެއީ އެގައުމުގައި ވެސް ނޫޑުލްސް އުފައްދާ އެންމެ ބޮޑު ކުންފުންޏެވެ. އިންޑޯމީ ތައާރަފްކުރި ފަހުން 40 އަހަރަށް ވުރެ ގިނަ ދުވަސްވެފައިވާ އިރު އެކުންފުނިން އަންނަނީ އެއް ފެންވަރެއްގައި ކަސްޓަމަރުންނަށް ހިދުމަތް ދެމުންނެވެ.\nމި އުފެއްދުން ރާއްޖެއަށް ތައާރަފްކޮށްފައިވަނީ މިދިޔަ އަހަރުގައި--ފޮޓޯ:ހުސައިން ވަހީދު/މިހާރު\nއިންޑޮނީޝިއާގެ އިތުރުން މި އުފެއްދުމަކީ އޮސްޓްރޭލިއާގައި ވެސް އެންމެ މަގުބޫލު އިންސްޓަންޓް ނޫޑުލްސް އެވެ. މި އުފެއްދުން 80 އަށް ވުރެ ގިނަ ގައުމުގައި ވިއްކަމުން އަންނައިރު އެމެރިކާ އާއި ނެދަލޭންސް އާއި ޖަރުމަނާއި ހޮންގް ކޮންގާއި ދުބާއީ އާއި ނައިޖީރިއާގައި އިންޑޯމީ އަކީ އެންމެ އެއް މަޝްހޫރު ބްރޭންޑެކެވެ.\nމި އުފެއްދުމުގެ ތަފާތު ފްލޭވާތައް ހުރި އިރު އެންމެ ބޮޑު މަގްބޫލުކަމެއް ހޯދާފައިވަނީ "ފްރައިޑް ނޫޑުލްސް" ފްލޭވާ އެވެ. އަވަހަށް ތައްޔާރުކޮށްލެވޭ މި ނޫޑުލްސްގެ ބާބެކިއު ޗިކެން އާއި ހޮޓް އެންޑް ސްޕައިސީ އާއި ސްޕައިސީ ބީފް ރިބްސް ފަދަ ފްލޭވާތައް ބާޒާރަށް ވަނީ ތައާރަފްކޮށްފަ އެވެ. މީގެ އިތުރުން ކްލާސިކް އުފެއްދުންތައް ކަމުގައިވާ ސްޕެޝަލް ޗިކެން އާއި ޗިކެން ކަރީ ފަދަ އުފެއްދުންތައް ހިމެނެ އެވެ.\nއިންޑޯމީ ނޫޑުލްސް: މި ނޫޑުލްސްގެ ޕްރޮމޯޝަން ދެ މަސް ދުވަހަށް ކުރިއަށް ގެންދާނެ--ފޮޓޯ: ހުސައިން ވަހީދު/މިހާރު\nއިންޑޯމީ ނޫޑުލްސްގެ ހާއްސަ ޕްރޮމޯޝަނެއް މިހާރު ކުރިއަށްދާ އިރު ބޮޑު ތަރުހީބެއް ލިބޭ ކަމަށް ލިލީ އިން ބުންޏެވެ. ޕްރޮމޯޝަން ގައި ނޫޑުލްސް ޕެކެޓަކަށް ދައްކަން ޖެހެނީ 20 ޕަސެންޓް ހެޔޮ އަގެކެވެ. ޖެނުއަރީ 31 އިން ފެށިގެން މާޗު މަހުގެ ނިޔަލަށް ކުރިއަށް ގެންދާ މި ޕްރޮމޯޝަންގައި ލިލީގެ ސްޓޮޕް އެންޑް ޝޮޕް ފިހާރައިގެ އިތުރުން އެހެނިހެން ރީޓެއިލް ފިހާރަތަކުން ވެސް އިންޑޯމީ ނޫޑުލްސް ލިބޭނެ އެވެ.\nއިތުރު ލިޔުންތައް އެޑްވަޓޯރިއަލް ލިލީ އެންޓަޕްރައިސަސް\n"ޖަލު ބަލަހައްޓަން ތިބީ އެކްޓިވިސްޓުން، ހާލަތު ގޯސް"